year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2022 | 90 | Ríkið gæti þurft að leggja í kostnað við lagfæringar á Eiðum áður en hægt væri að taka þar á móti flóttafólki frá Úkraínu. Eigendurnir mæta á fund í félagsmálaráðuneytinu í dag ásamt fulltrúum Múlaþings. | Húsnæðisskortur auðveldar ekki móttöku flóttafólks frá Úrkaínu og er nú horft í ýmsar lausnir og vannýtt húsnæði. Gamli alþýðsskólinn á Eiðum hefur staðið nær tómur árum saman, með heimavist og mikilli aðstöðu. Þegar stríðið braust út viðruðu eigendur staðarins strax þá hugmynd að bjóða Eiða fyrir flóttafólk. Sveitarfélagið Múlaþing tók vel í hugmyndina og komin er af stað vinna við að greina hvað þarf að gera.
Björn Ingimarsson sveitarstjóri Múlaþings segir að mikilvægur fundur verði haldinn í félagsmálaráðuneytinu í dag.
Ég er svona að gera mér vonir um það að á þessum fundi þá munum við fá betri sýn á hvert er mögulegt umfang þessa verkefnis. Hvernig aðkoma sveitarfélagsins eigi að vera.
Fram hefur komið að flóttafólk sem kæmi til Austurlands gæti auðveldlega fengið vinnu. Á fundinum í dag verður fulltrúi eigenda og kynnir hvaða lagfæringar þarf að ráðast í til að hægt verði að taka gamla alþýðuskólann í notkun en þar gæti rúmast talsverður fjöldi.
Mér hefur skilist að tiltölulega fljótlega yrði hægt að koma hluta af því í gott horf en það mun taka lengri tíma að koma öllu húsnæðinu í það ástand sem þarf. | Ráðast þyrfti í talsverðar lagfæringar á Eiðum áður en hægt yrði að taka þar á móti flóttafólki frá Úkraínu. Múlaþing og eigendur staðarins funda um málið með félagsmálaráðuneytinu í dag. |
2022 | 91 | Tveir jarðskjálftar, um og yfir þrír að stærð urðu við Kleifarvatn í kringum miðnættið. Engar vísbendingar eru þó um að kvika sé að brjóta sér leið upp á yfirborðið. Sigríður Kristjánsdóttir er náttúruvársérfræðingur á Veðurstofu Íslands. | Það voru tveir skjálftar þarna sitt hvoru megin við miðnætti í gærkvöldi. Annar rétt fyrir miðnætti sem var 2,9 og svo annar rétt eftir miðnætti sem var 3,4. Fólk fann svolítið fyrir þessu. - Hvað segja þessir skjálftar ykkur jarðvársérfræðingum? Þeir segja okkur að Reykjanesskaginn er ennþá svolítið virkur og virknin er svolítið dreifð og við vitum ekki alveg hvað það mun þýða.
Sigríður segir að skjálftavirknin við Kleifarvatn sé aðeins nær höfuðborgarsvæðinu en skjálftahrinan í fyrra - áður en fór að gjósa. Síðastliðinn hálfan mánuð hafa tveir skjálftar verið þrír eða stærri. Það sem af er ári hafa orðið 5400 skjálftar á Reykjanesskaga.
Sigríður segir að vísbendingar séu um kvikusöfnun á talsverðu dýpi eða sextán kílómetra og dýpra. Ekkert bendi þó til þess að kvika sé að leita upp á yfirborðið. | null |
2022 | 91 | Fæst sveitarfélög tryggja börnum leikskólapláss þegar þau verða 12 mánaða, það er eftir að hefðbundnu fæðingarorlofi lýkur. Einungis um sjö prósent barna komast á leikskóla strax að loknu fæðingarorlofi. | Þetta kemur fram í nýútgefinni skýrslu BSRB sem ætlað er að varpa ljósi á stöðu leikskólavistunar ungra barna á Íslandi og atvinnuþátttöku foreldra.
Í skýrslunni kemur meðal annars fram að börn á Íslandi séu að meðaltali sautján og hálfs mánaðar gömul þegar þau komast inn á leikskóla, en þó sé mikill munur á milli sveitarfélaga. Þetta er nokkur breyting til hins betra frá árinu 2017, þegar meðalaldur var 20 mánuðir.
Einungis um sjö prósent barna komast að á leikskóla að loknu fæðingarorlofi eða fyrr, tuttugu og sjö prósent komast á bilinu tólf og hálfs til átján mánaða gömul og sextíu og sex prósent á bilinu átján og hálfs til tuttugu og fjögurra mánaða.
Á öllum Norðurlöndum nema Íslandi eiga börn lögbundinn rétt á leikskóla- eða dagvistun frá tilteknum aldri sem helst í hendur við rétt foreldra til fæðingarorlofs. Dagforeldrum fer fækkandi og þeir eru starfandi í tæplega þriðjungi sveitarfélaga, þar sem búa um 85 prósent barna. Gera má ráð fyrir að um sex dagforeldrar séu starfandi á hver 100 börn á aldrinum 6 til 18 mánaða í þeim sveitarfélögum þar sem finna má starfandi dagforeldra. | Fæst sveitarfélög tryggja börnum leikskólapláss þegar þau verða 12 mánaða samkvæmt nýútgefinni skýrslu BSRB. Börn á Íslandi eru að meðaltali sautján og hálfs mánaðar gömul þegar þau komast inn á leikskóla. |
2022 | 91 | Fjármálaráðherra hyggst grípa til aðgerða til að styðja við tekjulága á meðan unnið er að lækkun verðbólgu. Þá hefur viðskiptaráðherra sett saman hóp til að fylgjast með verðlagi og óhóflegum verðhækkunum. | Seðlabankinn ákvað í gær að hækka stýrivexti um eitt prósentustig, nú þegar verðbólga er komin í 7,2 prósent og hefur ekki verið meiri frá í maí 2010. Verðbólguhorfur hafa versnað verulega og útlit er fyrir að verðbólga verði komin upp í rúm átta prósent á þriðja og fjórða ársfjórðungi.
Bjarni Benediktsson fjármálaráðherra segir að stýrivaxtaákvörðunin hafi verið í efri mörkum þess sem spáð hafi verið og hafi ekki komið á óvart.
Verðbólgutölurnar hafa verið að versna og við því verður að bregðast. Við sögðum þegar við kynntum ríkisfjármálaáætlun til næstu ára að nú væru orðin kaflaskil í hagkerfinu og við gætum ekki verið með sama stuðning við hagkerfið eins og átti við þegar við fengum í gegnum heimsfaraldurinn nú þurftum við að gæta að okkur einmitt útaf því að það er hætta á ofhitnun hagkerfisins ef ríkisfjármálin eru ekki að slá í takt ið ganginn í hagkerfinu.
Verðbólgan hafi mest áhrif á tekjulága og við því verði brugðist.
Við höfum kannski helst áhyggjur af tekjulágum og þeim sem eru með kostnaðarliði í sínum heimilisrekstri sem það sem er lítill afgangur og erum að huga að aðgerðum til þess að styðja við þá hópa.
Ekki sé tímabært að ræða ítarlega hvers eðlis aðgerðirnar verði en að um verði að ræða stuðningskerfi líkt og almannatryggingar og fleiri tilfærslur til að létta undir með tekjulágum. Lilja Alfreðsdóttir viðskiptaráðherra segir að gera þurfi gangskör í að draga úr verðbólgunni eins fljótt og auðið er.
Þetta eru skýr skilaboð frá seðlabankanum. Hann er að lýsa yfir stríði gegn verðbólgu og hann er að sinna skyldu sinni og ég tel að það sé mjög mikilvægt að allt samfélagið leggist á árarnar og við tökum þátt í þessari vegferð með seðlabankanum til þess að ná verðbólgunni niður
Seðlabankastjóri sagðist í gær hafa áhyggjur af að fyrirtæki nýttu sér þessa stöðu og hækkuðu verð óhóflega. Lilja segir að fylgst verði sérstaklega með verðlagi á næstu mánuðum.
við höfum nú þegar sett saman teymi hér innanhúss og ætlum að leita svo til annarra um það að fylgjast mjög vel með verðhækkunum og er mjög ákveðin í því. | Fjármálaráðherra segir verðbólguna áhyggjuefni og hyggst grípa til aðgerða til að styðja við tekjulága. Viðskiptaráðherra hefur sett á laggirnar sérstakt teymi til að fylgjast með verðhækkunum. |
2022 | 91 | Egyptinn Mo Salah hjá Liverpool fékk ósk sína uppfyllta í gærkvöld þegar Real Madríd hafði betur á móti Manchester City í undanúrslitum Meistaradeildar Evrópu í fótbolta á hreint ótrúlegan hátt. Brasilíumaðurinn Rodrygo var hetja Madrídinga. | Manchester City vann fyrri undanúrslitaleikinn á móti Real Madríd 4-3 og staðan var því orðin góð fyrir City þegar Ryadh Mahrez kom Manchesterliðinu 1-0 yfir þegar sautján mínútur voru eftir í gærkvöld. En á 90. mínútu jafnaði Rodrygo metin fyrir Real Madríd í 1-1 og skoraði svo strax mínútu síðar annað mark sem þýddi að samanlögð staða liðanna var orðin jöfn og við tók framlenging. Í henni skoraði Karim Benzema framherji Real eina markið, sem um leið skaut Madrídingum í úrslitaleik Meistaradeildarinnar. Þar mætir Real Madríd liði Liverpool laugardagskvöldið 28. maí. Þetta verður í annað sinn sem liðin mætast í úrslitum keppninnar. Real Madríd hafði betur í úrslitaleiknum 2018. Í honum gerði þýski markvörðurinn Loris Karius slæm mistök hjá Liverpool og Mo Salah meiddist snemma í leiknum. Salah sagði í viðtölum eftir að Liverpool tryggði sig inn í úrslitin í fyrrakvöld að hans draumur væri að mæta Real Madríd á ný í ár, til þess að hefna fyrir úrslitaleikinn 2018. Ósk hans um að mæta Real Madríd er í það minnsta orðin að veruleika. Real Madríd hefur lang oftast allra liða unnið Meistaradeild Evrópu eða þrettán sinnum. Liverpool hefur unnið keppnina sex sinnum og gæti með sigri í úrslitaleiknum í lok mánaðar jafnað AC Milan í öðru sæti yfir flesta Meistaradeildarsigra.
ÍBV stendur vel að vígi í úrslitakeppni Íslandsmóts karla í handbolta eftir fjögurra marka sigur á Haukum í gærkvöld, 27-23 í öðrum leik liðanna í undanúrslitum. ÍBV leiðir einvígið 2-0 og þarf aðeins einn sigur í viðbót til að komast í úrslit. Valur er 1-0 yfir á móti Selfossi í hinu undanúrslitaeinvíginu, en liðin mætast öðru sinni í kvöld.
Og 2. umferð Bestu deildar kvenna í fótbolta lauk í gærkvöld með tveimur leikjum. Keflavík vann óvæntan 1-0 sigur á Breiðabliki og hefur fullt hús stiga rétt eins og Selfoss. Stjarnan er svo í 3. sæti með 4 stig eftir 5-1 sigur á KR í gærkvöld. | null |
2022 | 91 | Eldri sonur fyrrverandi Bandaríkjaforseta var kallaður fyrir rannsóknarnefnd Bandaríkjaþings, sem hefur það hlutverk að brjóta til mergjar mannskæða árás á þinghúsið 6. janúar 2021. Bandarískir fjölmiðlar hafa þetta eftir ónafngreindum heimildarmönnum. | Donald Trump yngri er sagður hafa svarað öllum spurningum nefndarmanna greiðlega og aldrei beitt fyrir sig heimild stjórnarskrárinnar um að mega þegja. Hann var einn helsti skipuleggjandi kosningabaráttu föður síns þegar hann sóttist eftir endurkjöri árið 2020. Hann hefur síðan ósigurinn varð ljós, ötullega haldið uppi ásökunum um kosningasvindl.
Meðal annars liggur fyrir að Trump yngri sendi Mark Meadows, þáverandi starfsmannastjóra Hvíta hússins, smáskilaboð um hvernig koma mætti í veg fyrir staðfestingu á kjöri Joes Biden. Það var tveimur dögum eftir kjördag og áður en endanleg úrslit lágu fyrir.
Nefndin lagði einnig fram skilaboð hans þess efnis að Trump skyldi fordæma ofbeldið af miklum þunga. Þeir feðgar voru báðir á forsetaskrifstofunni í Hvíta húsinu 6. janúar áður en Trump eldri hélt ræðu frammi fyrir stuðningsmönnum sínum. Mikill fjöldi þeirra gerði í kjölfarið áhlaup á þinghúsið þegar þingið var í þann mund að staðfesta sigur Bidens í forsetakosningunum. Nefndin hyggst boða nokkurn hóp fólks á sinn fund í júní en skýrsla hennar um atburðina er væntanleg með haustinu. | null |
2022 | 91 | Íslenskt heilbrigðisfyrirtæki notar nýja sjö milljarða króna fjármögnun til frekari þróunar á smáforriti til að takast á við langvinna sjúkdóma. | Heilbrigðistæknifyrirtækið Sidekick Health hefur tryggt sér rúmlega sjö milljarða króna fjármögnun. Fyrirtækið vinnur að frekari þróun á fjarheilbrigðismeðferð sem miðar að því að bæta heilsu fólks með ýmsa langvinna sjúkdóma.
Meðal fjárfesta sem tóku þátt í fjármögnuninni voru Novator Ventures, sprotasjóðirnir Wellington Partners og Asabys Partners, auk Frumtaks Ventures. Tryggvi Þorgeirsson, forstjóri Sidekick Health, segir fjármögnunina gera fyrirtækinu kleift að auka umsvif sín.
Þetta fé gerir okkur kleift að þrefalda okkar fjárfestingu í því að þróa fleiri meðferðir við fleiri sjúkdómaflokkum. Gera umfangsmeiri, stærri og fleiri rannsóknir til þess að sanna bæði öryggi og virkni okkar meðferða. Tryggja það að við náum til sem flestra notenda um allan heim.
Fyrirtækið hefur vaxið ört síðastliðin tvö ár.
Það er búið að vera gaman að fá að stækka fyrirtækið með þeim hætti sem við höfum gert. Það eru um tvö ár síðan við vorum um þrjátíu í fyrirtækinu en erum núna rúmlega 150.
Tryggvi segir markmið fyrirtækisins að bjóða upp á meðferð við öllum helstu langvinnum sjúkdómum.
Við erum núna að vinna í 18 sjúkdómaflokkum en markmiðið er að fara í heildina yfir fjörutíu sjúkdómaflokka á næstu fimm til sex árum. Að hjálpa fólki um allan heim, Evrópu, Bandaríkjunum og öðrum heimsálfum, sem eru að kljást við þessa sjúkdóma. | null |
2022 | 91 | Ekki er vitað hvaðan hrosshausinn kom sem settur var á níðstöng við Sólsetrið undir Esjurótum í síðustu viku. Ekki liggur heldur fyrir að hverjum níðið beindist. | Lögreglan á höfuðborgarsvæðinu hefur málið til rannsóknar. Stella Mjöll Aðalsteinsdóttir lögreglufulltrúi segir að engin tilkynning hafi borist um týnt hross. Ólíklegt þykir að hausinn komi úr sláturhúsi, þar sem strangar reglur gilda um förgun aukaafurða úr sláturhúsum. Rannsókn Matvælastofnunar á hrosshausnum leiddi í ljós að um var að ræða tveggja vetra gamalt tryppi, sem hafði verið aflífað með skoti í höfuðið. Lögum samkvæmt er eigendum hrossa heimilt að fella þau, án þess að dýralæknir sé viðstaddur, svo framarlega sem það sé gert á réttan hátt. Svo virðist hafa verið raunin með þetta hross. Þar sem örmerking hrossa er á hálsinum var enga slíka merkingu að finna. Sigríður Björnsdóttir, dýralæknir hrossasjúkdóma hjá MAST, segir að hausinn hafi ekki verið farinn að rotna, sem þýðir að annaðhvort hafi liðið skammur tími frá því dýrið var fellt þar til stöngin var reist, eða hann verið geymdur í kæli.
Samkvæmt heiðnum sið er tilgangur níðstangar að leggja bölvun á fólk og telst það einungis níðstöng ef haus af hrossi er notaður. Samkvæmt heimildum fréttastofu fannst síðast slík níðstöng í Breiðholti árið 2012 en ekki er vitað hverjum hún var ætluð eða hvar sá sem reisti hana varð sér úti um hrosshausinn. Árið 2018 var andstæðingi laxeldis reist níðstöng á Bíldudal, en sú stöng var með þorskhaus.
Árið 2006 reisti bóndi í Otradal níðstöng með áfestum kálfshausi gegn nágranna sínum, og var fyrir vikið kærður til lögreglu fyrir morðhótun. | Ekki liggur fyrir hvaðan hrosshausinn kom sem settur var á níðstöng undir Esjurótum í síðustu viku. Engin örmerking fannst á hausnum og enginn hefur tilkynnt um týnt hross. |
2022 | 91 | Nú þegar innan við tíu dagar eru í sveitarstjórnarkosningar hafa rúmlega fimm þúsund manns kosið utan kjörfundar. Sýslumaðurinn á höfuðborgarsvæðinu segir kjörsóknina heldur meiri en fyrir fjórum árum. | Atkvæðagreiðsla utan kjörfundar vegna sveitarstjórnarkosninga hófst föstudaginn 15. apríl. Hægt er að kjósa á skrifstofum sýslumannsembætta um allt land. Auk þess gefst kjósendum kostur á að kjósa utan kjörfundar á annarri hæð Holtagarða í Reykjavík og á Glerártorgi á Akureyri. Athygli er vakin á að öllum þeim sem eru skráðir á kjörskrá er heimilt að greiða atkvæði utan kjörfundar hjá hvaða sýslumanni sem er. Þá verður kosið á sjúkrahúsum, dvalarheimilum, fangelsum og öðrum stofnunum samkvæmt nánari ákvörðun sýslumanns á hverjum stað.
Sigríður Kristinsdóttir, sýslumaður á höfuðborgarsvæðinu segir aðsókn aukast dag frá degi.
Þetta hefur gengið bara mjög vel, þetta er stig vaxandi frá því sem var. Byrjaði á því að 30 kusu og svo í gær kusu 530. Hjá sýslumanninum á höfuðborgarsvæðinu hafa kosið tæplega 3500 og þegar kjörstaður lokaði í maí 2018 þá voru tæplega 3200 búnir að kjósa þannig að það eru aðeins fleiri núna en voru þá. | Rúmlega fimm þúsund manns hafa kosið utan kjörfundar nú þegar níu dagar eru til sveitarstjórnarkosninga. Sýslumaðurinn á höfuðborgarsvæðinu segir það heldur fleiri en á sama tíma fyrir fjórum árum. |
2022 | 91 | Skoðanakannanir á Norður-Írlandi benda til þess að lýðveldissinnar verði sigurvegarar þingkosninganna sem þar fara fram í dag. Það yrðu söguleg tíðindi þar sem sambandssinnar hafa verið í meirihluta á þinginu til þessa. | Bretar ganga til kosninga í dag í bæjar- og sveitarstjórnarkosningum og til þings Norður-Írlands. Hundrað fjörutíu og sex bæjar- og borgarstjórnir eru kjörnar á Englandi, meðal annars í Lundúnum, Leeds, Birmingham og Manchester. Aðeins örfáar kosningar eru um borgarstjóra, en þeir eru venjulega ekki kosnir um leið og fulltrúar til sveitarstjórna. Kosið verður í 32 sveitarfélögum í Skotlandi og öllum sveitarfélögum í Wales, en það sem vekur mesta athygli er að allir 90 fulltrúarnir á þingi Norður-Írlands verða kjörnir. Þar stefnir í stærstu tíðindin samkvæmt skoðanakönnunum. Þær sýna að lýðveldissinnar í Sinn Fein, sem áður var stjórnmálaarmur ógnarverkasamtakanna Írska lýðveldishersins, verði fjölmennastir á þinginu í Stormont. Einnig er Alliance-flokknum spáð góðu gengi, en hann vill stuðla að samvinnu kaþólskra og mótmælenda á Norður-Írlandi. Verði niðurstaðan samkvæmt skoðanakönnunum verður Michelle O'Neill, leiðtogi Sinn Fein að líkindum leiðtogi nýrrar heimastjórnar. Slíkt hefði verið talið óhugsandi fyrir nokkrum áratugum þegar forsvarsmönnum flokksins var bannað að tjá sig í breskum og írskum fjölmiðlum.
Úrslit í bæjar- og sveitarstjórnarkosningum í öðrum landshlutum geta gefið til kynna stöðu flokka á landsvísu. Íhaldsmenn eru undir það búnir að tapa mörgum kjörnum fulltrúum vegna hneykslismála sem hafa skekið flokkinn, ekki síst veisluhöld í Downingstræti 10 þegar allar samkomur voru bannaðar í landinu vegna COVID-19 faraldursins. | Það stefnir í söguleg úrslit þingkosninganna á Norður-Írlandi í dag. Útlit er fyrir að lýðveldissinnar verði í meirihluta í fyrsta sinn í sögunni og að leiðtogi Sinn Fein taki við embætti fyrsta ráðherra í landshlutanum. |
2022 | 92 | Seðlabankastjóri gerir ráð fyrir að verðbólga eigi eftir að aukist enn frekar og verði í kringum átta prósent á þriðja og fjórða ársfjórðungi. Efnahagshorfur hafi versnað verulega og hann óttast að kjarasamningar kyndi verðbólgubálið enn frekar. | Peningstefnunefnd Seðlabanka Íslands ákvað í morgun að hækka vexti bankans um eitt prósentustig. Meginvextir bankans, vextir á sjö daga bundnum innlánum, verða því í kringum 3,75 prósent. Þetta er í takti við spár greiningaraðila nú þegar verðbólga er komin í 7,2 prósent og hefur ekki verið hærri frá árinu 2010. Ásgeir Jónsson seðlabankastjóri segir að stríðið í Úkraínu ráði þarna að mestu för.
Verðbólguhorfur hafa versnað verulega og eru nuna eitthvað í kringum 7 prósent og óttumst að hún muni hækka. Vegna þess að innfluttar vöruhækkanir eru ekki komnar fram þannig að við verðum eiginlega að bregðast við.
Þá vegi hækkun húsnæðisverðs og annarra innlendra kostnaðarliða þungt auk þess sem alþjóðlegt olíu- og hrávöruverð hefur hækkað mikið.
Skynjar smá áhyggjutón -- eru áhyggjurnar miklar? Já og nei,l það er að segja við virðist ver aað efnahagslífið sé ða koma betur ´ðutúr éssu en við óttuðyumst í fyrstu það virðist vera að þettaverði gott ferðasumar. Okkar helstu útflutnignsvörur haffa verið að hækka í verði útaf stríðinu en komið dálítið illa út fyrir okkur v irðist ver að koma útur þessu betur en margar aðrar þjóðir en á sama tíma ottumst v ið hv að við sjáum verðbólgu stíga hratt
Horfur séu á að verðbólga verði rúmlega átta prósent á þriðja og fjórða ársfjórðungi, sem er tveimur komma átta prósentum meiri verðbólga en spáð var í febrúar.
Í hvað stefnir þetta. Þið talið um að það sé eki meiri slaki í þjóðarbúinu og þurfi að auka aðhald í ríkisfjármálum og annað slíkt. Erum við að stefna í aðra kreppu eða hvað erum við að sjá fram á á næstu misserum?
Nei það held ég ekki það era ð segja ekki ef okkur tekst að vinna saman að við erum íraninni lítil þjóð og ef okkur heppnast að tala okkur saman í lausnir sem allir eiga aðild að þá ættum við alveg að geta tryggt hagvöxt og ná niður verðbólgu á sama tíma.
Spenna á vinnumarkaði sé nú mikil.
Það er ákveðin hætta á því að kjarasamningarnir efli verðbólgubálið ef aðeins hugsað um að fá .. en ekki raunverulegan kaupmátt. | Seðlabankastjóri segir að efnhagshorfur hafi versnað verulega og gerir ráð fyrir að verðbólga aukist enn frekar á næstu mánuðum. Stýrivextir voru hækkaðir um eitt prósentustig í morgun. |
2022 | 92 | Lögreglustjórinn á Vestfjörðum hefur gefið út ákæru á hendur karlmanni á Vestfjörðum fyrir áralangt ofbeldi hans gegn eiginkonu og þremur börnum. Maðurinn er læknismenntaður og í ákærunni segir að hann hafi hótað konunni að binda enda á líf hennar með lyfjagjöf og skoða sjúkraskrá hennar. Aðalmeðferð málsins verður síðar í þessum mánuði. | Maðurinn er ákærður fyrir hegningarlagabrot og brot gegn barnaverndarlögum. Í ákærunni, sem fréttastofa hefur undir höndum, segir að ofbeldið hafi staðið yfir um áralangt skeið. Það hafi hafist þegar konan var barnshafandi og samkvæmt ákærunni réðst maðurinn þá á konuna og hótaði henni lífláti ef hún færi af heimilinu. Hann er ákærður fyrir að hafa neitað henni um aðstoð þegar hún var fótbrotin og að hafa hótað að drepa hana með því að gefa henni of mikið insúlín með fjarstýringu, en hún er sykursjúk, og fyrir að hafa læst hana inni þegar hún var lág í sykri.
Einnig er hann ákærður fyrir að hafa hótað konunni að lesa öll gögn um hana í sjúkraskrá með þeim afleiðingum að hún óttaðist að greina heilbrigðisstarfsfólki frá ofbeldi hans.
Þá segir í ákærunni að maðurinn hafi þvingað konuna til húsverka, barið hana í andlitið með banana og þvingað hana til að borða maís af eldhúsgólfi á heimili þeirra.
Maðurinn er enn fremur ákærður fyrir að hafa beitt þrjú börn þeirra ofbeldi, ógnað lífi þeirra og velferð og misboðið þeim með ruddalegu og ósiðlegu athæfi, eins og það er orðað í ákærunni.
Þess er krafist að sá ákærði verði dæmdur til refsingar og greiðslu alls sakarkostnaðar. | Læknir hefur verið ákærður fyrir ofbeldi gegn eiginkonu sinni og börnum. Meðal þess sem honum er gefið að sök er að hafa hótað að drepa konu sína með lyfjum og skoða sjúkraskrá hennar. |
2022 | 92 | Allur herafli Hvíta-Rússlands hóf óvænt viðamiklar heræfingar í morgun. Evrópusambandið hefur boðað enn harðari refsiaðgerðir gegn stjórnvöldum í Rússlandi. | Today, we are presenting our sixth package of sanctions.
Ursula von der Leyen, forseti framkvæmdastjórnar Evrópusambandsins, kynnti áform sambandsins í morgun. Áætlunin er í sex liðum og miðar að því að þjarma enn að stjórnvöldum í Rússlandi í refsingarskyni fyrir framgöngu þeirra í Úkraínu.
Meðal þess sem lagt er til er að útiloka þrjá rússneska banka frá alþjóðlega greiðslukerfinu Swift, þeirra á meðal SberBank, langstærsta banka landsins. Klippt verði á net- og gevihnattasamband við þrjár sjónvarpsstöðvar í eigu rússneskra stjórnvalda og sambandið setur í gang aðgerð sem myndi tryggja að sambandsríkin yrðu í engu háð olíu frá Rússlandi. Tillögurnar bíða nú samþykktar allra aðildarríkja Evrópusambandsins, en það gæti reynst erfitt að ná einróma niðurstöðu um rússnesku olíuna, sem sum ríki eru háðari en önnur.
Þá er líka á teikniborðinu aðgerðaáætlun til að hjálpa til við að endurreisa Úkraínu eftir stríðið, áætlun sem gæti greitt leið Úkraínu inn í Evrópusambandið.
It will pave the way for Ukraine`s future inside the European Union. Slava Ukraina, Long Live Europe.
Annars blésu yfirvöld í Hvíta-Rússlandi til viðamikilla heræfinga í morgun.
Samkvæmt yfirlýsingu varnarmálaráðuneytis landsins er ætlunin að reyna á baráttuhæfni herliðsins og tækjabúnaðar hans. Þar er jafnframt tekið fram að æfingunum sé hvorki ætlað að ógna næstu nágrönnum Hvítrússa né Evrópu sem heild.
Rússar og Hvítrússar stunduðu umfangsmiklar heræfingar við landamæri Hvíta-Rússlands og Úkraínu í aðdraganda innrásar Rússa. | Evrópusambandið hefur boðað hörðustu refsiaðgerðir til þessa gegn stjórnvöldum í Rússlandi. Allur herafli Hvíta Rússlands hóf óvænt viðamiklar heræfingar í morgun. |
2022 | 92 | Formlegt aðsetur og lögheimili Vatnajökulsþjóðgarðs verður flutt frá höfuðborgarsvæðinu til Hafnar í Hornafirði í haust, samkvæmt tilkynningu frá umhverfisráðuneytinu. Héraðsbúar eru undrandi á þessum fréttum. Þeir stóðu í þeirri meiningu að höfuðstöðvar þjóðgarðsins hefðu verið fluttar þangað fyrir fimm árum. | Vatnajökulsþjóðgarður var stofnaður 2007 og nær hann yfir 15% af flatarmáli landsins. Hann nær inn á fjölmörg sveitarfélög en alls ekki sveitarfélögin á höfuðborgarsvæðinu. Því þótti skjóta skökku við að höfuðstöðvar væru þar og stjórnunarstörfin sem þeim fylgja. Hjá Vatnajökulsþjóðgarði eru 37 fastir starfsmenn, flestir á starfsstöðum á landsbyggðinni. En lögheimili þjóðgarðsins hefur verið í Garðabæ og hafa framkvæmdastjóri, fjármálastjóri og þrír aðrir starfsmenn miðlægrar skrifstofu haft starfsstöð þar.
Til stóð að breyta þessu árið 2017 og 21. mars var blásið til snittuveistu í Fellabæ í nágrenni Egilsstaða. Þar var tilkynnt um flutning höfuðstöðvanna út á landsbyggðina og opnun nýrrar aðalskrifstofu á Héraði. Heyrum viðtal sem þá var tekið við Ármann Höskuldsson, þáverandi formann stjórnar Vatnajökulsþjóðgarðs.
en núna er stærsti hluti skrifstofunnar fluttur yfir og svo klárast það sem sagt á næsta ári. Þetta er algjörlega sársaukalaus flutningur því að þeir starfsmenn sem byrja hér núnaá skrifstofunni, þeir eru allir ráðnir hingað til starfa. Annarsvegar er þetta ný staða sem er fjármálastjóri og svo bókari og þessar stöður voru lausar þannig að þær voru settar hingað yfir. Síðan kemur framkvæmdastjórinn hér yfir á næsta ári.
Þetta virðist hafa misheppnast og á sunnudaginn var tilkynnt að höfuðstöðvar Vatnajökulsþjóðgarðs yrðu fluttar til Hornafjarðar, ekki frá Fellabæ heldur frá Garðabæ. Fram kemur tilkynningunni að framkvæmdastjóri garðsins til fjögurra ára flytji ekki til Hornafjarðar í haust heldur taki við starfi í umhverfis- orku- og loftslagsráðuneytinu. Verður því auglýst eftir nýjum framkvæmdastjóra, líklega ekki í Fellabæ heldur á Hornafirði. | Gerð verður önnur tilraun til að flytja höfuðstöðvar Vatnajökulsþjóðgarðs frá höfuðborgarsvæðinu út á land. Fyrir fimm árum var ákveðið að flytja þær austur á Hérað, nú virðist það gleymt, og það á að flytja þær til Hornafjarðar. |
2022 | 92 | Haukar sækja ÍBV heim í öðrum leik liðanna í undanúrslitum Íslandsmóts karla í handbolta til Vestmannaeyja í kvöld. Aron Rafn Eðvarðsson markvörður Hauka verður þó ekki með í leiknum, ekki frekar en í síðustu leikjum. Aron Rafn hefur ekkert leikið eða æft með Haukum í sex vikur. | Aron fékk höfuðhögg á æfingu, sem hefur ekki aðeins haldið honum frá handboltanum, heldur hefur einnig mikil áhrif á daglegt líf hans.
Sagði Aron Rafn sem segist hafa átt erfitt uppdráttar að undanförnu.
Sagði Aron Rafn Eðvarðsson handboltamarkvörður Hauka.
KA varð í gærkvöld Íslandsmeistari kvenna í blaki. KA sigraði Aftureldingu í þriggja hrinu leik. KA vann úrslitaeinvígið 3-0. ÍBV varð í gærkvöld síðasta liðið til að tryggja sig inn í undanúrslit Íslandsmóts kvenna í handbolta. ÍBV vann Stjörnuna í oddaleik, 30-26 og mætir Fram í undanúrslitum. Í hinni undanúrslitaviðureigninni eigast við Valur og KA/Þór. Óvænt úrslit urðu í Bestu deild kvenna í fótbolta í gærkvöld þegar Þór/KA sigraði Íslandsmeistara Vals, 2-1. Önnur úrslit urðu þau að Selfoss vann ÍBV 1-0 og Þróttur vann Aftureldingu 4-2. Þá komst Liverpool í úrslit Meistaradeildar Evrópu í fótbolta með 3-2 sigri á Villarreal frá Spáni. Það ræðst í kvöld hvort mótherji Liverpool í úrslitum verði Manchester City eða Real Madríd. | null |
2022 | 92 | Í dag er ár frá því að gríðarmiklir gróðureldar kviknuðu í bakgarði höfuðborgarsvæðisins í Heiðmörk, eftir mikla þurrka. Auður Kjartansdóttir, framkvæmdastjóri Skógræktarfélags Reykjavíkur, segir að á þessu ári sem liðið er hafi verið unnið að því að draga úr hættu á slíkum eldum og skerpa á viðbragðsáætlunum. | Það sem við höfum verið að gera er að kortlega burðarþol stíga, auka aðgengi að slóðum og stígum fyrir viðbragðsaðila. Við erum að kortleggja flóttaleiðir og við erum einnig að leggja áherslu á að fjarskiptamál verði bætt. Það var mikið vandamál á síðasta ári að viðbragðsaðilar gátu ekki átt samskipti sín á milli á brunasvæðinu.
Þetta hefur væntanlega verið óþægileg vakning um að bæta þessar áætlanir?
Já. En gróðureldahætta er ekki ný af nálinni og þetta tengist veðurfari viðkomandi vetrar og snjóalögum sem þessi hætta getur skapast
Svæðið sem brann í fyrra var rúmlega sextíu hektarar, sem jafngildir álíka mörgum fótboltavöllum í fullri stærð. Auður segir að það hversu hvasst var og að eldur fór hratt yfir, hafi forðað altjóni á gróðri.
Við sáum á síðasta ári að það voru teinungar að koma upp af birkiplöntum. En þar sem gróður var mjög ungur þá er talið að mikið hafi drepist. Og það má segja að það hafi verið mkil mildi að aðal stígakerfið okkar eiginlega sitt hvoru megin við brunasvæðið yrði ekki eldinum að bráð. Við fögnum því að sumarið er að koma, fuglalífið að hefjast og tökum fagnandi á móti útivistargestum. | null |
2022 | 93 | Hugbúnaðargalli veldur því að farsímasendar sem settir voru upp í Fljótsdal nýtast ekki notendum allra símafyrirtækja. Sveitarstjóri í Fljótsdal segir einnig dæmi um að símafyrirtæki þiggi ekki aðgang að sendum annarra fyrirtækja og þetta geti bitnað á öryggi fólks. | Landsmenn lenda stundum í því að ná litlu sem engu símasambandi á meðan næsti maður er með blússandi tengingu. Í því sambandi skiptir máli hjá hvaða símafyrirtæki menn eru og hvernig farsíminn er stilltur. Þetta hefur valdið vandræðum í Fljótsdal þar sem settir voru upp sendar bæði í Norðurdal og Suðurdal til að tryggja öryggi. Helgi Gíslason sveitarstjóri segir að sendarnir nýtist ekki sem skyldi.
Það er búið að setja upp þrjá senda hérna í Fljótsdalnum. Einn í Végarði og svo einn innst í sitthvorum dalnum. Síminn á þessa senda í Suður- og Norðurdal. Það er gert í samráði við Neyðarlínuna og þá er þeim skylt að veita öðrum símafyrirtækjum aðgang að þeim sendum. Og það virkar ef að menn hafa vit á því að slökkva á roaming takkanum á símanum hjá sér. Sem menn hafa yfirleitt ekki. Og þá virkar þetta ekki fyrir Vodafone og Nova. Þannig að þetta er bara einhver hugmunaðargalli. Síðan setti Nova upp sendi hérna í Végarði. Þann sendi nota Vodafone símarninr og Nova. Símanumm er boðinn frír aðgangur að því en þeir þiggja ekki boðið.
Þó að Fljótsdælingar séu ekki margir snertir þetta líka öryggi ferðamanna. Í Fljótsdal er Hengifoss; einn vinsælasti ferðamannastaður Austurlands.
Þó að við íbúarnir séum ekki nema hundrað þá koma hér 100-200 þúsund gestir á hverju einasta ári. Og þetta er bara alvarlegt öryggismál. | null |
2022 | 93 | Matvælastofnun hefur hætt rannsókn á hrosshaus sem festur var á níðstöng á Skrauthólum á Kjalarnesi þar sem hesturinn virðist hafa verið aflífaður á mannúðlegan hátt. Lögreglan heldur rannsókn áfram. Nágrannar Sólsetursins eru orðnir langþreyttir á aðgerðarleysi yfirvalda á starfseminni sem þar er. | Fólkið sem býr á Skrauthólum 2 og 3 hefur bent á að brotalamir séu á starfseminni á Skrauthólum 4, sem nefnist Sólsetrið. Tölvupóstar hafa verið sendir til fjölmargra starfsmanna í borgarkerfinu auk borgarfulltrúa. Þar er óskað svara við mörgum spurningum, meðal annars hvort heimilt sé að reka gististarfsemi í strætisvögnum á Skrauthólum 4, hvort heimilt sé að halda skemmtanir gegn gjaldi og hvort heimilt sé að vera með opinn eld í skógarrjóðri nálægt lóðamörkum. Þá eru margar spurningar sem snúa að heilbrigðismálum.
Hvernig hefur ykkur gengið að fá svör. Það hefur gengið bölvanlega. Við erum búin að senda pósta og vera í sambandi við eina 15 aðila hjá Reykjavíkurborg, Slökkvilið og Slökkviliðsstjóra sjálfan, sýslumann, lögreglu. Það er bara eins og oft er með þessa opinberu aðila að þeir benda á svolítið hver á annan og málið er út fyrir rammann og þá er bara þægilegast að ýta því bara áfram eða hunsa og koma þeim á næsta aðila. Við höfum fengið lítil svör og litla leiðbeiningu um hvert eigi að snúa okkur í þessu máli.
Sem fyrr segir eru athugasemdirnar margar. Guðni segir að fjölskyldunni hafi brugðið þegar hrosshausinn á níðstönginni fannst. Í nafnlausu bréfi var hann beðinn afsökunar, málið tengdist ekki fjölskyldu hans.
Við teljum þó ljóst að standa fyrir veitingasölu, samkomu, gistingu og að 15 manns búi í gömlum úthúsum og ónýtum ökutækjum hljóti að skarast á við lög og reglur. Við höfum bent á mörg atriði þar að lútandi en það virðist ekki nóg
Við teljum að það hljóti að vera kominn tími til að stoppa. Enda er það nú þannig að þegar 12-14 manns búa í svona fjölskyldukölti saman að þá myndast ástand sem er bara óviðundandi fyrir okkur borgarana og nágrannana og við viljum að yfirvöld skerist í leikinn og verndi okkur borgarana sem viljum bara búa okkar eðlilega lífi í sveitinni en það hefur algjörlega brugðist. | null |
2022 | 93 | Hamar er Íslandsmeistari karla í blaki í annað sinn og liðið hefur nú unnið sjö titla í röð. Leikmenn Hamars eru vissir um að fjárfesta þurfi í nýjum skáp undir alla bikarana. | Hamar mætti HK í úrslitaeinvíginu og vann alla þrjá leikina og þann síðasta í gær 3-0. Þetta er í fyrsta sinn sem Hamarsmenn hampa titlinum á heimavelli.
Sögðu Hafsteinn Valdimarsson og Ragnar Ingi Axelsson, leikmenn Hamars að leik loknum. Hamarsmenn eru nú þrefaldir meistarar á þessu tímabili, eins og því síðasta, og því orðið afar þröngt um í skápnum sem hýsir bikara félagsins.
Valsarar eru komnir yfir gegn Selfossi í undanúrslitum úrvaldeildar karla í handbolta. Valur vann stórsigur á heimavelli í gær 36-26. Liðin mætast næst á fimmtudag en liðið sem fyrr vinnur þrjá leiki fer í úrslitin.
Það var markaveisla í Bestu deild karla í fótbolta í gær þegar Íslandsmeistarar Víkings töpuðu á heimavelli 4-5 fyrir Stjörnunni. Emil Atlason skoraði þrennu fyrir Stjörnuna og Kristall Máni Ingason gerði það sama fyrir Víkinga. Víkingar hafa nú tapað tveimur leikjum og unnið tvo eftir fyrstu fjóra leikina en Stjörnumenn eru taplausir með sjö stig eftir þrjá leiki. Þá vann KA Keflavík 3-2 og Fram og ÍA skildu jöfn 1-1. | Hamar tryggði sér í gærkvöld Íslandsmeistaratitilinn í blaki karla. Liðið hefur unnið sjö titla af sjö mögulegum síðustu misseri. |
2022 | 93 | Guðlaugur Þór Þórðarson, umhverfis-, orku- og loftslagsráðherra, vill að upplýsingar um aðgerðir Íslands í loftslagsmálum verði aðgengilegri svo hægt sé að sjá hvernig gengur að uppfylla markmið stjórnvalda í málaflokknum. Losun Íslands árið 2020 var 13 prósentum minni en árið 2005, og 5 prósentum minni en árið 2019, en í ræðu sinni á Loftslagsdeginum í Hörpu sagði hann nauðsynlegt að Ísland geri enn betur. | Ísland er á eftir mörgum þeim löndum sem við viljum bera okkur saman við í aðgerðum í loftslagsmálum. Við þurfum því að vinna hratt og við þurfum að vinna saman til að ná betri árangri. Þegar fjallað er um stöðu loftslagsmál, hvaða áskoranir eru fram undan og hvaða lausnir eru mögulegar, er ákaflega mikilvægt að hlustað sé á raddir vísindamanna,
Guðlaugur Þór sagði mikilvægt að upplýsingar um stöðu aðgerða í loftslagsmálum verði aðgengilegar á einum stað.
Við þurfum að koma skýrum skilaboðum á framfæri reglulega um hvernig gangi að ná markmiðum okkar. | null |
2022 | 93 | Á árunum 2015-20 sviptu 18 ungmenni sig lífi. "Geðrækt er málið" er heiti á ráðstefnu um geðheilbrigði barna sem var í morgun. Píeta-samtökin sinna forvarnarstarfi og styðja við aðstandendur þeirra sem stytta sér aldur. | Alþjóðaheilbrigðisstofnunin hefur skilgreint sjálfsvíg og sjálfsskaða ungmenna sem alþjóðlegt heilbrigðisvandamál. Rúmlega helmingur þeirra sem glíma við andleg vandamál byrjar að finna fyrir þeim um 14 ára aldur. Afleiðingar þess að takast ekki á við andlega vanlíðan barna og ungmenna getur haft áhrif á andlega líðan á fullorðinsárum og takmörkun lífsgæða. Það getur haft áhrif á líðan á fullorðinsárum, og takmarkað lífgæði, að takast ekki á við andlega vanlíðan barna og ungmenna. Þórunn Finnsdóttir er fagstjóri Píeta-samtakanna.
Þórunn segir að forvarnir skipti öllu máli.
Það sýnir sig að það sem hefur verið gert hingað til í því að koma í veg fyrir sjálfsvíg er ekki að virka þar sem sjálfsvígum fækkar ekkert.
Þórunn segir að í öllum áttundu bekkjum í Hafnarfirði hafi verið haldið fræðslunámskeið þar sem börn gátu valið umfjöllunarefni. Hún segir að börnin vilji ræða um geðrækt. Sjálfsvígum sé þó ekki að fjölga Tíðni sjálfsvíga sé þó ekki að aukast, flest hafa þau verið 47 á ári en meðaltalið er um 40 á ári. Fyrir ári var farið að bjóða upp á sólarhringsvaktsíma.
Á síðasta ári þá var hringt í hann 2790 símtöl en við erum með opið hjá okkur á dagvinnu. Við veitum um 300 viðtöl á mánuði og erum að fá um 50 nýja einstaklinga á mánuði. | null |
2022 | 93 | Flest bendir til þess að peningastefnunefnd Seðlabankans hækki stýrivexti í fyrramálið. Hagfræðingur segir að það sé einungis spurning hve mikil hækkunin verður. | Samkvæmt nýjustu mælingum er verðbólgan 7,2 sjö komma tvö prósent. Það er langt yfir 2,5 tveggja komma fimm prósenta verðbólgumarkmiði Seðlabankans. Stýrivextir eru nú tvö komma sjötíu og fimm 2,75 prósent. Jón Bjarki Bentsson, aðalhagfræðingur Íslandsbanka, telur að stýrivextirnir verði hækkaðir um að minnsta kosti hálft 0,5 prósentustig.
Eftir birtingu verðbólgutalna á fimmtudaginn var hafa líkurnar á meiri hækkun aukist. Það er að segja að hækkunin verði 0,75 prósentur.
Ekki sé þó hægt að útiloka að enn stærra skref verið tekið. Það sem helst komi í veg fyrir það sé hve stutt sé í næstu stýrivaxtaákvörðun.
Það getur verið heppilegra núna, þegar vextirnir eru farnir að bíta meira á íbúðalán heimilanna, að dreifa hækkunartaktinum betur og sjá þá þau áhrif raungerast með jafnari hætti.
Jón Bjarki bendir á að í greiningu Íslandsbanka sé reiknað með að verðbólgan verði rúmlega átta prósent 8% um mitt árið.
Það er auðvitað miklu meiri verðbólga heldur en Seðlabankanum er ætlað að halda verðbólgunni við, sem er tvö og hálft prósent. Þannig að það kallar á svolítið snöggt viðbragð. | null |
2022 | 93 | Búist er við að þungunarrof verði bannað í fjölda ríkja í Bandaríkjunum eftir að hæstiréttur kveður upp dóm sinn í þungunarrofsmáli í sumar. Drög að meirihlutaáliti voru birt í gær en þau sýna að Meirihluti réttarins hyggst fella úr gildi úrskurð í máli sem tryggði réttinn til þungunarrofs fyrir hálfri öld. | Fjöldi mótmælenda kom saman við þinghúsið í nótt til þess að krefjast þess að rétturinn til þungunarrofs yrði virtur. Aðgerðasinnar og kjörnir fulltrúar Demókrataflokksins brugðust einnig við tíðindunum af hörku.
Í sameiginlegri yfirlýsingu sögðu Nancy Pelosi, forseti neðri deildar þingsins, og Chuck Schumer, leiðtogi Demókrata í efri deildinni, að drögin bendi til þess að hæstiréttur ætli að samþykkja mestu skerðingu á réttindum Bandaríkjamanna í fimmtíu ár.
Samuel Alito hæstaréttardómari skrifaði drögin og gætu þau vissulega tekið breytingum áður en dómur verður kveðinn upp, segir Jessica Gresko, sérfræðingur AP í dómsmálum hæstaréttar.
a draft opinion is just that, a draft opinion. And so those could change. Wording can change. All of those things could change before the court issues an opinion.
Alito segir í drögunum að í máli Roe gegn Wade árið 1973, sem tryggði réttinn til þungunarrofs, hafi hæstiréttur komist að svívirðilegri og rangri niðurstöðu. Þeir fimm dómarar sem skrifaðir eru fyrir álitinu voru allir skipaðir af forseta úr röðum Repúblikana. Þar af skipaði Donald Trump þrjá.
Búist er við að hæstiréttur kveði upp dóm í júlí í máli sem snýr að þungunarrofi í Mississippi og í þessum drögum að meirihlutaáliti segir að réttast sé að snúa niðurstöðunni í máli Roe gegn Wade við.
Verði það raunin verður þungunarrof samstundis bannað í tuttugu og tveimur ríkjum þar sem ríkisþing hafa samþykkt löggjöf þess efnis, samkvæmt samantekt fréttastofu CBS. Talið er líklegt að þungunarrof verði bannað í 26 ríkjum, meðal annars Texas og Flórída.
Gagnalekinn þykir alvarlegur og fordæmalaus. Drögum sem þessum lekur almennt ekki frá hæstarétti og að öllum líkindum mun alríkislögreglan rannsaka málið. | Meirihluti dómara í hæstarétti Bandaríkjanna vill fella úr gildi úrskurð sem tryggði rétt til þungunarrofs þar í landi. Drögum að meirihlutaáliti var lekið til fjölmiðla í nótt. |
2022 | 93 | Fimm ný tilfelli fuglaflensu greindust í villtum fuglum við rannsóknir í tilraunastöð Háskóla Íslands að Keldum. Sérgreinadýralæknir alifuglasjúkdóma segir að allt bendi til þess að skæð fuglaflensa sé á ferðinni. | Alls hafa greinst átján jákvæð sýni úr dauðum fuglum þar sem fuglaflensa er staðfest. Fuglar af sjö tegundum hafa greinst dauðir. Hrafn, súla, grágæs og heiðagæs, svartbakur, helsingi og haförn hafa fallið fyrir fuglaflensu.
Sko það sem við erum búin að sjá núna með rannsóknum sem hafa farið fram síðustu tvær vikur er að þessi fuglaflensuveira eru útbreiddar í villtum fuglum á Íslandi. Nú erum við búin að finna þetta í mismunandi fuglategundum í mávum í andfuglum og svo í súlunum líka. Þetta sýnir okkur að veiran er víða á landinu, hefur örugglega komið með farfuglum í vor en það þurfum við líka að rannsaka nánar þegar veirurnar verða nánar greindar hvaða tengsl þær hafa við smit núna sem getur hafa komið frá Evrópu eða hvað er jafnvel ennþá til með veirum sem hugsanlega og eiginlega örugglega komu í fyrra
hugsanlega og jafnvel örugglega komu í fyrra.
Enn er beðið lokagreiningar á meinvirkni og tegund fuglaflensuveirunnar. Rannsóknarstofa í Þýskalandi sér um greininguna. Til stendur að starfið verði að miklu leyti fært að Keldum. Brigitte Brugger dýralæknir alifugla segir að málið sé grafalvarlegt en fólk þurfi ekki að óttast smit. Alifuglaeigendur verði þó að sýna mikla aðgæslu.
Þetta er mikil smithætta það skiptir öllu máli að þeir séu að verja sitt bú. Og síðan litlir hænsnahópar líka. Þetta snýst ekki bara um stóru alifuglabúin. þetta snýst líka um litlu hænsnahópana og þarna | null |
2022 | 94 | Farsímar forsætisráðherra og varnarmálaráðherra Spánar hafa verið hleraðir með Pegasus njósnabúnaðinum. Stjórnvöld segjast þess fullviss að erlendir glæpamenn hafi verið að verki. | Tölvuglæpamönnum tókst með njósnaforritinu Pegasus að brjótast ínn í farsíma Pedros Sanchez, forsætisráðherra Spánar og Margaritu Robles Róbles varnarmálaráðherra. Enn er ekki ljóst hvort þeir komust yfir viðkvæmar upplýsingar.
Spænskir fjölmiðlar greina frá því að 2,6 gígabæt af efni hafi verið afrituð úr farsíma Sanchez forsætisráðherra og níu megabæt úr síma Robles varnarmálaráðherra. Félix Bolaños, ráðherra í spænsku ríkisstjórninni, segir engan vafa leika á að erlendir glæpamenn hafi verið að verki. Hann segir að farið verði fram á rannsókn á innbrotunum. Farsími forsætisráðherrans var hleraður í maí og júní í fyrra og í júní var brotist inn í síma varnarmálaráðherrans. Ekki liggja fyrir upplýsingar um að gögnum hafi verið stolið úr símunum síðar.
Ísraelska fyrirtækið NSO Group hannaði Pegasus forritið til að stunda njósnir í farsímum í þeim tilgangi að koma í veg fyrir hryðjuverk og aðra glæpi. Til stóð að selja það eingöngu leyniþjónustustofnunum, en alþjóðleg rannsókn blaðamanna leiddi í ljós að stjórnvöld í tíu löndum höfðu keypt eða komist yfir forritið til að hlera tugþúsundir manna, þar á meðal stjórnmálamenn blaðamenn og skipuleggjendur mótmælaaðgerða. Meðal þeirra sem hafa orðið fyrir barðinu á njósnaforritinu er Emmanuel Macron, forseti Frakklands. NSO Group á yfir höfði sér fjölda málaferla, meðal annars frá bandarísku tölvurisunum Apple og Microsoft. | Farsímar forsætisráðherra og varnarmálaráðherra Spánar hafa verið hleraðir með Pegasus njósnabúnaðinum. Stjórnvöld segjast þess fullviss að erlendir glæpamenn hafi verið að verki. |
2022 | 94 | Nýstofnuð Þörungamiðstöð Íslands á að vera kjarni fyrirhugaðra grænna iðngarða á Reykhólum. Innviðaráðuneytið úthlutaði verkefninu tuttugu og fimm milljónum króna. | Alls var úthlutað 120 milljónum króna í sérstakri styrkveitingu innviðaráðherra til átta mismunandi verkefna á vegum þriggja landshlutasamtaka sveitarfélaga. Verkefnunum er ætlað að styrkja atvinnulíf og byggð á svæðum sem hafa átt undir högg að sækja vegna fólksfækkunar og einhæfni atvinnulífs.
Fjórðungssamband Vestfirðinga fékk þrjá styrki upp á tæplega fjörutíu og átta milljónir. Þar af fara tuttugu og fimm í uppbyggingu grænna iðngarða á Reykhólum; atvinnusvæði sem byggist á grænum lausnum og hringrásarhagkerfinu. Ingibjörg Birna Erlingsdóttir, sveitarstjóri í Reykhólahreppi, segir að þar verði Þörungamiðstöð Íslands á Reykhólum, sem nýlega var stofnuð, í aðalhlutverki.
Þörungamiðstöð verður rannsóknamiðstöð sem mun búa að rannsóknum sem þegar eru til og gera rannsóknir og aðstoða frumkvöðla við rannsóknir vegna þróunar á ýmsum vörum í tengslum við þang og þara.
Sprotafyrirtæki sem vinna með þang geti þannig notið þjónustu Þörungamiðstöðvar og gengið að aðstöðu í væntanlegum iðngörðum. Styrkveitingin er til tveggja ára og nýtist í ráðgjöf, aðstöðu og uppbyggingu. Ingibjörg segir að hún geri gæfumuninn.
þetta er grundvallar, grundvallaratriði, að fá þennan styrk. Þess vegna segi ég bara að við erum afskaplega þakklát fyrir viðukenninguna á því sem við erum að gera og ætlum að koma á fót hérna á Reykhólum.
Vestfirðingar fengu einnig styrki til að bora eftir heitu vatni í Steingrímsfirði á Ströndum og gera forsendugreiningu fyrir hitaveitu í Árneshreppi. Þá fóru þrír styrkir til samtaka sveitarfélaga og atvinnuþróunar á Norðurlandi eystra og einn til sunnlenskra sveitarfélaga. | null |
2022 | 94 | Um 190 félagar í Eflingu fá greidda sjúkrapeninga upp á samtals 70 milljónir í dag þrátt fyrir að skrifstofa félagsins sé verulega undirmönnuð. Sjúkradagpeningar verða greiddir til um 190 félaga Eflingar í dag upp á samtals 70 milljónir króna. Margir starfsmenn skrifstofunnar hafa verið í veikindaleyfi síðan þeim var sagt upp um miðjan síðasta mánuð. | Sólveig Anna Jónsdóttir, formaður Eflingar, fullyrti þetta á Facebook-síðu sinni í gær.
Ragnar Ólason, aðstoðarframkvæmdastjóri, sagði í samtali við fréttastofu í morgun að peningarnir hefðu verið greiddir út nú þegar. Í venjulegu árferði er þetta ekki verkefni á borði aðstoðarframkvæmdastjóra en afar fáir eru við störf hjá Eflingu þessa dagana eftir að öllum starfsmönnum var sagt upp. Ragnar segir að greiðsla úr sjúkrasjóði hafi hins vegar gengið vel, þeir fáu starfsmenn sem vinni nú uppsagnarfrest sinn hafi farið í ýmiss verkefni síðustu daga auk þess sem einhverjir sumarstarfsmenn séu mættir til starfa. Ragnar segir að umsókn úr sjúkrasjóði fari í gegnum mínar síður á netinu og því ekki verið neitt vandamál fyrir Eflingarfélaga að sækja um peninginn þrátt fyrir að fáir hafi verið við störf. Sólveig Anna sagði einnig frá því í gær að um 250 umsóknir hafi borist um stöður á skrifstofu Eflingar, vinna við að fara yfir umsóknir hefjist strax. | null |
2022 | 94 | Njarðvík tryggði sér í gærkvöld Íslandsmeistaratitilinn í körfubolta kvenna í annað sinn í sögunni. Njarðvíkingar voru nýliðar í úrvalsdeildinni í ár en gerðu sér lítið fyrir og fóru alla leið. | Njarðvík og Haukar áttust við í oddaleik úrslitaeinvígisins á Ásvöllum í gærkvöld. Fram að því höfðu allir leikir einvígisins unnist á útivelli og Njarðvík breytti ekki út af vananum í gær og vann sex stiga sigur 65-51, og liðið er þar með Íslandsmeistari. Þetta er í annað sinn sem kvennalið félagsins vinnur titilinn en það gerðist síðast fyrir áratug.
ég hef aldrei upplifað neitt svona
Sagði Helena Rafnsdóttir leikmaður Njarðvíkur að leik loknum. Liðsfélagi hennar, Kamilla Sól Viktorsdóttir, var ekki síður ánægð, og segist aldrei hafa búist við öðru en enn einum útisigrinum.
KA/Þór tryggði sér í gærkvöld sæti í undanúrslitum Íslandsmóts kvenna í handbolta með eins marks sigri á Haukum 24-23. Þar mæta þær Val en í hinu undanúrslitaeinvíginu mætir Fram annað hvort Stjörnunni eða ÍBV.
Breiðablik lagði FH að velli 3-0 í þriðju umferð bestu deildar karla í fótbolta í gær. Blikar hafa nú unni alla leiki sína líkt og Valur en liðin eru í efstu tveimur sætum deildarinnar eftir þrjár umferðir. Þá skildu ÍBV og Leiknir jöfn 1-1 en þriðja umferðin klárast í dag með þremur leikjum. | null |
2022 | 94 | Farþegafjöldi um Keflavíkurflugvöll í apríl var 82 prósent af því sem hann var í sama mánuði árið 2019 og er umferðin því að verða sú sama og hún var fyrir heimsfaraldur. Upplýsingafulltrúi Isavia segir endurheimtina hafa verið betri en fólk hafi þorað að vona. | Rétt rúmlega þrjú þúsund manns fóru um Keflavíkurflugvöll í apríl árið 2020 og í sama mánuði í fyrra voru farþegarnir tæplega nítján þúsund. Nú í ár, í nýliðnum aprílmánuði voru þeir hins vegar 390 þúsund talsins og er umferðin því að verða svipuð og hún var fyrir heimsfaraldur þegar rúmlega 474 þúsund farþegar fóru um Keflavíkurflugvöll í apríl 2019. Guðjón Helgason er upplýsingafulltrúi Isavia.
Samkvæmt bráðabirgðatölunum fyrir nýliðinn aprílmánuð þá var nýliðinn farþegafjöldi sem fór um Keflavíkurflugvöll 82 pr´soetn af því sem hann var ísama mánuði 2019 það er fyrir covid19 heimsfaraldurinn og við horfum til þess að það eru komur og brottfarir í dag, þær eru um 100 talsins og þær voru um 150 á dag yfir hásumarið 2019.
Hann segir að tölurnar séu töluvert betri en áætlað hafi verið.
Örlítið hraðar en við höfum alltaf verið bjartsýn fyrir það að viðsnún ingurinn og endurheimtin yrði hröð en jú þetta er kannski ívið hraðar en við höfðum búist við.
Þá hafa íslensku flugfélögin, Icelandair og Play, fjölgað ferðum sínum og erlend flugfélög aftur farin að bjóða upp á flug til og frá Íslandi. Í heildina hafa 24 flugfélög boðað Íslandsflug frá 75 áfangastöðum í sumar. | Farþegafjöldi um Keflavíkurflugvöll er að nálgast það sem hann var fyrir heimsfaraldur. Upplýsingafulltrúi Isavia er bjartsýnn á sumarið. |
2022 | 94 | Bændasamtökin og Eldvarnabandalagið hafa gert með sér samkomulag um aðgerðir til að auka eldvarnir í landbúnaði og á heimilum í dreifbýli. Það getur tekið slökkvilið allt að klukkutíma að komast að bæjum í Árnessýslu. | Bændasamtök Íslands og Eldvarnarbandalagið, samstarfsvettvangur um auknar eldvarnir. hafa sett af stað átak til að hvetja bændur og aðra íbúa í dreifbýli til að huga að eldvörnum. Vigdís Häsler, framkvæmdastjóri Bændasamtaka Íslands, segir mikilvægt að skerpa á atriðum vegna vaxandi hættu á gróðureldum.
Samstarfið nær til eldvarna á heimilum, í úti og gripahúsum og öllum mannvirkjum tengt búrekstri og snýr einnig að vörnum gegn gróðureldum.
-Hvers vegna eruð þið að fara í þetta núna?-
Við búum núna í landi þar sem á síðustu á rum hefur verið umtalsverð hætta á gróðureldum og hún aukist talsvert og það má rekja meðal annars til vaxandi gróðursældar og breytinga í veðurfari og því þarf að tala um þetta aftur og ítreka oftar.
Í umdæmi brunavarna Árnessýslu eru margir sumarbústaðir og það getur tekið góðan tíma að komast á staðinn, því er gott að vera vel búinn. Pétur Pétursson, slökkviliðsstjóri í Árnessýlu var gestur í Morgunútvarpinu á Rás 2 í morgun þar sem hann ræddi mikilvægi þess að gæta að brunavörnum í dreifbýli.
Við getum verið að horfa á það sem er í dreifbýli utan þéttbýliskjarna þetta getur verið allt frá 15 mínútum og upp í klukkutíma sem það getur tekið að koma björgun á staðinn ef að það kviknar í. Það eru nú allir sem hafa horft á eld einhvern tíma vita það að á þeim tíma er ansi mikið búið að gerast í eldinum | Bændasamtökin og Eldvarnabandalagið hvetja bændur og íbúa í dreifbýli til að huga að eldvörnum. Framkvæmdastjóri Bændasamtaka Íslands segir vaxandi hættu á gróðureldum kalla á hnykkt sé á brunavörnum. |
2022 | 94 | Aðalframkvæmdastjóri Sameinuðu þjóðanna hvetur herforingjastjórnirnar í Vestur-Afríkuríkjunum Gíneu, Malí og Búrkína Fasó til að afhenda borgaralegri stjórn öll völd svo fljótt sem verða má. | Antonio Guterres lét þessi orð falla eftir fund með Macky Sall forseta Senegal í gær. Framvæmdastjórinn sagði þá hafa sammælst um að koma þyrfti á viðræðum við herforingjastjórnirnar. Þannig mætti koma á jafnvægi í löndunum þremur. Herinn í Malí gerði uppreisn gegn ríkjandi valdhöfum ágúst 2020 og maí 2021. Það sama gerðist í Gíneu í september á síðasta ári og í Búrkína Fasó nú í janúar. Sall forseti Senegal fer fyrir ECOWAS efnahagsbandalagi Vestur Afríku, sem vísað hefur ríkjunum þremur úr félagsskap sínum.
Eins upphófust harðar efnahagsþvinganir á hendur Malí í janúar eftir að herforingjastjórnin aftók að færa borgaralegri stjórn völdin. Stjórnum hinna landanna tvegga hefur verið hótað hinu sama verði ekki af valdaskiptum innan sanngjarns tímaramma. Hvorug stjórnin kveðst gefa eftir fyrirætlanir sínar um tveggja til rúmlega þriggja ára aðlögunartíma. Mamady Doumbouya, leiðtogi herforingjastjórnarinnar í Gíneu, tilkynnti á laugardag að stjórn hans þyrfti þrjátíu og níu mánuði. Stjórnarandstöðuflokkar í landinu lýstu þegar harðri andstöðu við þá fyrirætlan, jafnt þeir flokkar sem fylgjandi og andstæðir voru hinum fallna forseta Alpha Conde. ECOWAS krefst almennra kosninga í Malí innan sextán mánaða. | null |
2022 | 95 | Sölustjóri Nice Air í Bretlandi segir að nú sé aftur komin á sú tenging við Norður- og Austurland sem rofnaði fyrir þremur árum þegar ferðaskrifstofan Super Break hætti að fljúga til Akureyrar. Icelandair áformar að hefja á ný tengiflug milli Akureyrar og Keflavíkur. | Fjallað var um framtíðarhorfur í millilandaflugi um Akureyrarflugvöll á ráðstefnu í Hofi fyrr í vikunni. Þar voru meðal annars fulltrúar Flugmálastjórnar, Icelandair og Nice Air, en það félag hefur millilandaflug frá Akureyri í byrjun júní. Chris Hagan er sölustjóri Nice Air í Bretlandi, en hann hafði yfirumsjón með flugi bresku ferðaskrifstofunnar Super Break milli Akureyrar og Bretlands um tveggja ára skeið. Hann segir að með tilkomu Nice Air séu tengslin við Norður- og Austurland, sem rofnuðu við gjaldþrot Super Break 2019, komin á aftur. Það sé flókið að ferðast frá Bretlandi til Akureyrar með því að lenda fyrst í Keflavík, skipta um flugvöll og fljúga norður, eða ferðast þangað landleiðina. Því sé beint flug lykilatriði fyrir heilsársviðskipti með erlenda ferðamenn. Bogi Nils Bogason, forstjóri Icelandair segir að í viðskiptalíkani félagsins sé Keflavíkurflugvöllur tengimiðstöðin fyrir millilandaflug. Tenging félagsins út á land verði með innanlandsflugi Icelandair og það sé framtíðarsýn félagsins að hefja slíkt tengiflug milli Akureyrar og Keflavíkur.
Þannig að íbúar hér á Norðurlandi geti flogið með tilltölulega auðveldum hætti. og með ákjósanlegum flugtíma, héðan á morgnana til móts við brottfarir áfram og svo til baka. Og við finnum líka eftirspurn frá okkar viðskiptavinum úti í heimi. | null |
2022 | 95 | Forseti Alþýðusambandsins og formaður Sameykis halda ræður á Ingólfstorgi í Reykjavík í dag en hvorki formaður VR né Eflingar eru á dagskrá baráttufundarins. Stéttarfélagið Báran fordæmir uppsagnir starfsfólks Eflingar og segir þá þá ákvörðun ósvífna og óskiljanlega. | Að venju verður kröfuganga klukkan eitt frá Hlemmi og að Ingólfstorgi við undirleik Lúðrasveitar verkalýðsins og Lúðrasveitarinnar Svans. Á Ingólfstorgi verða svo ræðuhöld og tónlistaratriði. Þórarinn Eyfjörð, formaður Sameykis heldur ræðu og Drífa Snædal, forseti ASÍ flytur ávarp. Vegna kórónuveirufaraldursins voru ekki kröfugöngur í Reykjavík síðustu tvö ár en árið 2019 var Sólveig Anna Jónsdóttir, formaður Eflingar, fyrsti ræðumaður útifundarins. Hennar nafn kemur ekki fyrir í dagskránni sem Alþýðusambandið hefur birt. Baráttudegi verkalýðsins verður fagnað út um allt land með kröfugöngum, tónlist, ræðuhöldum og kaffisamsæti.
Trúnaðarráð Bárunnar segir frá sér yfirlýsingu í morgun og harmar átökin innan verkalýðshreyfingarinnar. Þá fordæmir trúnaðarráðið þá ákvörðunBaráttulista stjórnar Eflingar að segja öllu starfsfólki á skrifstofu félagsins uppstörfum og segir að sú ákvörðun sé bæði ósvífin og óskiljanleg. Þá er vakin athygli á því að meirihluti þeirra sem sagt var upp á skrifstofu Eflingar séu konur. Það dragi úr trúverðugleikahreyfingarinnar í baráttunni fyrir jafnrétti og aukinni virðingu fyrirkvennastörfum. Túnaðarráðið lýsir stuðningi við forseta Alþýðusambandsins og átelur að hvorki Miðstjórn ASÍ né Starfsgreinasambandið hafi tekið afstöðu með starfsfólki Eflingar né með því að fordæma skilyrðislaust framgöngu meirihluta stjórnar Eflingar. | Forseti Alþýðusambandsins og formaður Sameykis halda ræður á Ingólfstorgi í Reykjavík í tilefni af baráttudegi verkalýðsins í dag. Hátíðarhöldin falla í skuggann á erjum innan verkalýðshreyfingarinnar. Í morgun fordæmdi stéttarfélagið Báran uppsagnir starfsfólks Eflingar, þær séu ósvífnar og óskiljanlegar. |
2022 | 95 | Mælingar náttúruvársérfræðinga hjá Veðurstofu Íslands, sýna kvikusöfnun á um 16 kílómetra dýpi austan við Fagradalsfjall. Engar landbreytingar benda þó til þess að kvikan sé að nálgast yfirborðið. | Það sem af er þessu ári hafa um 5400 skjálftar mælst á Reykjanesskaga. Skjálftavirknin hefur verið mest á svæðunum við Reykjanestá, Fagradalsfjall, Kleifarvatn og norður af Grindavík. Skjálftavirknin er þó talsvert minni en hún var í upphafi óróatímabilsins á Reykjanesskaga, sem hófst í desember 2019. Benedikt Ófeigsson, náttúruvársérfræðingur hjá Veðurstofu Íslands, segir skjálftana ýmist geta stafað af flekahreyfingum eða kvikuhreyfingum, en oft sé erfitt að greina þar á milli. Því þurfa þau að vakta svæðið sérstaklega vel. | null |
2022 | 95 | Ekki sér fyrir endann á skæðri hitabylgju sem geisað hefur á nánast öllu Indlandi síðustu daga. Nýliðinn aprílmánuður er sá heitasti sem mælst hefur í landinu. | Hiti hefur farið yfir 45 gráður víða á Indlandi dag eftir dag að undanförnu og fór mest í 47,4 gráður í borginni Banda í Uttar Pradesh-ríki á föstudag. Marsmánuður var sá heitasti í 122 ára sögu veðurmælinga á Indlandi og nú hefur verið staðfest að nýliðinn aprílmánuður er líka sá heitasti sem mælst hefur.
Rafmagn hefur farið af nokkrum ríkjum vegna skorts á kolum, sem hefur einnig valdið vatnsskorti. Þá hafa indversku járnbrautirnar þurft að grípa til þess ráðs að aflýsa yfir 750 ferðum farþegalesta til að greiða leið kolaflutningalesta, um leið og kolaframleiðsla og innflutningur hafa verið aukin. Þá segja bændur að hitinn hafi þegar haft áhrif á hveitiuppskeru í landinu, sem gæti haft áhrif á framboð á heimsvísu, ekki síst vegna framleiðslubrests í Úkraínu.
Búist er við miklum hita víða á Indlandi í vikunni, og til að mynda er gert ráð fyrir að hiti fari yfir 44 gráður í höfuðborginni Delí.
Þá segja ýmsir sérfræðingar að hitabylgjur verði nú ákafari og tíðari, meðal annars vegna loftslagsbreytinga, ásamt því að vara í lengri tíma. | Ekki sér fyrir endann á skæðri hitabylgju sem geisað hefur á Indlandi síðustu daga. Hitinn gæti haft veruleg áhrif á framboð af hveiti á heimsvísu. |
2022 | 95 | Ólafur Þ. Harðarson, prófessor í stjórnmálafræði, segir landsmálin hafa skyggt nokkuð á kosningabaráttuna fyrir komandi sveitarstjórnarkosningar, en áhrif þess séu enn óljós. | Landsmálin, sumsé það sem hefur verið að gerast í þinginu undanfarna daga, það hefur auðvitað skyggt á kosningabaráttuna. En hvað með, það er náttúrulega bankamálið, er það að hafa mikil áhrif á fylgið? Ja við vitum það ekki enþá, við erum búin að sjá eina könnun held ég sem sýndi umtalsverð áhrif á fylgið en það við þurfum í ruaninni fleiri kannanir til að geta slegið einhverju föstu um það. Hins vegar þá vitum við að almennt talað í sveitastjórnarkosningum þá eru það fyrst og fremst tveir þætti sem að hafa áhrif. Annars vegar er það staðbundnu þættirnar á hverjum stað, en hins vegar þá hafa landsmálin og ríkisstjórnarseta flokka líka áhrif. Hann skoðaði þetta fyrir einvherjum 20 árum hann kollegi minn Gunnar Helgi og skoðaði semsagt síðustu 3 áratugi 20. Aldarinnar og þá kom í ljós að að meðaltali á þessum tíma fengu stjórnarflokkar 1% minna þegar þeir voru í ríksstjórn en stjórnarandstöðuflokkar í ríkisstjórn bættu við sig 5%. | Prófessor í stjórnmálafræði segir stór landsmál hafa skyggt á kosningabaráttu fyrir komandi sveitastjórnarkosningar. Það gæti haft áhrif á fylgi flokkanna. |
2022 | 95 | Hvorirtveggja Rússar og Úkraínumenn fullyrða að herir þeirra hafi fellt yfir 23.000 hermenn úr liði óvinarins. Engar áreiðanlegar tölur er þó að finna um mannfall í stríðinu. | Volodymyr Zelensky, forseti Úkraínu, sagði í daglegu ávarpi sínu í gærkvöld að Úkraínuher hefði fellt yfir 23.000 rússneska hermenn í því sem hann kallaði fáránlegt eða brjálæðislegt stríð, og samt héldu Rússar áfram. Þá hefðu úkraínskir hermenn eyðilagt ríflega 1.000 rússneska skriðdreka, næstum 200 herþotur og hátt í 2.500 brynvagna af ýmsu tagi frá því að innrásin hófst Zelensky lýsti því yfir um miðjan apríl að Úkraínuher hefði misst 2.500 - 3.000 menn í átökunum fram að þeim tíma. Þessu vísar talsmaður rússneska varnarmálaráðuneytisins, hershöfðinginn Igor Konasjenkov á bug sem hreinni lygi. Hinn 16. apríl hafði rússneska fréttastofan eftir honum að ráðuneytið hefði áreiðanlegar heimildir fyrir því að 23.367 úkraínskir hermenn, þjóðvarðliðar og erlendir hermenn á mála hjá Úkraínustjórn hefðu fallið í átökunum fram að þeim degi. Engar áreiðanlegar tölur um heildarmannfall í stríðinu í Úkraínu liggja fyrir en Mannréttindastofnun Sameinuðu þjóðanna hefur birt tölur um mannfall meðal óbreyttra borgara. Staðfest dauðsföll í þeirra röðum voru 2.899 hinn 29. apríl - en stofnunin tekur jafnan fram að raunverulegur fjöldi fallinna sé að öllum líkindum margfalt meiri. | null |
2022 | 95 | Gylfi Þór Þorsteinsson aðgerðastjóri vegna komu flóttamanna frá Úkraínu er ánægður með hvernig til hefur tekist með móttökustöð flóttamanna í Domus Medica. Bæta þarf við skammtímahúsnæði fyrir flóttamenn sem hingað koma. | Það hefur gengið vonum framar satt best að segja við höfum verið að safna hér saman þeim stofnunum sem að koma helst að málinu lögreglu Útlendingastofnun, heilsugæslunni, fjölmenningasetri. Hjá okkur eru líka til reynslu núna Vinnumálastofnun og Sjúkratryggingar Íslands og ráðgjafastofan UN Iceland er hér hjá okkur líka þannig að þetta hefur verið bara að bætast í hópinn hjá okkur og gengið bara ljómandi vel.
Hvernig hefur gengið að finna húsnæði fyrir alla og kannski hentugt húsnæði? Það hefur gengið ágætlega satt best að segja. Við erum með töluvert af lausu skammtímahúsnæði ennþá. Við þurfum hins vegar að bæta við í því sem við höfum kallað skjól þar sem að fólk getur dvalið í svona einn til þrjá mánuði. Við þurfum að bæta við þar og erum svona á útkikkinu eins og sagt er eftir frekara húsnæði þar. Síðan eru sveitarfélögin að taka við sér og eru að taka á móti fólki og það hefur gengið ljómandi vel. Bæði í Borgarbyggð, í Reykjavík og á fleiri stöðum Akureyri meðal annars | null |
2022 | 95 | Tindastóll tryggði sér í gærkvöld sæti í úrslitaeinvíginu um Íslandsmeistaratitil karla í körfubolta. Liðið vann þá Njarðvík í fjórða leik liðanna í undanúrslitunum. | Tindastóll vann tvo fyrstu leikina á móti deildarmeisturum Njarðvíkur, en Njarðvík náðu að lengja í einvíginu með sigri í þriðja leiknum á heimavelli á miðvikudag. Leikurinn á Sauðarkróki í gærkvöld var lengi vel jafn en í fjórða og síðasta leikhluta leiksins tóku heimamenn frumkvæðið af krafti og komust mest 14 stigum yfir. Njarðvík náði smá áhlaupi undir lok leiksins sem dugði þó ekki til og Tindastóll sigldi sex stiga sigri í höfn 89-83.Tindastóll er þar með kominn í úrslit Íslandsmótsins en liðið mætir Val í fyrsta leik úrslitaeinvígisins föstudaginn næstkomandi, 6. maí.
Franska liðið Lyon, lið Söru Bjarkar Gunnarsdóttur, tryggði sig í úrslit Meistaradeildarinnar í knattspyrnu þegar liðið vann PSG 2-1 í París. Fyrri leik liðanna vann Lyon 3-2 og einvígið því samtals 5-3. Ada Hegerberg kom Lyon yfir á 14. mínútu og 1-0 stóð í hálfleik. Marie-Antoinette Katoto jafnaði fyrir PSG á 62. mínútu en á 83. mínútu skoraði Wendie Renard fyrir Lyon og 2-1 reyndust lokatölur. Sara Björk Gunnarsdóttir var ekki í leikmannahóp Lyon að þessu sinni. Í úrslitunum mætir franska liðið Barcelona sem vann Wolfsburg samtals 5-3 í undanúrslitum.
Stórmeistarinn Hjörvar Steinn Grétarsson varði í Íslandsmeistaratitil sinn skák í gær þegar hann lagði Vigni Vatnar Stefánsson að velli í áttundu og næstsíðustu umferð Íslandsmótsins í skák sem fram fer á Selfossi um helgina. Hjörvar vinnur titilinn í ár þrátt fyrir að ein umferð sé eftir en um er að ræða annan Íslandsmeistaratitil Hjörvars. Fyrir lokaumferðina sem fer fram í dag hefur Hjörvar 6½ vinning. Hannes Hlífar Stefánsson og Héðinn Steingrímsson eru í 2.-3. sæti með 5 vinninga.
Og einn leikur fór fram í Bestu deild karla í knattspyrnu í gær. Valur og KR mættust þá á Hlíðarenda. Kjartan Henry Finnbogason kom KR yfir með marki á 18. mínútu en Patrick Pedersen jafnaði fyrir Val með skallamarki rétt fyrir hálfleik. Jesper Julesgärd skoraði svo sigurmark leiksins fyrir Val beint úr aukaspyrnu og Valsmenn hafa nú unnið fyrstu þrjá leiki tímabilsins en KR aðeins einn. | Tindastóll tryggði sér sæti í úrslitaeinvígi úrvalsdeildar karla í körfubolta og Valur er með fullt hús stiga í Bestu deild karla í fótbolta eftir sigur á erkifjendunum í KR. |
2022 | 96 | Tveir af hverjum þremur landsmönnum telja uppsagnir á skrifstofu Eflingar óréttlætanlegar. Tæp tuttugu prósent landsmanna segjast sammála því að hópuppsögnin hafi átt rétt á sér. | Yfir 67 prósent þátttakenda í nýjum þjóðarpúlsi Gallup, segjast ýmist mjög, frekar eða að öllu leyti ósammála því að hópuppsögn innan Eflingar hafi verið réttlætanleg. Um þrettán prósent tóku ekki afstöðu og tæp 20 prósent sögðust ýmist að öllu leyti, mjög eða frekar sammála því að rétt hefði verið að segja upp öllu starfsfólki.
Athygli vekur að fólk yfir sextugu er líklegra en yngra fólk til þess að telja hópuppsögnina réttlætanlega. Þá eru einnig þeir sem hafa minni menntun líklegri en aðrir til þess að sjá réttmæti hópuppsagnarinnar, auk þeirra tekjulægri.
Kjósendur Flokks fólksins eru þeir sem helst styðja hópuppsögnina, þó eru það aðeins þrjátíu prósent þeirra svarenda. Þeir sem síst styðja uppsagnirnar eru kjósendur Framsóknarflokksins, en aðeins 7 prósent þeirra sögðust telja hópuppsögnina réttlætanlega.
Á morgun, á baráttudegi verkalýðsins, tekur gildi uppsögn allra starfsmanna á skrifstofu Eflingar, að frátöldum sjö ráðgjöfum frá VIRK endurhæfingu. Efling hefur auglýst störf á skrifstofunni undanfarnar vikur og rann umsóknarfrestur út í gær. Ekki hafa fengist upplýsingar um fjölda umsækjenda og Sólveig Anna Jónsdóttir, formaður Eflingar, hefur ekki svarað beiðnum fréttastofu um viðtal í dag. | Yfirgnæfandi meirihluti landsmanna telur uppsagnir á skrifstofu Eflingar óréttlætanlegar. |
2022 | 96 | Rannsóknarnefnd á vegum breskra stjórnvalda leggur til að Bresku Jómfrúreyjar verði sviptar þeim sjálfstjórnarréttindum sem hjálendan hefur búið við síðustu áratugi og færðar beint undir breska stjórn. | Ástæðan er sú mikla spilling sem virðist gegnsýra landstjórnina og náði nýjum hæðum þegar forsætisráðherra eyjanna, Andrew Fahie, var handtekinn og færður fyrir rétt í Bandaríkjunum, grunaður um umfangsmikið eiturlyfjasmygl og peningaþvætti. Í skýrslu rannsóknarnefndarinnar, sem birt var í gær, er lagt til að landstjórinn John Rankin, fulltrúi bresku krúnunnar í stjórn eyjanna, verði gerður að æðsta stjórnanda þeirra næstu tvö árin. Fram kemur að rannsókn nefndarinnar hafi leitt í ljós að þörf sé á verulegum breytingum á lögum og stjórnarskrá til að endurreisa það vandaða stjórnarfar sem íbúar Bresku Jómfrúreyja eigi rétt á. Bandaríska fíknefnalögreglan handtók forsætisráðherrann Fahie á flugvelli í Flórída í Bandaríkjunum á fimmtudag, ásamt æðsta yfirmanni hafnarmála á eyjunum. Handtakan og ákæran voru afrakstur leynilegrar lögregluaðgerðar, þar sem menn úr röðum fíkniefnalögreglunnar leiddu tvímenningana í gildru. Um 35.000 manns búa á Bresku Jómfrúreyjum, sem eru á meðal þekktustu og vinsælustu skattaskjóla heims. Íbúar þar hafa sem fyrr segir fengið að ráða sínum málum að mestu leyti sjálfir um áratuga skeið, en utanríkis- og varnarmál hafa verið í höndum Breta. | null |
2022 | 96 | Friðarviðræður Rússlands og Úkraínu ganga hægt og illa. Þetta segir Sergei Lavrov, utanríkisráðherra Rússlands. Forseti Úkraínu segir að viðræðunum verði mögulega slitið vegna linnulausra árása Rússa á almenna borgara. | Lavrov segir í samtali við kínverska ríkismiðla í dag að sendinefndir ríkjanna ræði saman daglega í gegnum fjarfundarbúnað. Viðræðurnar haldi sem sagt áfram þótt sendinefndirnar hafi ekki hist undanfarnar vikur. Hann sagði hins vegar að þær gangi illa.
Samt sem áður vilji Rússar halda viðræðunum gangandi og sagði Lavrov að ræða þurfi um að aflétta þeim refsiaðgerðum sem Vesturlönd hafa beitt Rússa vegna innrásarinnar.
Volodymyr Zelensky Úkraínuforseti sagði við pólska fréttamenn í nótt að miklar líkur séu á að viðræðum verði slitið vegna þess að Rússar drepi almenna borgara í gríð og erg. Forsetinn sagðist þó tilbúinn að ræða við Vladímír Pútín forseta, sem hann sagði einráðan í Rússlandi.
Í ávarpi sagði Zelensky svo að rússneski herinn reyni markvisst að útrýma öllu lífi í austurhéruðum Úkraínu. Rússar ráðist ítrekað á innviði og íbúabyggð.
Rússneski herinn er enn í sókn í austurhluta landsin sog berst nú meðal annars við bæina Rubizhne og Popasna í Lugansk-héraði. Rússar sögðust hafa skotið eldflaugum á hernaðarskotmörk á svæðinu í nótt, meðal annars vopna- og eldsneytisgeymslur. | Hægagangur er í friðarviðræðum Rússa og Úkraínumanna. Forseti Úkraínu segir að viðræðunum verði mögulega slitið vegna árása á almenna borgara. |
2022 | 96 | Matvælastofnun hefur til skoðunar hvernig staðið var að aflífun hrossins sem var afhausað og sett upp á níðstöng á Kjalarnesi í gær. Hræið er til rannsóknar hjá lögreglu og á tilraunastöðinni að Keldum. Yfirdýralæknir segir að nær engar líkur séu á að hræið hafi verið fengið úr sláturhúsi. | Níðstöng blasti við vegfarendum um Skrauthóla á Kjalarnesi í gær. Afskorinn hrosshaus var á stönginni en samkvæmt heiðnum sið merkir það bölvun. Nágrannaerjur hafa átt sér stað á milli ábúenda við Skrauthóla tvö og fjögur sem raktar hafa verið nokkuð ítarlega í fjölmiðlum undanfarna daga. Við Skrauthóla 2 býr fjölskylda sem stundar hestamennsku af kappi en nokkrum metrum frá eru Skrauthólar 4 þar sem fram fara ýmis konar athafnir á borð við kakóserímóníur og tantrahátíðir. Þá kemur fólk þar saman nær daglega og fer með möntrur undir dynjandi trommuslætti við varðeld.
Matvælastofnun og lögregla fjarlægðu hræið í gær og það er nú til rannsóknar á Keldum. Sigurborg Daðadóttir er yfirdýralæknir MAST.
Fyrsta sem að við hugsum um er hvort hesturinn hafi verið rétt aflífaður. Hvortþ að hafi staðist lög og reglur um aflífun, hvernig það var gert. Það er það fyrsta sem maður hugsar um. Auðvitað er þetta óvenjulegt og einkennilegt. Lítið þið þetta alvarlegum augum? Það er alvarlegt ef dýrið hefur verið aflífað á þanjn hátt að það stenst ekki lögin ef það hefur verið skotið og það sést þá á hausnum og þá er það aðferð sem er lögleg en ef það sjást engir slíkir áverkar að þá er grunur um að það verði aflífað á annan hátt og þá þarf að skoða það.
Hún segist ekki geta lagt mat á það út frá myndum af hrossinu hvernig staðið var að aflífuninni. Þá sé enn ekki vitað hvaðan hrossið kom eða hvernig viðkomandi komst yfir hræið.
Það er yfir 70 þúsund hross á Íslandi og þa ðer alltaf verið að aflífa hross af ýmsum ástæðum. Vegna aldurs eða vegna veikinda eða af öðrum ástæðum þannig að það er ísjálf usér ekkert v oðalega flókið að ná í hus af hesti eða hræhaus af hesti en eþtta er pottþétt ekki úr sláturhúsi því það má ekkert slíkt fara úr sláturhúsinu. | Níðstöng sem sett var upp á Kjalarnesi í gær er til rannsóknar hjá lögreglu og á Keldum. Yfirdýralæknir Matvælastofnunar segir nær engar líkur á að hausinn hafi verið fenginn úr sláturhúsi. |
2022 | 96 | Íslenski Eurovision-hópurinn, með systurnar Elínu, Betu og Sigríði og bróður þeirra Eyþór fremst í flokki, ók til Keflavíkur í rauðabítið og flaug af stað áleiðis til Tórínó á Ítalíu laust fyrir átta í morgun. Með í för eru einnig bakraddasöngvarar, leikstjóri, stílisti og höfundurinn Lay Low svo nokkur séu nefnd. Fjölmiðlafulltrúinn Rúnar Freyr Gíslason segir stemmninguna í hópnum með allra besta móti. | Það var sungið á leiðinni í strætónum sem keyrði okkur til Keflavíkur; systrastrætóinn. Alveg eins og Daði var með Gagnamagnsvagninn þá hefur strætó búið til systravagninn. Við fórum í honum hingað til Keflavíkur í miklu stuði og það vonandi veit á að það verði gaman hjá okkur. Það eru allir að fara þarna út til þess að hafa gaman og standa sig.
Systurnar stíga á svið í undankeppninni hinn 10. maí, og það verður í nógu að snúast hjá hópnum fram að því.
Það er nákvæmlega þannig. Við eigum æfingu strax á morgun og svo eru fleiri æfingar. En svo eru þetta líka blaðamannafundir og opnunarhátíð, víðtöl og alls konar í bland við æfingar. | null |
2022 | 96 | Rússneska sendiráðið á Íslandi segist ekki hafa vitneskju um hvaða níu Íslendingar eru á svörtum lista rússneskra stjórnvalda. Talsmaður sendiráðsins segir að það hafi verið viðbúið að íslenskir ríkisborgarar yrðu beittir refsiaðgerðum. Utanríkisráðherra segir að þetta hafi engin áhrif á stefnu íslenskra stjórnvalda. | Rússneska utanríkisráðuneytið tilkynnti á vef sínum í gær að gripið hefði verið til aðgerða gegn samtals 31 ríkisborgara Noregs, Færeyja, Grænlands og Íslands, þar af níu Íslendingum og að þeir fái ekki vegabréfsáritun til Rússlands. Fólkið er ekki nafngreint, en þar segir að þessar aðgerðir beinist gegn þingmönnum, ráðherrum, fólki úr viðskiptalífinu og fræðasamfélaginu, fjölmiðlafólki og opinberum persónum sem hafi haldið á lofti and-rússneskum málflutningi.
Ivan Glinkin er upplýsingafulltrúi rússneska sendiráðsins.
You know, we don´t have this information yet regarding those people
Do the people on the list know that they are on the list? I don´t think so. Not yet.
Glinkin segir sendiráðið ekki hafa upplýsingar um hverjir Íslendingarnir níu séu og að þeir hafi ekki verið látnir vita af því að þeir séu á listanum. Hann segir að rússneska þingið, dúman þurfi að lögfesta listann og þá verði nöfnin gerð opinber. Hann segir að sendiráðið hér á landi hafi ekki lagt til hverjir voru settir á listann, en segir að það fylgist, rétt eins og önnur sendiráð, með því hvernig umræðan sé.
As any embassy, we are of course collecting information that the foreign ministry know, about the .. in Iceland, but the decicion was fully made in the Russian government.
Glinkin segir að íslensk stjórnvöld hafi nú þegar beitt refsiaðgerðum gegn mörg hundruð rússneskum ríkisborgurum og fyrirtækjum Íslendingar hafi því mátt búast við því að svarað yrði í sömu mynt og frekari aðgerða sé að vænta:.
After this personal sanctions there will be also sectoral sanctions in the future
Ekki náðist í Þórdísi Kolbrúnu Reykfjörð Gylfadóttur utanríkisráðherra vegna málsins, en í færslu á facebooksíðu sinni segir hún að þetta útspil hafi ekki minnstu áhrif á stefnu íslenskra stjórnvalda. Henni þyki ekki ósennilegt að ýmsum á listanum þyki upphefð af því að vera þar, sé hún þar sjálf kippi hún sér ekki upp við það. | Utanríkisráðherra segir ákvörðun rússneskra stjórnvalda, um að setja níu íslenska ríkisborgara á svartan lista, ekki hafa nein áhrif á stefnu íslenskra stjórnvalda. Talsmaður sendiráðs Rússa hér á landi segir þetta hafa verið viðbúið, frekari aðgerða sé að vænta. |
2022 | 96 | Sveindís Jane Jónsdóttir og stöllur hennar í Wolfsburg mæta Barcelona í seinni undanúrslitaleik Meistaradeildar Evrópu í fótbolta í dag. Á brattan er að sækja fyrir þýska liðið. | Wolfsburg og Barcelona mættust í fyrri undanúrslitaleik liðanna í Meistaradeild Evrópu á Camp Nou í síðustu viku þar sem áhorfendamet var slegið en 91.648 áhorfendur voru á leiknum í Barcelona. Barcelona vann 5-1 sigur á heimavelli og brekkan verður því brött fyrir Wolfsburg í dag. Sveindís Jane spilaði nær allan leikinn fyrir Wolfsburg í síðustu viku. Nú þegar hafa selst rúmlega 20 þúsund miðar á leikinn sem fram fer á heimavelli Wolfsburg. Áður höfðu mest rúmlega 12 þúsund áhorfendur komið á leik hjá liðinu og því ljóst að met verður slegið. Eins og aðrir leikir í Meistaradeild kvenna verður leikurinn sýndur á YouTube hjá DAZN en flautað verður til leiks klukkan 16. Í kvöld mæta Sara Björk og liðsfélagar hennar í Lyon svo PSG í hinum undanúrslitaleiknum en Lyon vann fyrri leik liðanna 3-2, sá leikur hefst klukkan 19.
Fjórir leikir voru í fyrstu umferð Mjólkurbikars kvenna í fótbolta í gærkvöld og þar var nóg skorað. Í Árbænum unnu Haukar öruggan 3-0 sigur á heimakonum í Fylki. FH valtaði yfir Gróttu á Seltjarnarnesi 7-0 og æa Skaganum unnu heimakonur í ÍA 6-1 sigur á Fjölni. Í fjórða leik kvöldsins vann Augnablik Hamar frá Hveragerði 7-1.Fyrsta umferð Mjólkurbikars kvenna klárast á í dag með sex leikjum. Liðin úr Bestu deild kvenna koma inn í bikarkeppnina í 16-liða úrslitum, sem er þriðja umferð mótsins. Þá verður sýnt frá völdum leikjum á RÚV.
Og umspil um laust sæti í úrvalsdeild kvenna í handbolta hófst í gærkvöld. HK vann afar sannfærandi tíu marka sigur á Gróttu, 31-21, í fyrstu viðureign liðanna af þremur í umspilinu en vinna þarf tvo leiki til að komast í úrslitaumspilið.Í seinni leik gærkvöldsins mættust ÍR og FH í Austurbergi. Þar voru gestirnir úr Hafnarfirði sterkari í fyrri hálfleik og leiddu með þremur mörkum í hálfleik 12-15. ÍR-ingar komu hins vegar af miklum krafti inn í seinni hálfleikinn, jöfnuðu og unnu loks nauman eins marks sigur 28-27. Liðin mætast aftur á sunnudag. | Sveindís Jane Jónsdóttir og lið hennar Wolfsburg mætir Barcelona í seinni undanúrslitaleik Meistaradeildar Evrópu í fótbolta í dag. |
2022 | 97 | Tómas A. Tómasson, þingmaður Flokks fólksins, tjáði sig í dag um umdeilt skjáskot af sms-skilaboðum hans. Þar ræddi hann um viðskipti sín við nuddkonu en þvertekur fyrir að hafa keypt af henni vændi. | Undanfarið hefur gengið manna á milli skjáskot af samskiptum tveggja manna með kynferðislegum lýsingum. Tómas A. Tómasson, þingmaður Flokks fólksins, staðfesti á Twitter í dag að myndin væri af samskiptum hans og annars manns. Tómas birti skilaboðin eftir að Vísir ræddi við hann.
Í skilaboðunum sem sjást á skjáskotinu segir Tómas frá því hann sé lentur í Bangkok í Taílandi. Hann segist ætla að senda þeim sem fékk skilaboðin skýrslu daglega, eins og hann orðar það.
Næstu skilaboð hans eru svohljóðandi: ein dasamleg 26 ara ca 45 kg var að yfirgefa herbergid smokklaust en byrjadi a nuddkonunni fyrr i dag kvoldid er ungt.
Eftir að hinn lýsir mikilli öfund, svarar Tómas á þennan hátt: Elsku kallin læt þig vita þegar ég tek eina fyrir þig.
Fréttastofa náði tali af Tómasi skömmu fyrir fréttir.
Ertu með þessu að viðurkenna að hafa keypt vændi?
Hvers konar samskipti fóru þarna fram?
Hvað á ég að segja við þig. Ég var ólofaður og ógiftur maður og hitti konu. Ég hef ekkert meira um það að segja, segi eins og er. Við skulum ekki hafa þetta lengra.
Hefurðu rætt þetta við formann flokksins?
Þessi samskipti þegar þú ræðir um að taka eina fyrir þig. Hvað áttu við?
Við þessa spurningu sleit Tómas símtalinu. Guðmundur Ingi Kristinsson, þingflokksformaður Flokks fólksins, sagðist í samtali við fréttastofu fyrst hafa heyrt af málinu í því samtali. Tómas sagði í viðtali við fréttastofu hann hefði ekki rætt málið við Ingu Sæland, formann flokksins, sem er í veikindaleyfi og svarar ekki skilaboðum. | null |
2022 | 97 | Haukar mæta ÍBV í undanúrslitum Íslandsmóts karla í handbolta. Haukar höfðu betur gegn KA í gær í leik sem var jafn frá fyrstu mínútu. | Eftir að bæði lið höfðu unnið einn leik hvort þurfti oddaleik til að knýja fram sigurvegara í einvíginu og liðin mættust á Ásvöllum. Leikurinn var jafn frá fyrstu mínútu en eftir sveiflukenndan seinni hálfleik var allt jafnt þegar lítið var eftir. Haukar voru svo einu marki yfir þegar nokkrar sekúndur voru eftir og Norðanmenn í sókn. Sú sókn fór hins vegar forgörðum og Haukar unnu því eins marks sigur 31-30. Haukar fara því í undanúrslitin þar sem þeir mæta ÍBV.
Sagði Stefán Huldar Stefánsson markvörður Hauka eftir leikinn. Í kvöld ræðst svo hvort FH eða Selfoss muni mæta Val í hinni undanúrslitarimmunni.
Njarðvík hafði betur gegn Tindastóli í undanúrslitum Íslandsmóts karla í körfubolta í gær 93-75. Staðan er nú 2-1 Tindastóli í vil í einvíginu en liðin mætast næst á Sauðárkróki á laugardagskvöld.
Fyrstu umferð Bestu deildar kvenna í fótbolta lauk í gær með þremur leikjum. Breiðablik vann Þór/KA örugglega 4-1. Keflavík vann stórsigur á KA 4-0 og Afturelding lagði Selfoss 4-1. Dregið var í 32-liða úrslit Mjólkurbikars karla í fótbolta í dag. Liðin úr úrvalsdeildinni koma inn í keppnina og voru í pottinum ásamt þeim 20 liðum sem komust áfram úr annarri umferð. Viðureignirnar framundan má nálgast á íþróttavef RÚV.
Undankeppni Skólahreysti heldur áfram á RÚV í dag. Sýnt verður frá fyrri undankeppninni klukkan fimm og þeirri seinni klukkan átta í kvöld. | null |
2022 | 97 | Ljóst er að ríkisstjórnin hefur mætt mótbyr síðustu vikur að mati Svandísar Svavarsdóttur matvælaráðherra. Hún hefur engu að síður trú á að stjórnin standi af sér storminn sem fylgt hefur í kjölfar sölu hluta í Íslandsbanka. | Það er held ég öllum ljóst að það hefur blásið á móti undanfarnar vikur og það reynir á alla flokkana í ríkisstjórn og reynir líka á stemninguna í samfélaginu eins og við höfum fundið.
Svandís segir mikilvægt að kanna hvað hafi átt sér stað við sölu á hlutum í Íslandsbanka og að koma öllum upplýsingum upp á yfirborðið. Ljóst hafi verið á fundi bankasýslunnar með fjárlaganefnd að upplýsingamiðlun til almennings hafi verið ábótavant.
Og það er náttúrulega eina leiðin til að fara í ferli af þessu tagi svo trúverðugt megi teljast er að það sé gagnsætt. Og þarna var það ekki. Telur þú að Katrín Jakobsdóttir hafi gengið of langt í því að lýsa stuðningi við fjármálaráðherra í þessari orrahríð sem að nú hefur gengið yfir? Nei, engan veginn. Það er engin leið önnur í ríkisstjórnarsamstarfi heldur en að standa saman. Það er ekkert hægt að gera það að hluta til. Það verður maður að gera af fullum krafti og fullum heilindum. Það er það sem samstarf gengur út á. Á slíku trausti byggir maður líka breytingar til góðs
Ekki þýði að næra samstarf á tortryggni og efasemdum. Ríkisstjórnin sé á fyrsta ári nýs kjörtímabils og mikilvægt sé að höggva ekki í það eins og Svandís Svavarsdóttir orðar það.
Telurðu að stjórnin standi þetta af sér? Mér finnst allt benda til þess já. | Matvælaráðherra segir öllum ljóst að nú reyni á alla flokka í ríkisstjórn í þeim mótbyr sem ríkisstjórnin hafi mætt síðustu vikur. Hún telur að stjórnin standi storminn af sér. |
2022 | 97 | Verðbólgan er komin í 7,2 prósent og hefur ekki mælst meiri frá því í maí 2010. Þetta er umfram það sem Seðlabankinn spáði. Forstöðumaður hagfræðideildar Landsbankans býst við hækkun stýrivaxta í næstu viku. Hún segir að Seðlabankinn verði að stíga á bremsuna til þess að verðbólgan fari ekki úr böndunum. | Fyrir ári var verðbólgan 4,6% - hækkaði lítillega næstu mánuði og var komin í 5,1% í desember. Fyrstu mánuði þessa árs hefur hún vaxið, í síðasta mánuði var hún komin í 6,7% en hækkunin í apríl er sú mesta í 9 ár, mældist 1,25%. Verðbólgan núna er sú mesta í 12 ár.
Við sjáum áfram svona miklar hækkanir á húsnæði. Við vorum svo sem búin að gera ráð fyrir því. Við höfum verið að vakta markaðinn hér á höfuðborgarsvæðinu og höfum séð það að íbúðaverðshækkanir hafa bara aukist milli mánaða. Það sem kemur kannski á óvart að við sjáum í tölum Hagstofunnar að íbúðaverð utan höfuðborgarsvæðisins er einnig að hækka og það meira en á sjálfu höfuðborgarsvæðinu. Það er eitthvað sem við sáum ekki alveg fyrir.
Segir Una Jónsdóttir forstöðumaður hagfræðideildar Landsbankans.
Hún er sú mesta frá því í maí 2010 sem er svo sannarlega áhyggjuefni.
Í síðasta mánuði hækkuðu flugfargjöld til útlanda um 23%. Una segir að það skýrist af aukinni eftirspurn. Bæði að fólk sé orðið ferðaþyrst og að eldsneytisverð hafi hækkað. Í næstu viku verður fundur í stýrivaxtanefnd Seðlabankans. Má ekki reikna með því að þar verði ákveðið að hækka vextina?
Jú við erum að gera ráð fyrir því að þar verði stigin ansi stór skref. Seðlabankinn hlýtur að taka þessu alvarlega og líta á að það þurfi að stíga á bremsuna til þess að þessi verðbólga fari ekki alveg úr böndunum. Jú við erum að gera ráð fyrir talsverðri hækkun stýrivaxta í næstu viku.
Ef hann tekur stór skref þá er alveg líklegt að það takist á ná verðbólgunni niður en það tekur einhvern tíma. | Verðbólga jókst meira í liðnum mánuði en Seðlabankinn gerði ráð fyrir, og mælist nú 7,2 prósent, sem er það mesta í 12 ár. Hagfræðingur hjá Landsbankanum segir Seðlabankann verða að stíga á bremsuna og gerir ráð fyrir mikilli stýrivaxtahækkun í næstu viku. |
2022 | 97 | Sameinuðu þjóðirnar skora á Rússa að aðstoða Alþjóða sakamáladómstólinn við rannsókn á meintum stríðsglæpum í Úkraínu. Rússar segja það ógn við öryggi í Evrópu að vestræn ríki sendi úkraínska hernum vopn. | Antonio Guterres, aðalframkvæmdastjóri Sameinuðu þjóðanna, skorar á rússnesk stjórnvöld að vinna með Alþjóða sakamáladómstólnum við rannsókn á meintum stríðsglæpum í Úkraínu. Hann skoðaði í dag aðstæður í nokkrum bæjum í grennd við Kænugarð, höfuðborg Úkraínu, þar sem rússneskir hermenn eru sakaðir um að hafa tekið almenna borgara af lífi.
Antonio Guterres ræddi fyrr í þessari viku við ráðamenn í Moskvu um leiðir til að koma á vopnahléi í Úkraínu og hefja viðræður um frið. Viðræðurnar skiluðu engum árangri. Hann kom í gærkvöld til Kænugarðs og kannaði aðstæður í dag í bæjum í nágrenni borgarinnar, þar á meðal í Bucha og Borodyanka, þar sem rússneskir hermenn eru sakaðir um að hafa tekið fjölda almennra borgara af lífi. Í Borodyanka ræddi Guterres við fréttamenn. Hann sagði stríðið vera fáránlegt og af hinu illa. Það væri með öllu óviðunandi að heyja stríð á 21. öldinni.
Guterres kvaðst vera sleginn yfir því sem fyrir augu bar. Hann skoraði á rússnesk stjórnvöld að aðstoða Alþjóða sakamáladómstólinn við rannsókn á meintum stríðsglæpum í Úkraínu.
Talsmaður stjórnarinnar í Kreml sagði í dag að það stefndi öryggi í Evrópu í hættu að vestrænar þjóðir sendu úkraínuher vopn, þar á meðal þungavopn. Þetta eru talin vera viðbrögð við orðum Liz Truss, utanríkisráðherra Bretlands, sem hvatti stuðningsríki Úkraínu í gær til þess að framleiða meira af vopnum, þar á meðal skriðdrekum og flugvélum, til að aðstoða Úkraínuher í baráttunni við rússneska innrásarliðið. | Sameinuðu þjóðirnar skora á Rússa að aðstoða Alþjóða sakamáladómstólinn við rannsókn á meintum stríðsglæpum í Úkraínu. Rússar segja það ógn við öryggi í Evrópu að vestræn ríki sendi úkraínska hernum vopn. |
2022 | 97 | Stjórnvöldum líst vel á þá hugmynd að Eiðastaður verði nýttur í þágu flóttafólks frá Úkraínu. Aðgerðastjóri í móttöku þeirra sem flýja stríðið segir ráðuneyti, sveitarfélagið Múlaþing og eigendur Eiðastaðar vinna saman að því að koma húsakynnum gamla alþýðuskólans í full not. | Næg atvinna er á Austurlandi fyrir flóttafólk frá Úkraínu og því eru góðir möguleikar á að taka á móti talsverðum fjölda í fjórðungnum. Fólkinu yrði líklega búið heimili í húsakynnum gamla alþýðuskólans á Eiðum og er greiningarvinna hafin.
Eiðar geta hentað okkur bara mjög vel. Það er náttúrulega mikið um vinnu að fá á Austurlandi en hefur verið minna um húsnæði. Þannig að Eiðar gætu leyst það fyrir okkur á auðveldan hátt og eins og ég segi þá er þessi vinna hafin innan ráðuneytisins og víðar að stuðla að því að Eiðar komist í fulla notkun.
Segir Gylfi Þór Þorsteinsson en hann stýrir komu flóttafólks frá Úkraínu fyrir félagsmálaráðuneytið.
Hann segir að nú sé verið að skoða hversu mörgum væri hægt að koma fyrir á Eiðum, það sé töluverður fjöldi en óvíst að öll pláss yrðu nýtt. Umfangið ráðist af vilja og getu sveitarfélagsins Múlaþings til móttöku.
Fólkið þarf jú að komast í vinnu og börn í skóla og svo framvegis. Þannig að það er að mörgu að hyggja í þessu en samstarfið við bæði eigendur og sveitarfélagið hefur verið með miklum ágætum hingað til.
Hann segir ákveðna kosti við að stærri hópar Úkraínumanna myndi lítil samfélög á stöðum eins og Eiðum.
Fólk sem er að flýja svona hörmungar sækir svolítið í huggun hvort við annað og það er mjög gott ef hægt er að koma hópum saman. Þeir sem hingað hafa verið að koma, þessi 850 sem komnir eru, margir af þessum einstaklingum eru mjög vel menntaðir. Margir þeirra eru mjög viljugir að taka þátt í samfélaginu, byrja að vinna, koma börnum í skóla, læra íslensku og svo framvegis. Þannig að þarna er stór hópur af fólki sem vill svo sannarlega taka þátt í þessu samfélagi sem er að taka á móti þeim. Og ég hald að sveitarfélagöin sem taka þátt í þessu með okkur verði bara mjög heppin með þessa hópa. | Stjórnvöldum líst vel á þá hugmynd að Eiðastaður verði nýttur í þágu flóttafólks frá Úkraínu. Aðgerðastjóri í móttöku þeirra sem flýja stríðið segir ráðuneyti, sveitarfélagið Múlaþing og eigendur Eiðastaðar vinna saman að því að koma húsakynnum gamla alþýðuskólans í full not. |
2022 | 97 | Meirihluti félagsfundar Eflingar í gær styður formann félagsins því ákveðið var að kjósa gegn tillögu um að taka aftur uppsagnir á skrifstofu félagsins. | [ATHUGIÐ ÉG GET EKKI SKRIFAÐ UPP SÍNKIN ÞVÍ TÖLVAN ER Í HAKKI]
Segir Anna Sigurlína Tómasdóttir trúnaðarmaður Eflingar starfsmanna hjá Kjörís. 500 félagar í Eflingu fóru fram á fundinn í gær til að ræða hópuppsögnina, ætla má að þau hafi verið óánægð með hana. 106 félagar á fundinum vildu taka uppsagnir aftur en 152 voru á móti. Í Eflingu eru 30 þúsund manns. Ólöf Helga Adolfsdóttir ritari stjórnar Eflingar segir að þau sem óskuðu eftir félagsfundinum hafi haft aðra dagsetingu í huga en varð raunin:
Á fundinum voru til dæmis gerðar athugasemdir við það að starfsmenn á skrifstofu Eflingar sem eru í veikindaleyfi hefðu mætt á fundinn.
En auðvitað hafi verið erfitt og taugstrekkjandi að vera á fundinum, segir Sólveig Anna Jónsdóttir formaður Eflingar. Niðurstaða fundarins hafi verið afgerandi.
Hún segir að Efling sé ekki í erfiðri stöðu þurfi félagið að gagnrýna hópuppsagnir á vinnumarkaði. | Hópuppsagnir á skrifstofu Eflingar verða ekki teknar aftur samkvæmt ákvörðun félagsfundar í gærkvöld. Formaðurinn er ánægður með stuðninginn og segir barnalegt að halda því fram að Efling geti ekki gagnrýnt aðrar hópuppsagnir á vinnumarkaði. |
2022 | 98 | Forsætisráðherra Búlgaríu sakar Rússa um fjárkúgun og alvarlegt brot á samningum eftir að þeir hættu að dæla jarðgasi til landsins. Hann segir að Búlgarar hafi verið viðbúnir því að skrúfað yrði fyrir rússneska gasið. | Rússnesk stjórnvöld ítrekuðu í dag að útflutningur á gasi til Búlgaríu og Póllands hefði verið stöðvaður, þar sem greiðslur fyrir það hefðu ekki borist í rúblum. Forsætisráðherra Búlgaríu sakar Rússa um fjárkúgun og alvarlegt brot á samningum eftir að skrúfað var fyrir gasið í dag.
Kiril Petkov, forsætisráðherra Búlgaríu, var ómyrkur í máli í garð Rússa þegar hann ræddi við fréttamenn fyrir ríkisstjórnarfund í Sofiu í morgun. Hann sagði að Búlgarar ætluðu ekki að beygja sig fyrir auðgunarbrotum þeirra. Allir samningar við rússneska ríkisolíufélagið Gazprom yrðu teknir til endurskoðunar, þar á meðal heimild til þeirra til að dæla gasi til annarra Evrópuríkja um búlgarskt land. Hann sagði að ekki kæmi til þess að gas yrði skammtað til almennra notenda. Stjórnvöld hefðu verið viðbúin aðgerðum Rússa og ynnu að því að kaupa gas frá öðrum en Rússum.
Stjórnvöld í Kreml ítekuðu í dag að skrúfað hefði verið fyrir gas til Búlgaríu og Póllands frá og með deginum í dag þar sem greiðslur fyrir það hefðu ekki borist í rúblum. Dmitry Peskov, talsmaður stjórnarinnar, sagði að þess væri krafist af óvinveittum þjóðum sem beittu Rússa efnahagslegum þvingunum. Pólverjar sögðu í gærkvöld að gas ætti ekki eftir að skorta á pólskum heimilum. Rúmlega helmingur gass sem Pólverjar fluttu inn fyrstu þrjá mánuði þessa árs kom frá Rússlandi. Þeir hafa að undanförnu keypt gas í auknum mæli frá Sameinuðu arabísku furstadæmunum. | Forsætisráðherra Búlgaríu sakar Rússa um fjárkúgun og alvarlegt brot á samningum eftir að þeir hættu að dæla gasi til landsins. Hann segir að Búlgarar hafi verið viðbúnir því að skrúfað yrði fyrir rússneska gasið. |
2022 | 98 | Dómstóll herforingjastjórnarinnar í Mjanmar sakfelldi í morgun Aung San Suu Kyi, friðarverðlaunahafa Nóbels og fyrrverandi leiðtoga mjanmörsku þjóðarinnar, fyrir spillingu og dæmdi hana til fimm ára fangelsisvistar. | Málið er aðeins eitt af fjölmörgum sakamálum sem herforingjastjórnin hefur höfðað á hendur hinni 76 ára gömlu Suu Kyi frá því herinn rændi völdum í febrúar 2021. Verði hún sakfelld í þeim öllum á hún áratuga fangelsisvist yfir höfði sér, en hún hefur verið í stofufangelsi frá fyrsta degi valdaránsins. Í þessu tiltekna máli var hún fundin sek um að hafa þegið mútur í formi reiðufjár og gullstanga. Framundan eru réttarhöld yfir henni fyrir fleiri spillingarmál, kosningasvik og brot á lögum um þjóðaröryggi og ríkisleyndarmál svo eitthvað sé nefnt, og áður var búið að dæma hana til samtals sex ára fangelsisvistar fyrir að æsa til andófs gegn hernum, brot á sóttvarnareglum vegna COVID-19 og brot á fjarskiptalögum. Hún hefur þó ekki verið færð í fangelsi enn, heldur er hún í stofufangelsi á meðan málareksturinn stendur yfir. | Aung San Suu Kyi, fyrrverandi leiðtogi mjanmörsku þjóðarinnar, var í dag dæmd í fimm ára fangelsi af dómstól herforingjastjórnarinnar í landinu. |
2022 | 98 | null | Regluleg mánaðarlaun í fyrra voru 635 þúsund krónur að meðaltali, samkvæmt tölum sem Hagstofan birti í morgun. Laun fólks í fullu starfi voru 711 þúsund. Heildarmánaðarlaun fyrir fullt starf voru 823 þúsund að meðaltali. Lægst voru launin hjá verkafólki og hæst hjá stjórnendum. Munur var á heildarlaunum karla og kvenna. Tæpur helmingur karla var með meira en 800 þúsund krónur í heildarlaun á mánuði en aðeins tæpur þriðjungur kvenna. Hagstofan segir skýringuna að hluta til að karlar í fullu starfi fengu að meðaltali greitt fyrir 180 stundir á mánuði en konur fyrir 174 stundir. Af hundruðum skilgreinda starfa eru konur aðeins með hærri regluleg laun að meðaltali en karlar í 18 starfaflokkum. | Regluleg mánaðarlaun námu rúmum 635 þúsund krónum í fyrra. Af hundruðum starfa sem Hagstofan skilgreinir eru konur aðeins með hærri laun en karlar í 18 starfaflokkum. |
2022 | 98 | Valur leikur til úrslita um Íslandsmeistaratitilinn í körfubolta karla í fyrsta sinn í þrjá áratugi. Þetta varð ljóst í gær þegar Valur lagði Þór frá Þorlákshöfn í þriðja leik liðanna í undanúrslitum. | Valur hafði unnið fyrri tvo leikina og var sannfærandi í gær. Valsarar voru 26 stigum yfir í hálfleik og unnu að lokum 17 stiga sigur 82-65. Valur leikur því til úrslita um Íslandsmeistaratitilinn en þetta er í fyrsta sinn í 30 ár sem Valur kemst í úrslit, síðast árið 1992. Liðið mætir annað hvort Njarðvík eða Tindastól í úrslitunum en þau lið eigast við í þriðja sinn í kvöld. Tindastóll er 2-0 yfir í einvíginu og getur því tryggt sér sæti í úrslitum með sigri.
Annar úrslitaleikur Íslandsmóts kvenna í blaki var í gærkvöld þegar Afturelding fékk KA í heimsókn. Norðankonur fóru þar með sigur af hólmi. KA vann fyrstu hrinu 25-16 og næstu tvær 25-22 og leikinn því 3-0. KA hefur nú unnið fyrstu tvær viðureignirnar og getur tryggt sér Íslandsmeistaratitilinn með sigri í þriðja leiknum sem er á Akureyri 3. maí.
Besta deild kvenna í fótbolta fór af stað í gær. Í opnunarleik mótsins skildu ÍBV og Stjarnan jöfn 1-1. Í seinni leik kvöldsins hófu Íslandsmeistarar Vals titilvörn sína á 2-0 sigri gegn Þrótti.
Sagði Mist Edvardsdóttir, leikmaður Vals að leik loknum.
Fyrri leikur Manchester City og Real Madrid í undanúrslitum Meistaradeildar Evrópu var í gær. Mikið fjör var í leiknum en City hafði betur með fjórum mörkum gegn þremur. Liðin mætast aftur í næstu viku í seinni leiknum í Madrid. Í hinum undanúrslitunum mætast Liverpool og Villareal, á Anfield í kvöld. | null |
2022 | 98 | Endurtaka þarf hávaðamælingar við íbúðarhús á Fáskrúðsfirði þar sem íbúar hafa kvartað undan látum frá starfsemi frystihúss. Hávaði mældist yfir mörkum að næturlagi en ekki var ljóst hvort hann kom frá frystihúsinu eða læk í nágrenninu. | Hávaði við íbúðarhús í nágrenni frystihúss Loðnuvinnslunnar á Fáskrúðsfirði mælist enn yfir leyfilegum mörkum að næturlagi. Íbúar segja hávaðan ærandi og halda fyrir þeim vöku en fyrirtækið telur að hávaðinn sé ekki allur frá starfseminni heldur líka frá lækjum í nágrenninu. Heilbrigðiseftirlitið ætlar að láta endurtaka mælingar þegar vorleysingum lýkur.
Íbúar í námunda við frystihús Loðnuvinnslunnar hafa ítrekað kvartað undan hávaða frá kælibúnaði fyrirtækisins og hafa sjálfir mælt hávaða yfir leyfilegum mörkum. Heilbrigðiseftirlitið krafðist þess að fyrirtækið léti gera mælingar og var það gert 13. mars þegar vinnsla var í gangi og aftur viku síðar þegar slökkt var á búnaðinum.
Hávaði innan dyra mældist undir mörkum reglugerðar en íbúar hafa gagnrýnt að slíkar mælingar eigi að fara fram með lokaða glugga. Hávaðinn úti við húsvegg mældist yfir mörkum sem gilda um íbúðarhúsnæði og verslunar-, þjónustu- og miðsvæði að næturlagi en athygli vekur að læti voru yfir mörkum saman hvort kveikt var á kælibúnaðinum eða ekki. Fram kemur í mælingaskýrslu að önnur umhverfishljóð hafi haft mikil áhrif og bent er á að talsverður hávaði sé frá læk í nágrenninu og vatnsmagn í honum hafi mikil áhrif á hljóðvist.
Heilbrigðisnefnd fór yfir mælingaskýrslu og telur að frekari mælinga sé þörf. Loðnuvinnslan skuli endurtaka mælingar þegar vinnsla hefst í frystihúsinu og minni líkur séu á að leysingavatn í lækjum trufli mælinguna. | Endurtaka þarf hávaðamælingar við íbúðarhús á Fáskrúðsfirði þar sem íbúar hafa kvartað undan látum frá starfsemi frystihúss. Hávaði mældist yfir mörkum að næturlagi en ekki var ljóst hvort hann kom frá frystihúsinu eða læk í nágrenninu. |
2022 | 98 | Oddvitar flokkanna sem mynda meirihluta í borgarstjórn og oddviti Framsóknar styðja áform um Borgarlínu í núverandi mynd. Aðrir oddvitar styðja hana ýmist ekki eða vilja breytingar á henni. Þetta kemur fram í nýjasta þætti X22 Kosningahlaðvarps RÚV. | Ég heiti Dagur B. Eggertsson og er í framboði fyrir Samfylkinguna. Styður þú uppbyggingu Borgarlínu í núverandi mynd? Já.
Dóra Björt Guðjónsdóttir Píratar í Reykjavík. Já svo sannarlega. Við viljum ganga enn lengra, hraða uppbyggingu borgarlínu og tryggja að Borgarlína verði fyrsta flokks. Gefum engan afslátt af því. Jóhannes Loftsson oddviti ábyrgar framtíðar. Nei ég styð hana ekki. Líf Magneudóttir fyrir VG. Já alveg eindregið, enda stóðum við að því að innleiða samgöngusáttmálann og semja um þetta. Hildur Björnsdóttir fyrir Sjálfstæðisflokkinn. Styður þú uppbyggingu Borgarlínu í núverandi mynd. Við styðjum ekki uppbygginu í þeirri mynd sem hún birtist okkur núna, við viljum byggja upp hágæða almenningssamgöngur án þess aðv ega að öðrum kostum. Gunnar Hjörtur Gunnarsson er fyrir Reykjavík besta borgin. Ekki nákvæmlega í núverandi mynd, þar að auki veit ég ekki her núverandi mynd er nákvæmlega. Kolbrún Baldursdóttir flokki fólksins. Styður þú upbbyggingu Borgarlínu í núverandi mynd. Nei við gerum það ekki. Við viljum fá þessa penignat il aðs inna fólkinu og setjum fólkið í fyrsta sæti. Þórdís Lóa Þórhallsdóttir viðreisn. Já við viljum hágæða samgöngur, við trúum því að núverandi borgarlína eins og henni er stillt upp núna sé það og eigi að mæta þessum þörfum okkar og við styðjm það fyllilega. Sanna Magdalena Mörtudóttir sósíalstar. Nei það gengur út á að selja okkur að við þurfum að bíða eftir Borgarlínu sem kemur eftir mörg ár eða nokkur ár. Við þurfum að bæta almennignssamgöngur núna. Ómar Már Jónsson oddviti Miðflokksins. Nei það geri ég ekki. Borgarlína í núverandi mynd mun ekki minnka tafatímann í umferðinni. Hún mun ekki auka umferðaröryggi og mun þrengja að einka- og deilibílum. Einar Þorsteinsson. Já það geri ég, Borgarlínan er hluti af samgöngusáttmálanum sem Framsókn hafði forgöngu um að gera. | null |
2022 | 98 | Vinnumálastofnun hefur gefið út 25 atvinnuleyfi til fólks frá Úkraínu sem sótt hefur um alþjóðlega vernd hér á landi. Forstjórinn segir að fyrirspurnum fjölgi og að líklegt sé að spár um minnkandi atvinnuleysi milli mánaða gangi eftir. Horfurnar á vinnumarkaði í sumar eru góðar. | Sjö af hverjum tíu sem hingað koma frá Úkraínu eru 18 ára eða eldri, rúmlega 600 manns. Í þeim hópi eru 450 konur. Hvernig gengur að útvega þeim vinnu sem vilja?
Mér finnst þeim bara ganga nokkuð vel, þeim sem gefið sig hafa fram og hafa óskað eftir því að komast í störf. Við finnum aukinn þunga í þessu með hverjum deginum.
Segir Unnur Sverrisdóttir forstjóri Vinnumálastofnunar. Hún segir góð viðbrögð frá atvinnurekendum við auglýsingu stofnunarinnar.
Við fengum inn fjölda starfa og fjölda stöðugilda og allskonar störf. Mest á höfuðborgarsvæðinu en einnig úti á landi. Þannig að atvinnurekendur eru opinir fyrir þessu fólki. Þannig að þér sýnist að allir þeir sem vilja komist í vinnu? Mér sýnist það en við skulum átta okkur á að það eru ekki allir tilbúnir í vinnu. Bæði að þarna eru konur með börn sem geta ekki auðveldlega farið í gæslu og svo er fólk mismunandi á sig komið andlega eftir þessar hörmunar. Þeir sem telja sig reiðubúna okkur hefur gengið mjög vel að aðstoða þá inn í störf strax.
En hve margir hafa þegar fengið vinnu?
Við eru að minnsta kosti búin að gefa út 25 atvinnuleyfi til Úkraínumanna og erum með í kringum tíu á borðinu hjá okkur. Eins og ég segi við finnum aukinn þunga með hverjum deginum sem líður.
Unnur segir að þeir sem sækja um alþjóðlega vernd eigi auðvelt með að komast í vinnu.
Við förum yfir launatölurnar hvort allt sé samkvæmt því sem á að vera samkvæmt kjarasamningum og öðru og við veitum atvinnuleyfið yfir borðið.
Það hjálpar til að atvinnuleysið er enn að minnka.
Við förum yfir launatölurnar hvort allt sé samkvæmt því sem á að vera samkvæmt kjarasamningum og öðru og við veitum atvinnuleyfið yfir borðið.
Já okkur sýnist að okkar spár gangi eftir að atvinnuleysi muni minnka á milli mánaða. Ég er bara ekki komin með staðfestar tölur ennþá. Horfurnar eru góðar? Horfunar eru góðar á vinnumarkaði, mjög góðar. | Vinnumálastofnun hefur gefið út 25 leyfi til fólks frá Úkraínu sem sótt hefur um alþjóðlega vernd hér á landi. Forstjórinn segir góðar horfur á vinnumarkaði í sumar. |
2022 | 99 | Nýtt sameinað sveitarfélag Þingeyjarsveitar og Skútustaðahrepps á að öllum líkindum eftir að bera nafnið Þingeyjarsveit. Íbúar tóku þátt í skoðanakönnun um nafngiftina og niðurstöðurnar voru afgerandi enda allir íbúar þess Þingeyingar. | Samstarfsnefnd um sameiningu sveitarfélaganna stóð fyrir könnun þar sem íbúar gátu valið á milli fjögurra nafna. Það er svo nýrrar sveitarstjórnar að taka endanlega ákvörðun um nafnið samkvæmt lögum.
Helgi Héðinsson sveitarstjóri Skútustaðahrepps er formaður undirbúningasstjórnar um sameiningu sveitarfélaganna.
Niðurstöðurnar voru mjög afgerandi. 61 prósent þeirra sem tóku þátt í þessari ráðgefandi skoðanakönnun völdu nafnið Þingeyjarsveit. Þannig að það í rauninni ber sama nafn og annað tveggja sveitarfélaganna? Já, Þingeyjarsveit eins og hún stendur í dag er vissulega sameinuð úr 5 sveitarfélögum og þetta er svona nafn sem þykir ná vel utan um svæðið sem slíkt.
Helgi segir þó aðeins um þrjátíu prósent íbúa hafa tekið þátt. Næstflest atkvæði fékk nafnið Suðurþing eða tuttugu og fimm prósent, þá Goðaþing og fæstir völdu Laxárþing. Samhliða var svokölluð skuggakosning meðal grunnskólanemenda sem einnig vildu flestir nafnið Þingeyjarsveit.
En er þetta mikið hitamál, eru skiptar skoðanir? Ég held að fólk hafi aðallega gaman að þessu. Það er auðvitað bara partur af sjálfsmynd íbúanna hvað sveitarfélagið heitir. Auðvitað gífurlega stórt svæði og þ.a.l. áskorun að finna einhvern samnefnara en Þingeyjarsveitarnafnið var hugsað sem samnefnari sveitarfélaganna sem höfðu þegar sameinast. Við erum öll Þingeyingar og við verðum bara að sjá hvað setur í þessu. | Þingeyjarsveit verður líklega nafn nýs sameinaðs sveitarfélags Skútustaðahrepps og Þingeyjarveitar. Nafnið hlaut afgerandi kosningu í skoðanakönnun meðal íbúa. |
2022 | 99 | Finnsk og sænsk stjórnvöld eru sögð ætla að tilkynna um umsóknir um aðild að Atlantshafsbandalaginu samtímis í næsta mánuði. Þetta segir í fréttum Iltalehti í Finnlandi og Aftonbladet í Svíþjóð, þar sem fram kemur að þetta verði tilkynnt þann 16. maí. | Stjórnvöld í Svíþjóð og Finnlandi hafa lengi verið hlutlaus í varnarmálum en eftir innrás Rússa í Úkraínu hefur stuðningur við aðild að Atlantshafsbandalaginu aukist mjög á meðal almenings. 51 prósent Svía sagðist hlynnt aðild í nýrri könnun sem Novus gerði í síðustu viku og tæpur fjórðungur andvígur. Stuðningurinn er enn meiri í Finnlandi og meirihluti er fyrir aðild á finnska þinginu sömuleiðis.
Sanna Marin, forsætisráðherra Finnlands, heimsótti Svíþjóð fyrr í mánuðinum þar sem hún sagði stöðuna hafa gjörbreyst við innrásina og að Finnar þurfi að vera viðbúnir öllum mögulegum aðgerðum Rússa.
Fyrr í vikunni kom fram að sænsk stjórnvöld hafi ákveðið að flýta úttekt á varnar- og öryggismálum landsins og á skýrslan að vera tilbúin innan tveggja vikna. Spurningin um aðild að Atlantshafsbandalaginu er fyrst og fremst til athugunar.
Samkvæmt frétt Aftonbladet ætla Bandaríkin og Bretland að tryggja öryggi ríkjanna tveggja á meðan umsóknarferlið stendur yfir. Til stendur að fjölga hermönnum á Norðurlöndum og treysta samstarf leyniþjónustustofnana. | Finnar og Svíar eru sagðir ætla að tilkynna samtímis um umsóknir sínar um aðild að NATO 16. maí. Stuðningur við aðild hefur aukist verulega í löndunum frá upphafi innrásar Rússa í Úkraínu. |
2022 | 99 | Flóttamannastofnun Sameinuðu þjóðanna gerir ráð fyrir að yfir átta milljónir Úkraínumanna eigi eftir að flýja á þessu ári vegna stríðsins í landinu. Aðalframkvæmdastjóri samtakanna er staddur í Moskvu. Hann segir að skapa verði skilyrði til að stöðva Úkraínustríðið eins fljótt og auðið er. | Allt útlit er fyrir að yfir átta milljónir Úkraínumanna flýi land á þessu ári vegna stríðsins. Flóttamannastofnun Sameinuðu þjóðanna segir að þörf sé á hátt í tveimur milljörðum dollara til að styrkja fólk sem heldur til í nágrannaríkjunum.
Flóttamannavandinn í Evrópu vegna innrásar Rússa í Úkraínu er orðinn hinn mesti frá lokum síðari heimsstyrjaldarinnar. Shabia Mantoo, talsmaður flóttamannastofnunarinnar, greindi frá því í dag að búist hefði verið við að fjórar milljónir Úkraínumanna þyrftu að leggja á flótta í ár vegna innrásarinnar. Tæplega fimm komma þrjár milljónir hefðu þegar flúið land og útlit væri fyrir að fólk með stöðu flóttamanna væri orðið rúmlega átta milljónir í lok ársins. Hún sagði að stofnunin þyrfti á einum milljarði og átta hundruð og fimmtíu milljónum dollara að halda til að styðja við bakið á þeim sem hefðust við í nágrannaríkjum Úkraínu.
Antonio Guterres, aðalframkvæmdastjóri Sameinuðu þjóðanna, kom í dag til Moskvu til viðræðna við ráðamenn um leiðir til að stöðva stríðið í Úkraínu. Hann sagði eftir fund með Sergei Lavrov utanríkisráðherra, að skapa yrði skilyrði fyrir árangursríkum viðræðum fyrir vopnahléi eins fljótt og auðið er, aðstæður fyrir friðsamlegri lausn deilunnar.
Fulltrúar fjörutíu ríkja komu saman í dag í Ramstein herstöðinni í Þýskalandi til að ræða hvernig styrkja mætti enn frekar varnir Úkraínuhers gegn Rússum. Lloyd Austin, varnarmálaráðherra Bandaríkjanna, lýsti því þar yfir að Bandaríkjamenn hefðu verið í fararbroddi þjóða sem aðstoða Úkraínumenn. Þeir ætluðu að gera allt sem í þeirra valdi stæði til að þeir færu með sigur af hólmi í stríðinu. | Framkvæmdastjóri Sameinuðu þjóðanna er kominn til Moskvu til fundar við rússneska ráðamenn um stríðið í Úkraínu. Hann segir að skapa verði skilyrði til að stöðva það eins fljótt og auðið er. Flóttamannastofnun Sameinuðu þjóðanna gerir ráð fyrir að yfir átta milljónir Úkraínumanna leggi á flótta á þessu ári. |
2022 | 99 | Landhelgisgæslan ætlar í sumar að ráðast í frekari hreinsun á menguðum jarðvegi á Stokksnesi við Hornafjörð. Þar var í eina tíð stór ratsjárstöð bandaríska hersins. Hross á svæðinu drápust úr dularfullri álmengun í vetur en utnaríkisráðuneytið telur ekki sýnt frá að tengsl við mengun frá stöðinni. | Hestar frá bænum Horni við Hornafjörð veiktust illa og drápust í vetur vegna sterkrar mengunar. Eigandi þeirra telur að hestarnir hafi komist í tæri við tilraun Landhelgisgæslunnar og Verkís til að hreinsa olíumengaðan jarðveg ratsjárstöðina á Stokksnesi. Utanríkisráðuneytið telur ekki sannað að mengun frá stöðinni hafi drepið hrossin.
Í kalda stríðinu rak bandaríski herinn stóra ratsjárstöð á Stokksnesi og voru þar að jafnaði um 120 hermenn. Einnig nokkrir óbreyttir bandarískir starfsmenn og um 25 Íslendingar sem stöfuðu við stöðina. Ratsjáin var gangsett árið 1955 og voru þar mikil mannvirki meðal annars örbylgjusamband á milli Bandaríkjanna og Evrópu. Stöðinni var lokað árið 1988 og hafa flest mannvirki verið rifin. Ratsjárstofnun tók við stöðinni og var nýr radar byggður sem Landhelgisgæslan rekur í dag.
Samskipti við landeiganda á Horni hafa ekki verið sem best og lagði hann gæsluna nýverið fyrir dómstólum í átökum um hvort greiða skyldi leigu.
Nokkur olíumengun er í jarðvegi við stöðina sem var hreinsuð á sínum tíma en í vetur ákvað Landhelgisgæslan samkvæmt ráðlegginum Verkís að ráðast í frekari hreinsun. Ómar Antonsson, landeigandi á Horni, segir að menguðum jarðvegi hafi verið mokað upp á tóma húsgrunna og í hann blandað heyi og jafnvel áburði. Þetta hafi verið skilið eftir á ógirtu svæði í þrjá mánuði.
Það komust í þetta hross hjá mér. Það átti náttúrulega að vera búið að fjarlægja þetta en þá voru þau að naga þarna í námunda og sáu náttúrulega rúllu sem hafði verið skilin eftir. Og svo náttúrulega þessar heyblöndur þarna á þessum tilraunastað Verkís. Átu þetta og og veiktust mjög illilega þannig að þau bæði lömuðust, se´rstaklega í afturhlutanum og meltingafærin lömuðust. Þau gætu ekki boðað og allt fast í görnunum. Eftri rannsóknir sem voru gerðar mjög ýtarlega kmi í ljós að þetta var mikil eitrun, bæði heyeitrun og svo mikil álmengun ég held að það hafi verið þúsundfalt meiri þessi álmengun í blóða hrossanna heldur en mæst hefur á Íslandi áður í nokkri skepnu.
Samkvæmt upplýsingum frá Utanríkisráðuneytinu telur það ekki sannað með fullnægjandi hætti að mengunin sem drap hrossin hafi komið frá hreinsunarstarfi við ratsjárstöðina og er málið á borði ríkslögmanns. | Landhelgisgæslan ætlar að ráðast í frekari hreinsun á menguðum jarðvegi á Stokksnesi við Hornafjörð í sumar. Þar var í eina tíð stór ratsjárstöð bandaríska hersins. Hross á svæðinu drápust úr dularfullri álmengun í vetur en utanríkisráðuneytið telur ekki að sýnt hafi verið fram á tengsl við mengun frá stöðinni. |
2022 | 99 | Fótboltasumarið er svo sannarlega komið í gang. Annari umferð lauk í Bestu deild karla í gærkvöld og keppni í Bestu deild kvenna hefst í kvöld. | Íslandsmeistarar Vals hefja titilvörn sína á Íslandsmóti kvenna í fótbolta í kvöld þegar Valskonur taka á móti Þrótti. Hinn leikur kvöldsins í deildinni verður viðureign ÍBV og Stjörnunnar. Tveimur umferðum er þegar lokið í Bestu deild karla. Breiðablik sigraði KR 1-0 í gærkvöld og hefur fullt hús stiga. Á sama tíma vann FH 4-2 sigur á nýliðum Fram.
Boltinn rúllar svo sannarlega þessa dagana, því keppt er í nær öllum mögulegum boltagreinum og stendur keppni í inni-boltaíþróttum sem hæst. Haukar tryggðu sér í gærkvöld oddaleik á móti KA í 8-liða úrslitum Íslandsmóts karla í handbolta eftir eins marks útisigur á Akureyri, 23-22. FH vann Selfoss líka á útivelli, 27-22 og tryggði sér sömuleiðis oddaleik. Oddaleikirnir verða báðir spilaðir í Hafnarfirði. Haukar og KA mætast annað kvöld og FH og Selfoss á fimmtudagskvöld.
Í úrslitaeinvígi Hauka og Njarðvíkur um Íslandsmeistaratitil kvenna í körfubolta tóku Njarðvíkingar forystuna í einvíginu í gærkvöld. Njarðvík vann þá þriðja leik liðanna, 78-69. Njarðvík er þar með aðeins einum sigri frá Íslandsmeistaratitlinum, en staða einvígisins er 2-1 fyrir Njarðvík og vinna þarf þrjá leiki til að hampa bikarnum. Liðin mætast næst í Njarðvík á fimmtudagskvöld þar sem úrslit Íslandsmótsins geta þá ráðist. Í kvöld getur karlalið Vals tryggt sér sæti í úrslitum Íslandsmóts karla í körfubolta. Til þess þurfa Valsmenn þó að vinna ríkjandi Íslandsmeistara Þórs í Þorlákshöfn í kvöld.
Í blakinu eru Íslandsmeistarar Hamars úr Hveragerði líka aðeins einum sigri frá því að verja Íslandsmeistaratitil sinn í karlaflokki. Hamar sigraði HK 3-1 í Digranesi í Kópavogi í gærkvöld og leiðir einvígið 2-0. Næsti leikur verður ekki spilaður fyrr en næsta mánudagskvöld. Annar leikur kvennaliða Aftureldinga og KA er hins vegar leikinn í kvöld í Mosfellsbæ. KA er 1-0 yfir í úrslitaeinvíginu fyrir leik kvöldsins. | null |
2022 | 100 | Ekki var farið eftir verklagsreglum um handjárnun við flutning Gabríels Douane Boama sem strauk úr haldi lögreglu í síðustu viku. Yfirlögregluþjónn segir að skerpa þurfi á verklagi við fangaflutning. | Gabríel, sem hefur meðal annars verið ákærður fyrir alvarlegar líkamsárásir og hótanir, strauk frá héraðsdómi Reykjavíkur á þriðjudaginn í síðustu viku, er lögreglumenn á vegum embættis héraðssaksóknara voru að flytja hann þangað, og fór huldu höfði uns hann var handtekinn aðfaranótt föstudags. Sveinn Ingiberg Magnússon er yfirlögregluþjónn á rannsóknarsviði héraðssaksóknara:
Þegar hann strýkur, þá er hann í dyragættinni í héraðsdómi og er ekki í handjárnum á þeim tímapunkti. Hver er vinnureglan þegar verið er að flytja fólk með ofbeldissögu. Almenna reglan er að flytja í handjárnum en hins vegar er það mat hverju sinni út frá meðalhófi þeirra sem flytja manninn hvort viðkomandi sé í handjárnum eða ekki við flutning.
Var þetta rétt mat? Allavegana er það þannig að maðurinn slapp. Við ætlum í framhaldinu að skoða alla verkferla í tengslum við framkvæmd á flutningi á gæsluföngum og refsiföngum í dóm. Klárlega ætlum við ekki að láta annan mann sleppa frá okkur.
En ef almenna reglan er sú að fólk með ofbeldissögu eigi að vera flutt í járnum en það var ekki gert - var þá ekki verið að fara eftir reglum?
Þeir lögreglumenn sem flytja hverju sinni meta það hvernig ástandið er á viðkomandi og hvort rétt sé að flytja manninn í handjárnum eða ekki, en almenna reglan er sú með fólk sem er með ofbeldisbrot á bakinu eða mögulega varhugavert fólk er almenna reglan að flytja það í handjárnum til að koma í veg fyrir skaða.
Og það er ekki farið eftir þessari reglu? Það er matið þarna greinilega.
| Endurskoða á reglur um fangaflutning eftir að Gabríel Douane Boama strauk úr haldi lögreglu í síðustu viku. Hann var ekki í handjárnum þótt að verklagsreglur kveði á um það. |
2022 | 100 | Nokkur batamerki er að sjá á rekstri færeyska flugfélagsins Atlantic Airways og alþjóðaflugvallarins í Vogum eftir nokkur erfið ár. Halli á rekstri flugfélagsins minnkaði mjög milli áranna 2020 og 2021. | Halli af almennum rekstri Atlantic Airways eftir skatta nam tíu milljónum danskra króna á seinasta ári eða jafngildi tæpra 188 milljóna íslenskra króna. Hallinn var tífalt það árið 2020 eða 105 milljónir danskra króna.
Þeim fjölgaði talsvert sem keyptu sér far með flugfélaginu árið 2021 frá árinu áður eða um 52 þúsund og því horfir stjórn þess björtum augum til framtíðar.
Niels Mortensen stjórnarformaður Atlantic Airways segist sjá eftirspurnina aukast þrátt fyrir hækkandi eldsneytisverð og óvissu bæði vegna innrásar Rússa í Úkraínu og í tengslum við kórónuveirufaraldurinn.
Við teljum að dragi verulega úr áhrifum COVID-19 eftir því sem líður á árið, segir Mortensen sem telur að fjöldi farþega verði orðinn svipaður og fyrir faraldur, um mitt árið.
Á seinasta ári flugu 201 þúsund með Atlantic Airways. Viðlíka bjartsýni gætir hjá stjórnendum alþjóðaflugvallarins en í mars fór um völlinn 83% þess farþegafjölda sem það gerði í sama mánuði árið 2019.
Regin I. Jakobsen forstjóri flugvallarins álítur að jafnmargir farþegar fari þar um í apríl og 2019. Tap á rekstri Voga-flugvallar 2021 var um 5,6 milljónir danskra króna eftir að skattar höfðu verið greiddir.
| null |
2022 | 100 | Verkefnastjóri hjá Barnaheillum hvetur fólk til að vera duglegra að tilkynna grun um ofbeldi gegn börnum. Landssöfnun samtakanna hófst í morgun þegar forsetinn Guðni Th. Jóhannesson keypti fyrsta "ljósið", lítið vasaljós sem selt er til styrktar árlegu átaki, sem nú er tileinkað baráttunni gegn kynferðisofbeldi á börnum. Því er ætlað að efla vitundarvakningu og fræðslu í forvörnum. | Þetta átak hjálpumst að við að vernda börn er til þess að vekja fólk til umhugsunar um að við erum að vekja fólk til umhugsunar á kynferðisofbeldi á börnum alla daga. Við viljum hjálpa fólki að gera sér grein fyrir því að þetta eigi sér stað vegna þess að flestir geta gert eitthvað.
Segir Guðrún Helga Bjarnadóttir, verkefnisstjóri Verndara barna. Hún segir að þrátt fyrir að málum sem tengjast ofbeldi gegn börnum hafi fjölgað sé vitneskja fólks orðin meiri.
Við erum óhræddari við að tilkynna grun. Við vitum líka að við þurfum ekki að vita allt sem almennur borgari, nágranni, foreldri, vinur eða hver sem er. Þannig að við erum óhræddari við að tilkynna. Fleiri þúsund manns hafa setið námskeið verndara barna á þessum árum og þar með breiðist þekkingin út bæði hvernig við eigum að fyrirbyggja það og hvernig við eigum að bregðast við.
Stafrænt ofbeldi hefur aukist mikið á síðustu árum. Guðrún Helga hvetur fólk til þess að vera þar á varðbergi.
Og líka bara að vera svolítið með krökkunum í þessu, vera svolítið forvitin og tala um þetta við þau. Ekki vera alltaf að dæma og skamma, frekar að ræða við þau. Þetta geta bæði foreldrar og kennarar gert. Þau eru að gera þetta, við erum að gera okkar besta, langflest. Við getum bara ekki gert allt.
| Verkefnastjóri hjá Barnaheillum hvetur fólk til að vera duglegra að tilkynna grun um ofbeldi gegn börnum. Landssöfnun samtakanna hófst í morgun. |
2022 | 100 | Rússar hafa lýst yfir vopnahléi við Azovstal stálverksmiðjuna í Maríupol. Þeir segjast ætla að opna leið til að almennir borgarar sem hafast við á verksmiðjusvæðinu geti flúið á brott. | Varnarmálaráðuneytið í Moskvu tilkynnti í dag um vopnahlé við Azovstal stálverksmiðjuna í Maríupol í Úkraínu. Til stendur að flytja á brott almenna borgara sem þar halda til og særða úkraínska hermenn. Rússneski herinn gerði í dag árás á fimm járnbrautarstöðvar í mið- og vesturhluta Úkraínu.
Rússar hafa nokkrum sinnum tilkynnt að þeir hafi brotið úkraínska varnarliðið í Azovstal á bak aftur, en stjórnvöld í Kænugarði hafa jafnan borið það til baka. Innrásarliðið hefur borgina Maríupol að mestu leyti á valdi sínu, en á enn eftir að ná stálverksmiðjusvæðinu. Barist hefur verið um það vikum saman. Á svæðinu eru nokkur hundruð almennir borgarar, aðallega konur og börn. Talið er að nokkur hópur hafi verið í verksmiðjunni frá 25. febrúar, degi eftir innrás rússneska hersins í Úkraínu, og að sumir hafi jafnvel ekki séð til sólar svo að vikum skiptir. Vonir standa til að hægt verði að flytja þá á brott í dag.
Árásir rússneska hersins halda áfram í dag annars staðar. Sprengjum var varpað í dag á fimm járnbrautarstöðvar í mið- og vesturhluta Úkraínu. Upplýsingar um manntjón liggja enn ekki fyrir.
Utanríkis- og varnarmálaráðherrar Bandaríkjanna hittu Volodymyr Zelensky Úkraínuforseta að máli í Kænugarði í gærkvöld. Þeir tilkynntu að sendiherra Bandaríkjanna í Úkraínu snúi til baka frá Póllandi áður en langt um líður. Einnig greindu þeir frá 713 milljóna dollara fjárstuðningi Bandaríkjastjórnar til Úkraínu og fimmtán ríkja sem hafa veitt Úkraínumönnum hernaðarstuðning.
| Rússar hafa lýst yfir vopnahléi við Azovstal stálverksmiðjuna í Maríupol. Þeir segjast ætla að opna leið til að almennir borgarar sem hafast þar við geti flúið á brott. |
2022 | 100 | Spenna var í leik Tindastóls og Njarðvíkur í undanúrslitum úrvalsdeildar karla í körfubolta í gærkvöldi. Tvíframlengja varð leikinn. | Þetta var annar leikur liðanna í undanúrslitum, en Tindastóll vann þann fyrsta í Njarðvík. Lengi vel leit út fyrir að Njarðvík myndi landa sigrinum í gærkvöldi og voru þeir með 18 stiga forskot fyrir lokafjórðunginn. Tindastóll átti hins vegar magnaða endurkomu og skoraði 40 stig gegn 22 í lokafjórðungnum og jafnaði metin og við tók framlenging. Hvort lið skoraði 9 stig í framlengingunni og aftur var framlengt. Þar voru það Stólarnir sem voru mun sterkari og þeir unnu að lokum 9 stiga sigur, 116-107. Tindastóll er því 2-0 yfir í einvíginu en vinna þarf þrjá leiki til að komast í úrslit. Næsti leikur liðanna er í Njarðvík á miðvikudagskvöld. Það er nóg að gera hjá körfuboltaliðum Njarðvíkur því í kvöld er þriðji úrslitaleikur Njarðvíkur og Hauka um Íslandsmeistaratitil kvenna. Leikið er að Ásvöllum og er staðan í einvígi liðanna 1-1.
Tvö lið voru send í sumarfrí í úrslitakeppni karla í handbolta. Valur vann Fram í 8-liða úrslitum 36-31 og vann einvígi liðanna 2-0. Hið sama gerði ÍBV gegn Stjörnunni. ÍBV vann annan leik liðanna í Garðabæ í gær, 36-27, og einvígið 2-0. Í kvöld mætast svo KA og Haukar á Akureyri og Selfoss og FH á Selfossi. KA er 1-0 yfir gegn Haukum og Selfoss leiðir 1-0 gegn FH, og geta bæði lið komast áfram í undanúrslit með sigri í kvöld.
Óvænt úrslit urðu í Bestu deild karla í fótbolta í gærkvöld, en tveir leikir voru í annarri umferð mótsins í gærkvöldi. ÍA lagði Íslands- og bikarmeistara Víkings að velli örugglega, með þremur mörkum gegn engu. Þá vann Valur Keflavík 1-0. Fyrr í gær vann Stjarnan Leikni 3-0 og KA vann ÍBV með sömu markatölu. Valur og KA eru bæði með 6 stig eftir tvo leiki en í kvöld mætast FH og Fram, sem töpuðu bæði í fyrstu umferð, og KR og Breiðablik, sem bæði unnu leiki sína í fyrstu umferð.
Úrslitaeinvígið um Íslandsmeistaratitil kvenna í blaki hófst svo í gær. Þar mætast KA og Afturelding og vann KA örugglega á heimavelli sínum, 3-0. Vinna þarf þrjá leiki til að verða Íslandsmeistari og er næsti leikur annað kvöld í Mosfellsbæ.
| Tindastóll er kominn í góða stöðu í undanúrslitum úrvalsdeildar karla í körfubolta eftir sigur á Njarðvík í tvíframlengdum leik á Sauðárkróki í gærkvöldi. |
2022 | 100 | Óvenjumargir létust á fyrstu þremur mánuðum ársins, 150 fleiri en á sama tíma í fyrra. Sóttvarnalæknir segir að COVID-faraldurinn geti hafa haft þar áhrif. | 760 létust í janúar, febrúar og mars, samkvæmt nýjum tölum Hagstofu Íslands. Ekki hafa jafn margir látist á einum ársfjórðungi frá því að Hagstofan byrjaði að birta tölur um andlát árið 2010. Þórólfur Guðnason, sóttvarnalæknir segir að skoða þurfi fjölgun dauðsfalla í samhengi við dánartölur síðustu ára. Embættið fylgist vel með dánartölum, við þá skoðun hafi komið í ljós að andlátum fjölgaði í marsmánuði meðal fólks hjá einstaklingum 70 ára og eldri en ekki í febrúar.
í þessari ómíkron bylgju sem við höfum séð núna á þessu ári og sérstaklega í febrúar og mars. Að þá eins og við höfum áður verið að benda á þá virðist covid hafa verið meðvirkandi þáttur í andláti hjá mjög mörgum eldri borgurum og fólki sem er með undirliggjandi sjúkdóma en þar virðist covid vera meðvirkandi þáttur.
Þórólfur segir erfitt að segja til um covid-andlát aðeins út frá þessum tölum en að áhugavert sé að sjá að um mitt ár 2020 og í byrjun og lok árs 2021 hafi verið óvenjufá dauðsföll meðal sjötíu ára og eldri.
Mér finnst mjög líklegt að þær aðgerðir sem við vorum með í gangi 2020 og 2021 hafi verndað okkar aldurshóp töluvert vel.
| Sóttvarnalæknir segir að ómíkron-afbrigði kórónuveirunnar geti hafa haft áhrif á fjölgun andláta á fyrsta ársfjórðungi. 760 létust á fyrstu þremur mánuðum ársins, sem er fjórðungi meira en í fyrra. |
2022 | 100 | Göngugatan í miðbæ Akureyrar hefur ekki staðið undir nafni síðustu ár, þar sem hún hefur ekki verið lokuð fyrir bílaumferð, nema á dagtíma yfir hásumarið. Akureyrarbær vinnur að endurskoðun lokananna og óskaði eftir athugasemdum frá íbúum og hagsmunaaðilum. Aðeins tvær athugasemdir bárust. | Skipulagsráð Akureyrarbæjar vinnur að breytingum á reglum um lokanir gatna í miðbænum. Fyrsti áfangi þeirrar vinnu eru tillögur að aukinni lokun þess hluta Hafnarstrætis sem kallast göngugata. Síðustu sumur hefur gatan verið lokuð fyrir bílaumferð yfir hádaginn um helgar í júní og ágúst og alla daga í júlí á milli ellefu til nítján.
Óskað var eftir viðbrögðum hagsmunaaðila og íbúa hvort halda ætti lokunum óbreyttum eða hvort loka ætti fyrir bílaumferð alla daga í júní, júlí og ágúst. Ekki var boðið upp á þann valkost að loka göngugötunni alfarið fyrir bílaumferð. Lokað hefur verið fyrir athugasemdir en samkvæmt upplýsingum frá skipulagssviði bárust einungis tvær. Málið verður tekið fyrir í skipulagsráði í næstu viku og síðan í bæjarstjórn sem tekur lokaákvörðun um málið.
| null |
2022 | 100 | Heillaóskum hefur rignt yfir Emmanuel Macron Frakklandsforseta eftir að hann náði endurkjöri í kosningunum í gær. Senn hefst önnur barátta hans, fyrir að halda meirihluta á franska þinginu. | Emmanuel Macron Frakklandsforseti vann stærri sigur yfir Marine Le Pen í forsetakosningunum í gær en búist hafði verið við. Hann heitir því að sameina þjóðina, en sundrung hefur verið mikil undanfarin ár. Næsta verkefni Macrons verður að tryggja sér meirihlutafylgi á þinginu í kosningum í júní.
Þjóðaleiðtogar kepptust við að óska Macron til hamingju þegar fyrir lá að hann hefði verið endurkjörinn með 58,55 prósentum atkvæða á móti 41,45 prósenta fylgi Le Pen, sem er meiri munur en skoðanakannanir höfðu gefið til kynna. Þetta er í fyrsta sinn í tuttugu ár sem sitjandi forseti nær endurkjöri í Frakklandi.
Macron var hinn kátasti þegar hann flutti sigurræðu í gærkvöld og lofaði að sameina sundraða þjóð. Innan skamms þarf hann þó að berjast fyrir góðum úrslitum í frönsku þingkosningunum. Í júní verður kosið um alla þingmenn á þinginu, 577 talsins. Miklu máli þykir skipta að forsetinn njóti stuðning þingsins til að koma fram stefnumálum sínum. Flokkur hans hefur 267 þingsæti, en við blasir erfið barátta við að halda meirihlutanum, að sögn franskra stjórnmálaskýrenda. Tvær skoðanakannanir sem birtust í gærkvöld eftir að úrslit forsetakosninganna lágu fyrir sýna að tveir þriðju hlutar franskra kjósenda eru á því að flokkur forsetans eigi ekki að vera í meirihluta á þingi næstu fimm árin.
| Heillaóskum hefur rignt yfir Emmanuel Macron Frakklandsforseta eftir að hann náði endurkjöri í kosningunum í gær. Senn hefst önnur barátta hans, fyrir að halda meirihluta á franska þinginu. |
2022 | 100 | Formaður Landssambands kúabænda furðar sig á því að hagfræðingur hjá Alþýðusambandinu fullyrði að okrað sé á neytendum með verðhækkunum á innlendum matvörum. Launahækkanir og hækkun á aðföngum skýri þrettán prósenta hækkun á mjólkurverði á síðustu tveimur árum. | Formaður Landssambands kúabænda segir ekki í lagi að hagfræðingur hjá Alþýðusambandinu fullyrði að okrað sé á neytendum með verðhækkunum á innlendri matvöru. Dýrt sé að framleiða matvöru á Íslandi.
Auður Alfa Ólafsdóttir, hagfræðingur sem sér um verðlagseftirlit Alþýðusambandsins, gagnrýndi í fréttum RÚV í gær mikla verðhækkun á matvöru. Hækkunin nemur rúmum fjórum prósentum á hálfu ári. Fram kemur í tölum sem Alþýðusambandið lét fréttastofu í té, að mjólk, ostar og egg hafa hækkað um tæp þrettán prósent á tveimur árum, meira en vísitala neysluverðs. Á síðustu níu árum nemur hækkunin rúmum fjörutíu og sex prósentum. Herdís Magna Gunnarsdóttir, formaður Landssambands kúabænda og fulltrúi í verðlagsnefnd búvara, segir margt útskýra verðhækkun búvara.
Stór hluti af verði á matvælum á Íslandi tengist meðal annars launakjörum starfsfólks. Laun á Íslandi hafa hækkað mikið síðustu ár. Það hefur auðvitað áhrif bæði á rekstrarkostnað fyrirtækja í landbúnaði og rekstrarkostnað bænda. Dýralæknar, mjólkurbílstjórar og við getum talið upp. Öll þjónusta við bændur hefur hækkað. Við finnum fyrir því í okkar rekstri og einnig okkar afurðarstöðvar. Það er ákveðið dýrt að framleiða matvöru á Íslandi. Við erum háð innflutningi á ákveðnum aðföngum. Það er eins og olía, áburður og fleira. Flutningskostnaður hefur verið að fara mikið upp.
Auður Alfa sagði jafnframt í fréttinni í gær að íslensk fyrirtæki okri á almenningi. Matvælaverð hækki bara en lækki ekki.
Ég skil ekki hvaðan þetta er koma. Mér finnst ekki í lagi að segja svona. Ég verð bara að segja það að mér finnst undarlegt að fá svona skilaboð frá ASÍ að bændur eigi að taka á sig skerðingu. Við upplifum alla vega ekki að það sé verið að okra á neytendum.
| Formaður Landssambands kúabænda furðar sig á því að hagfræðingur hjá Alþýðusambandinu fullyrði að okrað sé á neytendum með verðhækkunum á innlendum matvörum. Launahækkanir og hækkun á aðföngum skýri þrettán prósenta hækkun á mjólkurverði á síðustu tveimur árum. |
2022 | 101 | Að minnsta kosti átta létust í árásum rússneska hersins á hafnarborgina Odesa í gær. Forseti Úkraínu segir að utanríkisráðherra Bandaríkjanna sé á leið til Kænugarðs, bandarísk stjórnvöld hafa ekki staðfest það. Tveir mánuðir eru í dag frá því að Vladímír Pútín skipaði her sínum að ráðast inn í Úkraínu. | Mánuðum saman höfðu rússneskar hersveitir dvalið við landamæri Úkraínu og ráðamenn á Vesturlöndum vöruðu ítrekað við yfirvofandi innrás. Það var svo að morgni 24. febrúar sem líf íbúa Úkraínu umturnaðist í einni svipan.
Rússar réðust inn í landið úr norðri, austri og suðri. Alþjóðasamfélagið fordæmdi innrásina og rússneskt stjórnvöld hafa verið beitt hörðum refsiaðgerðum. Afleiðingarnar af þessu hernaðarbrölti eru skelfilegar. Evrópa stendur frammi fyrir stærsta flóttamannavanda frá því í seinna stríði, meira en fimm milljónir Úkraínumanna hafa flúið land og um fjórðungur þessarar 44 milljóna þjóðar hefur neyðst til að flýja heimili sín. Sameinuðu þjóðirnar hafa staðfest að um 2500 almennir borgarar hafi verið drepnir í stríðinu, þar af nærri þrjú hundruð börn.
Staðfest er að minnst átta hafi látist í árásum Rússa á hafnarborgina Odesa í gær. Um hundrað þúsund eru enn föst í borginni Mariupol, sem Rússar hafa setið um frá því innrásin hófst.
Og mitt í öllum þessum hörmungum fer nú fram páskahátíð réttrúnaðarkirkunnar sem meirihluti íbúa Úkraínu aðhyllist. Volodymyr Zelensky, forseti Úkraínu, segir að Antony Blinken utanríkisráðherra Bandaríkjanna sé væntanlegur til Kænugarðs í dag ásamt Lloyd Austin varnarmálaráðherra. Bandarísk yfirvöld hafa ekki enn staðfest þá heimsókn.
| Átta hið minnsta létust í loftárásum Rússa á úkraínsku borgina Odesa í gær. Í dag eru tveir mánuðir frá því að Rússar réðust inn í Úkraínu. |
2022 | 101 | Stjórnmálafræðingur segir að sú gagnrýni sem komið hefur fram vegna sölunnar á hlut ríkisins í Íslandsbanka muni reyna enn frekar á stjórnarsamstarfið. Ríkisstjórnin sé nú stödd í miðjum hvirfilbyl og að lítið þurfi til að slitni upp úr. | Ríkisstjórnin hefur sætt harðri gagnrýni fyrir söluna á Íslandsbanka og mótmæli verið haldin nær vikulega, síðast í gær þegar fjöldi fólks kom saman á Austurvelli og krafðist þess að sölu yrði rift og að ríkisstjórnin færi frá völdum. Eiríkur Bergmann stjórnmálafræðingur segir að flækjustigið við að rifta sölunni sé töluvert en að augljóst sé að titrings gæti á stjórnarheimilinu.
Ríkisstjórnin hefur nokkuð skyndilega lent í einhvers konar hvirfilbyl sem skekur hana all nokkuð að því er virðist. Manni virðist sem það sé orðið nokkuð útbreidd skoðun í íslensku þjóðfélagi að það hafi verið verulegar brotalamir í þessu útboði Íslandsbanka og það mál er einfaldlega þannig að það getur hæglega klofið pólitíska afstöðu milli stjórnarflokkanna
Staðan sé einna erfiðust fyrir bakland Vinstri grænna enda hefði sá flokkur undir öðrum kringumstæðum gagnrýnt söluna harðlega.
Þegar mótmæli gerast svona útbreidd eins og við höfum orðið vitni að að þá verður þetta mál pólitískt erfiðast fyrir vinstri græna og af þeim sökum nötrar ríkisstjórnarborðið.
Óvíst sé hversu mikið meira ríkisstjórnin þoli.
Í ruaninni er þetta í fyrsta sinn sem við sjáum einhvers konar brotsjó ganga yfir stjór nina. Og hvort að fleyið sigli í gegnum ólgusjóinn vitum vð auðvitað ekki enn þá en mér synikr þetta edkki endilea þannnig gjörningaveður að það sökkvi fleyinu þegar upp er staðið.
| Stjórnmálafræðingur segir að ríkisstjórnin sé stödd í miðjum hvirfilbyl út af Íslandsbankamálinu og að lítið þurfi til að upp úr slitni. |
2022 | 101 | Fuglaflensa greindist í átta sýnum af fimmtán sem tekin voru úr villtum fuglum í vikunni. Sérfræðingur hjá Matvælastofnun segir að þetta þurfi ekki að þýða að hún verði útbreidd á meðal alifugla. | Það þarf ekkert að vera ef góðar smitvarnir eru viðhafðar
Segir Brigitte Brugger sérgreinadýralæknir hjá Matvælastofnun. Fuglaflensa greindist í fleiri villtum fuglum í vikunni. Ljóst er að veiran er nú orðin útbreidd í villtum fuglum hér á landi og smithætta há en fuglaflensuveirur af gerðinni H5 greindust í átta sýnum af fimmtán sem tekin voru úr villtum fuglum í vikunni víðs vegar um landið.
Það sem verður líka að gera sér grein fyrir er að við erum núna eins og er að vakta fuglaflensu í villtum fuglum sem veikast af veruni og drepast. Það eru fjölmargar fuglategundir sem geta borið veiruna með sér án þess að veikjast, sem eru heilbrigðir smitberar.
Þetta verði fuglaeigendur að hafa í huga, smithættan frá villtum fuglum sé mjög mikil þessa stundina. Komi smit upp hjá alifuglahópi þarf að grípa inn sem allra fyrst með aflífun til að hindra frekari útbreiðslu. Brigitte segir Matvælastofnun binda vonir við að á að þetta verði ekki skæður faraldur hérlendis.
Við vonum það ekki af því við erum sem betur fer á strjábýlu landi og yfirleitt eru alifuglabúin ekki þétt saman. Við teljum allavega að hér hjá okkur á íslandi að mestar líkur á smiti í alifuglabúum er frá villtum fuglum.
| Fuglaflensa er orðin útbreidd meðal villtra fugla hér á landi en hún greindist víðs vegar um landið í vikunni. Matvælastofnun vonar að veiran verði ekki skæð í alifuglum. |
2022 | 101 | Leigubílstjórar á Akureyri hafa frest til 1. október til að fjarlæga hús sitt við Strandgötu sem hýst hefur starfsemina í 60 ár. Framkvæmdastjóri Bifreiðastöðvar Oddeyrar segir súrt að þurfa að rífa húsið á eigin kostnað. | Hús bifreiðastöðvar Oddeyrar á Akureyri, sem var reist fyrir rúmum 60 árum þarf að víkja fyrir 1. október á þessu ári vegna breytinga á deiliskipulagi. Margrét Elísabet Imsland, framkvæmdastjóri BSO segir enga lausn í sjónmáli en vonar að húsnæði finnist í miðbænum.
Við þurfum að rífa eignina okkar á okkar kostnað þannig að við förum alltaf héðan með tapi og við erum náttúrlega ekki sátt við það.
-Hvernig stendur á því, þið eigið þetta hús, af hverju eigið þið að gera það?
Þegar samningar voru gerðir hérna 1960 og eitthvað, man ekki alveg hvenær. Þá var þetta gert til bráðabirgða með 6 mánaða uppsagnafresti og síðan eru liðin mörg ár og þetta eru bara skilyrðin sem Akureyrarbær setur núna, að við rífum þetta á okkar kostnað.
-En þið viljið vera einhvers staðar hérna í miðbænum með ykkar næstu aðstöðu?-
Jú við viljum vera þar sem fólk getur haldið í sína rútínu. En drauma aðstaða er þar sem allir væru saman, strætó, utanbæjarstrætó, leigubílar og allir en við megum samt ekki vera einhvers staðar út úr bænum.
| null |
2022 | 101 | Jón Ólafsson, prófessor við Háskóla Íslands og sérfræðingur í sögu Rússlands, óttast að stríðið í Úkraínu verði langvinnt. Hann var gestur í Silfrinu í morgun. | null | null |
2022 | 101 | Maður ættaður frá Norður-Afríkuríkinu Márítaníu hyggst höfða mál gegn ríkisstjórn Kanada. Ástæða málssóknarinnar er meintur þáttur Kanada í því að manninum var haldið föngnum í Guantanamo-fangelsinu í fjórtán ár án dóms og laga. | Mohamedou Ould Slahi heldur því fram að kanadísk stjórnvöld hafi lagt fram svikin gögn varðandi athæfi hans þegar hann bjó í Montreal árið 1999. Þau gögn hafi leitt til handtöku og fangelsunar í Guantanamo. Í kjölfar hryðjuverkaárásanna á Bandaríkin 11. september 2001 kviknaði grunur um að Slahi ætti þátt í skipulagningu misheppnaðrar fyrirætlunar um að gera sprengjuárás á Los Angeles árið 1999. Hann var handtekinn 2001 í Márítaníu og sat í fangelsi í Jórdaníu uns hann var fluttur til Guantanamo árið eftir. Slahi var látinn laus árið 2016. Slahi krefst 28 milljóna bandaríkjadala í bætur en hann segist hafa mátt þola barsmíðar í fangavistinni og kynferðislegar árásir, hann hafi verið sviptur svefni og fengið líflátshótanir svo dæmi séu tekin. Lögmenn Slahis segja að fangavistin og pyntingarnar hafi dregist á langinn vegna játninga sem kanadísk yfirvöld hafi þvingað fram.
Á seinasta ári var kvikmyndin The Mauritanian frumsýnd en hún byggir á minningum Slahis. Franski leikarinn Tahar Rahim túlkar Slahi en Jodie Foster og Benedict Cumberbatch eru meðal leikenda. Foster fékk Golden Globe-verðlaun fyrir hlutverk sitt í myndinni sem skoski leikstjórinn Kevin Macdonald leikstýrði.
| null |
2022 | 101 | Hugmyndir eru uppi um að leyfa flóttafólki frá Úkraínu að búa í húsnæði gamla alþýðuskólans á Eiðum sem nú stendur tómt. Félagsmálaráðuneytið á eftir að taka afstöðu til málsins en Einar Ben Þorsteinsson, einn eigenda staðarins, telur að þar gæti orðið til lítið samfélag Úkraínumanna á flótta. | Þetta er bara mál sem við ræddum og kom líka til tals út stjórnsýslunni. Okkur bara rann blóðið til skyldunnar að bjóðaþennan stað því þarna eru innviðir á lausu sem er sannarlega hægt að nýta til mannúðar starfsemi. (Og á hvaða hátt henta Eiðar vel til þess arna?) Þarna erum við með heimavistir sem voru áður í notkun þegar skólastarfsemi átti sér þarna stað. Einnig erum við með sali og skólaaðstoðu og jafnvel leikskólaaðstöðu. Íþróttasal, sundlaug, handverkshús í ýmislegt sem passar til að búa til lítið samfélag. Það væri hægt að þjónusta þetta fólk vel við þessar aðstæður.
| Hugmyndir eru uppi um að leyfa flóttafólki frá Úkraínu að búa í húsnæði gamla alþýðuskólans á Eiðum. Eigendur staðarins,og bæjaryfirvöld í Múlaþingi, ætla að ræða við Félagsmálaráðuneytið um hvort staðurinn komi til greina. |
2022 | 101 | Íslenska karlalandsliðið í íshokkí vann Belgíu í lokaleik liðanna í B-riðli Annarrar? deildar Heimsmeistaramótsins í íshokkí í gær. Ísland vann alla fjóra leiki sína og kemst því upp úr riðlinum. | Leikur Íslands og Belgíu fór rólega af stað og staðan var enn 0-0 eftir fyrsta leikhluta. Í öðrum leikhluta komust Belgar í forystu. Ísland gerði hins vegar næstu tvö mörk og staðan því 2-1 íslenska liðinu í vil fyrir þriðja og síðasta leikhlutann. Axel Orogan gerði hins vegar þriðja mark Íslands þegar fimm mínútur lifðu leiks 3-1. Belgum tókst að laga stöðuna í 3-2 en það urðu lokatölur. Ísland endar því riðilinn með með fullt hús stiga og markatöluna 25-7 eftir glæsilega frammistöðu á heimavelli, og fer upp í A-riðil 2. deildar.
Valur lagði ríkjandi Íslandsmeistara Þórs frá Þorlákshöfn að velli, í öðrum leik undanúrslitaeinvígis úrvaldeildar karla í körfubolta, í gærkvöld 87-75. Valsarar eru því komnir í 2-0 í einvíginu og þurfa að vinna einn leik til viðbótar til að tryggja sér sæti í úrslitaeinvíginu.
Bayern Munchen er Þýskalandsmeistari í fótbolta karla. Bæjarar unnu Dortmund 3-1 í toppslag í gærkvöld. Þar með varð það ljóst að Dortmund myndi ekki ná Bayern að stigum þegar þrjár umferðir eru eftir. Bæjarar eru Þýskalandsmeistarar tíunda árið í röð, og í þrítugasta skipti í heildina. Þá tryggði Paris Sant Germain sér franska meistatitilinn í gær þegar liðið gerði 1-1 jafntefli við Lens. PSG er því Frakklandsmeistari þegar fimm umferðir eru eftir. Þetta er í níunda skiptið sem liðið vinnur titilinn.
Önnur umferð Bestu deildar karla í fótbolta fer af stað í dag með fjórum leikjum. Íslandsmeistarar Víkings fara á Akranes þar sem þeir mæta ÍA. Leiknir fær Stjörnuna í heimsókn og KA-menn fara til Vestmannaeyja og mæta þar heimamönnum í ÍBV. Í lokaleik dagsins fær Keflavík Val í heimsókn.
| null |
2022 | 102 | Lögregla í Færeyjum hefur bannað notkun rafhlaupahjóla. Börn og unglingar hafa notað hjólin en það er stranglega bannað. Því hafa öll slík farartæki verið fjarlægð af götum höfuðstaðarins. | Alls voru fimmtíu rafhlaupahjól aðgengileg í Þórshöfn á miðvikudag en sextán klukkustundum síðar voru þau öll horfin. Ebenezer Ásgeirsson sem rekur Hopp-hjólaleigu í Þórshöfn segir í samtali við Kringvarpið færeyska að lögregla hafi skipað honum að fjarlægja öll hjól ella gætu allir sem þau nota fengið þúsund danskra króna sekt. Vitaskuld vil ég ekki að notendur verði sektaðir og fjarlægði því öll hjólin, segir Ebenezer. Michael Boolsen lögreglustjóri segir augljóst að umferðarreglur - og lög séu brotin þar sem börn undir lögaldri bruni um á rafhlaupahjólum.
Lögregla bendir á hættuna sem rafhlaupahjólum getur fylgt og varar við yfirvofandi sektum. Ebenezer segir það vonbrigði hve mörg börn noti hjólin þar sem skýrt er tekið fram í smáforriti leigunnar að notendur þurfi að hafa náð 18 ára aldri.
Þrátt fyrir að hafa fjarlægt hjólin ætlar hann að berjast fyrir því að hjólin verði leyfð til notkunar fyrir þá sem teljast hæfir til að aka þeim.
Ég samþykki ekkert þessa ákvörðun og hef farið með málið fyrir rétt. Ég hika ekki við að gera það aftur ef ég þarf, segir Ebenezer.
| null |
2022 | 102 | Á sjötta tug manns unnu að því í gær að hífa flugvélina sem fórst í Þingvallavatni í febrúar af botni vatnsins. Vinna er nú lögð í að ná gögnum úr raftækjum sem fundust í vélinni. | Mikil áhersla var lögð á að varðveita sönnunargögn og gekk aðgerðin vonum framar. Vélin var lítið skemmd þegar hún kom upp úr vatninu á níunda tímanum í gær. Flakið var skoðað á vettvangi af rannsóknarnefnd samgönguslysa áður en það var flutt í rannsóknarskýli í Reykjavík. Ragnar Guðmundsson, rannsakandi á flugsviði rannsóknarnefndar samgönguslysa, segir ástand flaksins renna stoðum undir kenningar þeirra um hvað hafi gerst.
Það gefur okkur svona ákveðnar vísbendingar en við þurfum samt að skoða vélina betur og ýtarlegar því þetta er þannig að ein vísbending ein og sér gefur ekki nægar upplýsingar heldur þarf að skoða þetta með tilliti til annarra og það er vinna sem við forum í núna í framhaldingu.
Hafdís: Finnst ykkur þið hafa góða sýn á það hvað getur hafa gerst þegar þið eruð komin með flakið í hendurnar?
Það sem gæti hafa gerst hefur þrengst umtalsvert án þess að ég vilji á þessu stigi tjá mig nánar um það.
Hafdís: Voru persónulegir munir um borð?
Jú það voru persónulegir munir sem við fundum um borð. Það þarf að höndla sérstaklega. til að reyna að vernda þau. Þau voru fjarlægð úr vélinni undir yfirborðinu og sett í sérstök ílát og haldið áfram í vatni. Þessir munir eru svo teknir. Þessi raftæki eru svo tekin og þau verða höndluð sérstaklega með því markmiði að reyna að ná úr þeim gögnum
Hafdís: Eru einhver merki um að hún hafi brotlent?
Ég er á þessu stigi ekki tilbúin að tjá mig um það.
Ragnar segir ekki hægt að gefa upp hvenær niðurstöður rannsóknarinnar gæti legið fyrir.
| Rannsóknarnefnd samgönguslysa vinnur nú að því að ná gögnum úr tækjum flugvélarinnar sem var hífð upp úr Þingvallavatni í gær. Vélin hefur verið flutt til Reykjavíkur til frekari rannsóknar. |
2022 | 102 | Lenya Rún Taha Karim, varaþingmaður Pírata, telur að mikilvægt sé að endurskoða sýn okkar og viðbrögð við fordómum og hatursorðræðu í ljósi nýliðna atburða. Fræðsla sé afar mikilvæg í því samhengi. | Lenya Rún var meðal gesta í Vikulokunum í dag. Þar ræddi hún meðal annars ummæli Sigurðar Inga innviðaráðherra á búnaðarþingi á dögunum, vinnubrögð Lögreglunnar í leitinni að Gabríel Duane Boama, og ekki síst viðbrögðin við viðtali kjarnans við hana sjálfa sem ritstjórn miðilsins ákvað að fjarlægja vegna hatursfullrar umræðu í kommentakerfum.
Það er staðreynd að fordómar eru alls staðar. Alveg sama hvernig fordómar þetta eru. Hvort þetta séu kynþáttafordómar eða fordómar gegn hinseginfólki. Við erum hrædd við það sem við þekkjum ekki og þess vegna skiptir fræðslan svona ótrúlega miklu mái. En hvað ráðamenn varðar þá væri ég til í að sjá ríkisstjórnina leggja til aðgerðapakka þegar kemur að hatursorðræðu og kynþáttafordómum og fordómum af alls kyns tagi. Setja meira fjármagn í lögregluna og fræða þau og svo líka setja hatrusglæpa og hatursorðræðudeild á laggirnar hjá lögreglunni svo þetta sé ekki bara ein mannsenskja sem er að sjá um þetta sem hliðarverkefni. Það þarf að leggja púður í þetta.
| null |
2022 | 102 | Maður frá borginni Maríupol, sem er búsettur hér á landi, heyrði ekki frá systur sinni í 56 daga, en hún varð innlyksa í borginni. Það breyttist á miðvikudag, sama dag og móðir hans og önnur systir, höfðu farið á fund hjá sjálfum Frans páfa í Vatíkaninu. | null | null |
2022 | 102 | Þrír leikvangar eru inni í myndinni í umræðum um nýjan þjóðarleikvang. Fyrir innanhússíþróttir, knattspyrnu og frjálsar íþróttir. Höfuðborgin er fyrsti kostur en önnur sveitarfélög koma til greina. | Íþróttahreyfingin hefur lagt áherslu á að fyrsti valkostur fyrir þjóðarleikvang verði í Reykjavík. Því hafa fulltrúar ríkisstjórnarinnar verið í viðræðum við Reykjavíkurborg til að ná utan um verkefnið í sameiningu að sögn Ásmundar Einars Daðasonar mennta- og barnamálaráðherra
Þetta er auðvitað mikil fjárfesting. Það þarf að ræða kostnaðarskiptingu. Hvað menn sjá fyrir sér að nýta þessi mannvirki af beggja hálfu bæði gagnvart afreksíþróttunum sem er ríkið, sveitarfélögin gagnvart öðrum þáttum Þetta samtal hefur verið í gangi vonandi er að komast lending í það.
það liggur fyrir að við ætlum okkur í þetta verkefni og við ætlum okkur í þjóðarleikvangaverkefnin
Gangi samningar við Reykjavíkurborg ekki eru aðrir valkostir að mati Ásmundar Einars. Fleiri sveitarfélög hafi líst áhuga á verkefninu.
Það eru fjölmörg sveitarfélög sem hafa sýnt þessu áhuga en ég hef enga ástæðu til að ætla að við getum ekki náð saman við Reykjavíkurborg fyrr en að búið er að láta reyna algjörlega á það.
Ég hefði séð fyrir mér að við gætum farið ansi langt með innihöll á kjörtímabilinu. Þjóðarleikvangurinn er svona stærra verkefni en öll þessi verkefni ætlum við okkur að koma af stað á kjörtímabilinu.
| null |
2022 | 102 | Þrátt fyrir aukin hernaðarumsvif í austurhluta Úkraínu hefur rússneska hernum ekki orðið mikið ágengt síðasta sólarhringinn, samkvæmt gögnum frá bresku leyniþjónustunni. Framkvæmdastjóri Sameinuðu þjóðanna ætlar til fundar við forseta Rússlands og Úkraínu í næstu viku til þess að reyna að koma á friði. | Á morgun er Páskahátíð Rétttrúnaðarkirkjunnar sem haldin er hátíðleg bæði í Rússlandi og Úkraínu. Fyrir helgi hófust viðræður um vopnahlé yfir Páskana en vonir hafa dvínað mjög eftir að viðræður þess efnis runnu út í sandinn. Antonio Guterres, framkvæmdastjóri Sameinuðu þjóðanna, ætlar að fara á fund forseta Rússlands og Úkraínu í næstu viku. Markmiðið er að leita leiða til þess að koma á friðið. Guterres ætlar að ræða við Vladimír Pútín á þriðjudag og á fimmtudag heldur hann til Kænugarðs til fundar við Volodymyr Zelensky.
Breska varnarmálaráðuneytið sendi frá sér tilkynningu í morgun. Þar kemur fram að rússneskum hersveitum hafi ekki orðið mikið ágengt síðasta sólarhringinn þrátt fyrir aukin umsvif. Gagnárásir Úkraínuhers komi í veg fyrir fyrir það. Þá sé enn barist í borginni Mariupol eftir margra vikna umsátur rússneska hersins.
Iryna Venediktova, ríkissaksóknari Úkraínu, er með þúsundir sakamála á sínu borði tengd meintum stríðsglæpum innrásarliði Rússa. Venediktova segir að hernaðaráætlanir Rússa í Úkraínu séu ekki nýjar af nálinni.
"So we see the same strategy in other countries, actually when they come to cities and when cities don't want to capitulate, they have Plan A: cities should capitulate. If cities wasn't capitulated it means that Plan B"
Hún segir að fyrst reyni Rússar að fá varnarliðið til þess að gefast. Ef það gangi ekki upp sé gripið til annara ráða.
"To scare this population to the maximum. Kill, rape, torture and other and other brutal things. It is strategy of war."
Venediktova segir að þá sé næsta skref að ógna almennum borgurum til hins ítrasta. Skipulögð morð, nauðganir og önnur grimmdarverk séu hluti af hernaðaráætlunum Rússa.
| Gögn frá bresku leyniþjónustunni benda til þess að Rússneska hernum hafi ekki orðið mikið ágengt síðasta sólarhringinn - þrátt fyrir aukin herafla í austurhluta Úkraínu. Maður frá borginni Maríupol, sem er búsettur hér á landi, heyrði ekki frá systur sinni í 56 daga eftir að Rússar umkringdu borgina. |
2022 | 102 | Leit að Svanhvíti Harðardóttur hefst á ný í dag. Verið er að fara yfir vísbendingar og ræða við aðstandendur til að ákvarða hvar leitað verður. | Ekkert hefur spurst til Svanhvítar síðan um hádegisbil á miðvikudag þegar hún fór frá heimili sínu á Völlunum í Hafnarfirði. Elín Agnes Eyde, aðalvarðstjóri hjá lögreglunni á höfuðborgarsvæðinu, segir að leit verði haldið áfram í dag þegar búið er að ákveða hvar sé best að byrja. Engar haldbærar vísbendingar hafa borist um ferðir Svanhvítar og því sé erfitt að ákveða hvar best sé að hefja leit en mikil rannsóknarvinna er í gangi. Björgunarsveitin er tilbúin og bíður fyrirmæla lögreglunnar. Rúmlega hundruð björgunarsveitarmenn og þyrla landhelgisgæslunnar leituðu um allan Hafnarfjörð í gær. Gert er ráð fyrir svipuðum fjölda björgunarsveitamanna við leitina í dag.
| null |
2022 | 102 | Örsmá handskrifuð bók sem geymir ljóð eftir enska nítjándu aldar skáldsagnahöfundinn Charlotte Brontë brontí er nú til sýnis í New York. Þetta er í fyrsta sinn sem hún kemur fyrir sjónir almennings í meira en öld. | Handritið er fimmtán blaðsíður, smærra um sig en meðal mannspil og inniheldur tíu óútgefin ljóð eftir Brontë. Hún fæddist árið 1816 og lést 1855 og er þekktust fyrir skáldsöguna Jane Eyre sem er ein sú frægasta meðal enskra bókmenntaverka. Handritið ber ártalið 1829 og er talið það síðasta af rúmlega tuttugu slíkum eftir Brontë sem enn er í einkaeigu. Þessi tiltekna bók var keypt fyrir 520 bandaríkjadali á uppboði í New York árið 1916.
Nú kemur hún aftur fyrir sjónir almennings og býðst til kaups á alþjóðlegri fornbókahátíð i New York fyrir hið minnsta 1,25 milljónir dala. Hátíðin hófst á fimmtudag og stendur yfir helgina. Elizabeth Gaskell reit ævisögu Charlotte Brontë sem út kom 1857 og þar er þessarar litlu bókar getið en ljóð úr henni hafa aldrei verið gefin út. Þær Brontë-systur, Charlotte, Emily og Anne ólust upp í Jórvíkurskíri á Englandi við nokkra einangrun og dunduðu sér við að segja og skrifa sögur. Þegar þær uxu úr grasi skrifuðu þær skáldsögur, iðulega undir karlkyns dulnefnum. Fjölskylda Charlotte varðveitti smáhandritin hennar fram á tíunda áratug 19. aldar en eftir það komust þau í hendur breskra og bandarískra safnara. Meira en öld síðar vekja þau enn áhuga og seljast fyrir háar fjárhæðir.
| null |
2022 | 102 | Ann Linde, utanríkisráðherra Svíþjóðar, segir að ákveðið hafi verið að flýta úttekt á varnar- og öryggismálum Svía. Skýrsla á að vera tilbúin innan tveggja vikna. | Það er fyrst og fremst spurningin um hvort Svíar eigi að sækja um aðild að Atlantshafsbandalaginu, NATO, sem er til athugunar. Afstaða bæði Finna og Svía gjörbreyttist við innrás Rússa í Úkraínu. Umtalsverður meirihluti Finna vill nú ganga í NATO og í vikunni sýndi ný könnun að í fyrsta sinn er meirihluti Svía er sömu skoðunar. 51% eru fylgjandi NATO-aðild, 24% á móti og 25 prósent taka ekki afstöðu. Stuðningur við NATO-aðild enn meiri í Finnlandi.
Errki Tuomioja, fyrrverandi utanríkisráðherra Finnlands og núverandi forseti Norðurlandaráðs, bendir á að mikill meirihluti finnskra þingmanna vilji NATO-aðild sem fyrst.
Umræðurnar í Finnlandi hafa aukið þrýsting á sænsk stjórnvöld segir Ann Linde, utanríkisráðherra Svíþjóðar; fólk vilji vita hver afstaða Svía verði.
Stjórnarandstaðan í Stokkhólmi, sem er hlynnt NATO-aðild, fagnar því að úttekt Svía verði hraðað. Hans Wallmark, talsmaður Moderaterna, hægri-flokksins, segir mestu skipta að Svíar og Finnar séu samstíga.
Margir fréttaskýrendur gera fastlega ráð fyrir að Finnar sæki um aðild að NATO. Errki Tuomioja telur að Finnar gangi í bandalagið.
Stuðningsmenn inngöngu Finna og Svía í Atlantshafsbandalagið vonast til að löndin verði formlega tekin inn á leiðtogafundi NATO í Madrid í lok júní. Krister Bringéus, fyrrverandi sendiherra og sérfræðingur í öryggismálum, telur þó að í praxís verði löndin aðilar um leið og Norður-Atlantshafsráðið, sem er helsti vettvangur ákvarðanatöku innan NATO, hafi samþykkt umsókn landanna. Það gerist líklega á innan við viku frá aðildarumsókn.
| Svíar hafa ákveðið að hraða undirbúningi mögulegrar NATO aðildar svo þeir verði samstíga Finnum. Skýrsla um málið á að vera tilbúin innan hálfs mánaðar. |
2022 | 103 | Sextíu og sjö manns með tengsl við Úkraínu hafa sótt um vernd á Íslandi síðustu sjö daga. Konur eru í meirihluta og fjórðungur hópsins er yngri en átján ára. | Það sem af er ári hafa tólf hundruð sjötíu og fjórir sótt um vernd. Þar af hefur meirihlutinn tengsl við Úkraínu, eða átta hundruð þrjátíu og tveir. Gunnar Hörður Garðarsson er samskiptastjóri Ríkislögreglustjóra.
Þar af hafa 67 á síðastliðinni viku komið frá Úkraínu og ellefu síðastliðinn sólarhring og þetta er svona svipuð þróun og við höfum verið að sjá upp á síðkastið. Hvorki aukning né fækkun á umsóknum um vernd. Með fólk með tengsl við Úkraínu. Eigið þið von á að þetta verði svipaðar tölur áfram eða er eitthvað sem getur sagt ykkur hverju má gera ráð fyrir? Eins og staðan er núna á landamærum Úkraínu og flóttann inn til Evrópuríkja þá gerum við enn sem komið er ráð fyrir svipaðri þróun og í síðustu landamæraskýrslu Ríkislögreglustjóra þá gerðum við ráð fyrir sama væntigildi fyrir næstu fjórar vikur Þá getum við áætlað að það komi um 212 manns til landsins til landsins með tengsl við Úkraínu á næstu fjórum vikum.
| Tæplega sjötíu manns með tengsl við Úkraínu hafa óskað eftir vernd á Íslandi síðustu sjö daga. Gert er ráð fyrir að um tvö hundruð til viðbótar leiti hingað næstu vikur. |
2022 | 103 | Maður, sem strauk úr haldi lögreglu á þriðjudag, var handtekinn ásamt fimm öðrum ungmennum seint í nótt rétt fyrir utan höfuðborgarsvæðið. Ríkislögreglustjóri ætlar að hitta móður sextán ára pilts sem lögregla hafði afskipti af í tvígang í tengslum við málið. | Gabríels Boama hefur verið leitað frá því hann slapp úr haldi lögreglu við Héraðsdóm Reykjavíkur síðdegis á þriðjudag. Umfangsmikil leit hefur staðið yfir síðan. Lögregla hefur verið gagnrýnd fyrir að hafa í tvígang handtekið sextán ára pilt sem hún taldi líkjast hinum grunaða. Ríkislögreglustjóri ætlar að hitta móður piltsins í dag. Lögregla hefur verið sökuð um fordóma og þekkingarleysi.
Gabríel á langan sakaferil að baki og var í lok febrúar dæmdur í átján mánaða fangelsi, meðal annars fyrir ofbeldisbrot. Fimm önnur ungmenni voru handtekin undir morgun. Þau eru talin hafa aðstoðað Gabríel við að komast hjá handtöku. Eitt þeirra birti myndband af því sem virðist vera frá handtökunni.
Lögregla hefur ekki viljað tjá sig um málið í dag. Í tilkynningu kemur fram að aðgerðir í gærkvöldi og nótt hafi verið umfangsmiklar. Gerð hafi verið húsleit á nokkrum stöðum og ökutæki stöðvuð og það hafi leitt til handtöku. Ungmennin eru öll í haldi lögreglu.
| Strokufangi sem leitað var að var handtekinn í nótt ásamt fimm öðrum. Lögreglan rannsakar hvort honum hafi verið veitt aðstoð við flóttann. |
2022 | 103 | Fyrsta vika utankjörfundaratkvæðagreiðslu fyrir komandi sveitarstjórnarkosningar er að baki. Kosningarnar eru eftir rúmar þrjár vikur, laugardaginn 14. maí. | Alls hafa 329 greitt atkvæði utan kjörfundar á landinu öllu, þar af 208 á höfuðborgarsvæðinu. Eftir fyrstu viku utankjörfundaratkvæðagreiðslu fyrir sveitarstjórnarkosningar 2018 höfðu aðeins 35 kosið á höfuðborgarsvæðinu. Þá hófst atkvæðagreiðsla utan kjörfundar átta vikum fyrir kosningar. Nú stendur utankjörfundaratkvæðagreiðsla aðeins í fjórar vikur. Það er í samræmi við ný kosningalög sem tóku gildi í upphafi árs.
Þegar þrjár vikur voru til kosninga árið 2018 höfðu 429 greitt atkvæði utankjörfundar, hundrað fleiri en hafa kosið í dag.
Hægt er að kjósa utan kjörfundar hjá öllum sýslumannsembættum landsins á afgreiðslutíma þeirra og hjá sendiskrifstofum Íslands og ræðismönnum erlendis. Utankjörfundaratkvæðagreiðsla í höfuðborginni fer fram í verslunarmiðstöðinni Holtagörðum. Þar geta borgarbúar, og auðvitað aðrir landsmenn, greitt atkvæði frá klukkan tíu til átta á virkum dögum. Síðustu vikuna fyrir kosningar verður opnunartíminn lengdur og þá verður hægt að kjósa þar til klukkan tíu á kvöldin.
| null |
2022 | 103 | Yfir þrjátíu Palestínumenn særðust þegar þeir börðust við ísraelska lögreglumenn við Al-Aqsa moskuna í Jerúsalem. Sameinuðu þjóðirnar lýsa yfir áhyggjum af síversnandi samskiptum Ísraelsmanna og Palestínumanna. | Á fjórða tug Palestínumanna særðust í átökum við ísraelska lögreglumenn við Al-Aqsa moskuna í Jerúsalem í dag. Mannréttindastjóri Sameinuðu þjóðanna lýsir yfir áhyggjum af versnandi samskiptum Ísraela og Palestínumanna að undanförnu.
Að sögn lögreglu hófust átökin um fjögurleytið í nótt að staðartíma þegar nokkur hundruð ungir menn söfnuðust saman við moskuna. Þeir köstuðu grjóti, sprengdu flugelda og veifuðu fánum Hamas samtakanna. Ástandið varði í sex klukkustundir. Að sögn Rauða hálfmánans særðist að minnsta kosti 31 Palestínumaður. Fjórtán voru fluttir á sjúkrahús, þar af tveir með alvarlega áverka. Einn lögreglumaður fékk grjót í andlitið og þurfti á læknisaðstoð að halda.
Al Aqsa moskan stendur á Musterishæðinni í Jerúsalem, helgasta stað gyðinga og þess þriðja helgasta meðal múslima. Þar hefur margsinnis komið til átaka að undanförnu. Ravina Shamdasani, talsmaður mannréttindastjóra Sameinuðu þjóðanna, lýsti í dag yfir þungum áhyggjum samtakanna af versnandi samskiptum Ísraelsmanna og Palestínumanna, ekki síst hörðum viðbrögðum ísraelsku lögreglunnar. Myndir og myndskeið af framgöngu hennar að undanförnu kölluðu á rannsókn á starfsháttum hennar. Þá hefðu aðgerðir ísraelska hersins á Vesturbakkanum farið harðnandi að undanförnu, þar á meðal í bænum Jenin.
| Yfir þrjátíu Palestínumenn særðust í bardaga við ísraelska lögreglumenn við Al-Aqsa moskuna í Jerúsalem í dag. Sameinuðu þjóðirnar lýsa yfir áhyggjum af síversnandi samskiptum Ísraela og Palestínumanna. |
2022 | 103 | Íslenska kvennalandsliðið í handbolta mætir Serbíu í undankeppni EM á morgun. Ísland getur með sigri í leiknum tryggt sér sæti í lokakeppni Evrópumótsins sem haldið verður í nóvember. | Þetta er lokaleikur liðanna í riðlinum. Eins og stendur eru Svíar efstir og hafa tryggt sér sæti á EM. Serbar eru með sex stig í öðru sæti og Ísland í því þriðja með fjögur stig. Leikurinn á morgun er því hreinn úrslitaleikur um hvort liðið kemst á EM en Ísland vann fyrri leik liðanna síðasta haust 23-21.
Hvernig er að gíra sig í þennan mikilvæga leik
Sagði Unnur Ómarsdóttir. Þorkell Gunnar Sigurbjörnsson talaði við hana. Íslenska kvennalandsliðið í handbolta hefur ekki komist á stórmót í tíu ár og það er því orðinn langþráður draumur.
Leikur Íslands og Serbíu er á morgun klukkan fjögur og verður sendur út í beinni á RÚV. Upphitun hefst í EM-stofunni klukkan tuttugu mínútur fyrir fjögur.
| Íslenska kvennalandsliðið í handbolta mætir Serbíu í undankeppni EM á morgun, og getur með sigri tryggt sér sæti á sínu fyrsta stórmóti í tíu ár. |
2022 | 103 | Óvenjuleg tilfelli fuglaflensuveiru hafa greinst víða um heim að undanförnu. Sérgreinadýralæknir hjá Matvælastofnun segir að fólk ætti ekki að þurfa að óttast smit. Mikilvægt sé þó að huga að sóttvörnum þegar dauðir fuglar eru meðhöndlaðir. Veiran greindist hér á landi á dögunum. Enn er óvíst hversu útbreidd hún er í fuglum hér. | Það sem við erum að gera núna þessa dagana er að við höfum fengið fjölmargar ábendingar frá almenningi um fund á dauðum fuglum og reyndar líka veikum fuglum. Við höfum tekið sýni og bíðum niðurstaðna, sem berast vonandi mjög fljótlega. Þá vitum við meira um útbreiðsluna á landinu, hvort og hvar hún er útbreidd þessi veira og í hvaða fuglategundum
segir Brigitte Brugger, sérgreinadýralæknir hjá Matvælastofnun. Hún segir að óvenjuleg tilfelli fuglaflensunnar hafi greinst að undanförnu.
Það sem er verið að sjá núna, t.d. í Evrópu, þá hafa komið upp óvenjuleg tilfelli sem ekki hafa þekkst áður. Til dæmis í Skotlandi hefur verið mikið dauðsfall í skúmum í fyrrasumar. Í vetur hefur verið mjög mikil afföll í helsingjum í Skotlandi, og reyndar bara víða í Indlandi og Afríku hafa verið mikil afföll í ákveðnum fuglastofnum sem hefur áhrif á þá stofna. Svo þetta er klárlega áhyggjuefni fyrir villtu fuglastofnana
Skömmu eftir aldamót gekk skæður fuglaflensufaraldur yfir, sem smitaðist í fólk. Staðan sé þó önnur varðandi þá veirutegund sem nú gengur.
Þær hafa í mjög litlum mæli smitað fólk, og þá bara fólk sem hefur verið í miklu og nánu umgengni við smitaða alifugla. svo eins og staðan er þarf almenningur ekki að óttast neitt.
| Enn er óvíst hversu útbreidd fuglaflensan er, sem greindist hér á landi fyrir nokkru. Matvælastofnun hefur fengið fjölmargar ábendingar um dauða eða veika fugla. |
2022 | 103 | Frönsk stjórnvöld hafa gefið út alþjóðlega handtökuskipun á hendur Carlos Gón Ghosn, fyrrverandi forstjóra bílaframleiðandanna Renault og Nissan. | Ghosn strauk eftirminnilega til Líbanon þegar hann var laus gegn tryggingu í Tókýó árið 2018. Forstjórinn fyrrverandi var sakaður um fjármálamisferli er hann lét smygla sér úr landi með einkaþotu.
Enginn framsalssamningur er í gildi á milli Líbanons og Japans. Á Ghosn meðal annars að hafa dregið að sér fé í gegnum Renault og nýtt til að kaupa stærðarinnar snekkju.
Sjálfur hefur Ghosn sagst hafa flúið vegna þess að hann bjóst ekki við því að réttarhöldin í Japan yrðu sanngjörn.
Sagði hann enn fremur að Nissan hafi unnið að handtöku hans í samstarfi við saksóknara vegna illinda sem urðu þegar hann vildi treysta enn samband japanska bílafyrirtækisins við franska Renault.
Samkvæmt Wall Street Journal er ekki búist við því að handtökuskipunin breyti okkru. Ghosn er með líbanskan ríkisborgararétt og ríkið framselur ekki eigin ríkisborgara. Hann mun þó þurfa að halda kyrru fyrir í landinu.
| null |
2022 | 103 | Úkraínuforseti segir af og frá að hafnarborgin Mariupol sé komin undir yfirráð rússneska innrásarliðsins. Einnig hafi Rússar hafnað vopnahléi um páska Rétttrúnaðarkirkjunnar. | Vladimír Pútín Rússlandsforseti staðhæfði í gær að tekist hefði að frelsa borgina undan yfirráðum Úkraínumanna. Rússneskt herlið hefur setið um Mariupol í nærri tvo mánuði, harðir bardagar hafa geisað í og við borgina sem er nánast rústir einar. Með því að tryggja yfirráð yfir borginni gætu Rússar myndað landbrú milli Krímskaga og austurhéraða Úkraínu.
Zelensky staðhæfði í ávarpi sínu í gærkvöld að hermenn í Mariupol veiti rússneskum hersveitum enn harða mótspyrnu og því sé borgin enn undir stjórn Úkraínumanna. Sömuleiðis varaði hann íbúa í Kherson og Zaporizhzhia við að láta Rússum persónulegar upplýsingar í té því rússnesk stjórnvöld ætli sér að sviðsetja þjóðaratkvæðagreiðslu um sjálfstæði héraðanna.
Forsetinn sagði sömuleiðis Rússa hafa hafnað því að vopnahlé verði í Úkraínu meðan páskar Rétttrúnaðarkirkjunnar standa yfir. Páskadagur er á sunnudaginn. Það sagði Zelensky sýna lítilsvirðingu rússneskra leiðtoga fyrir kristinni trú og mikilvægustu trúarhátíð hennar.
| null |
2022 | 104 | Framtíð Rúnars Más Sigurjónssonar og Sverris Inga Ingasonar knattspyrnumanna með íslenska karlalandsliðinu í fótbolta er sögð óljós. Meint kynferðis- og ofbeldisbrot leikmannanna eru sögð á borði samskiptaráðgjafa íþrótta- og æskulýðsstarfs. | Morgunblaðið greinir frá málum þeirra Rúnars Más og Sverris Inga en þar segir að stjórn KSÍ hafi fengið tölvupóst frá aðgerðahópnum Öfgum undir lok september þar sem fjallað var um meint brot sex leikmanna karlalandsliðsins. Mál þeirra beggja hafi verið sent á samskiptaráðgjafa íþrótta- og æskulýðsstarfs. Athygli vakti þegar Sverrir Ingi gaf ekki kost á sér í landsliðsverkefni í mars.
Áður hafa þeir Aron Einar Gunnarsson, Gylfi Þór Sigurðsson, Kolbeinn Sigþórsson og Ragnar Sigurðsson verið nafngreindir í tengslum við meint brot en hvorki Rúnar Már né Sverrir Ingi, þar til nú.
Vanda Sigurgeirsdóttir, formaður KSÍ, kallaði í kvöldfréttum sjónvarps í gær eftir reglum frá starfshópi ÍSÍ um hæfi leikmanna til að taka þátt í mótum og þjálfun.
Sjálf hefði hún ekki teflt fram manni sem sætir lögreglurannsókn vegna meints kynferðisbrots, eins og FH í tilfelli Eggerts Gunnþórs Jónssonar, sem er sakborningur í kynferðisbrotamáli en var í byrjunarliði FH í leik gegn Víkingi á mánudag. Vanda sagðist þó ekki hafa heimildir til að hlutast til um val á leikmönnum.
| null |